October | 2016 | વિનોદીની..\nરાત પડે ને બહાર ઘેરો સન્નાટો છવાઈ જાય છે,\nતે સાથે મારા ઓરડામાં ભીતે લગાવેલી ટ્યુબ લાઈટ,\nઝળકી ઉઠે છે.\nઅજવાળું ફેલાય એતો ગમે છે ,પણ જ્યારે ત્યાં\nબે સરકતી ગરોળીઓ ને જોઉં છું ત્યારે એક અણગમો ફેલાઈ જાય છે.\nએ રોજ સાંજે આમંત્રણ વિના આવી જતી, મારા મનનો બોજ વધારી જતી .\nજોઇને ચીતરી ચડે તેવી એ બે,\nટ્યુબ લાઈટની આજુ બાજુ મોડે સુધી મંડરાતી રહેતી ,\nનજીક આવતી નાની મોટી જીવાતને એકજ લપકારે સ્વાહા કરી જતી,\nકેટલી બધી ભૂખ હતી એમની તરાપ માં!!\nવળી મારી સામે નજર માંડતી, કે જાણે કોઈ ઉપકાર કરે છે.\nબરાબર આવીજ ભુખ હું આજુબાજુ ની નજરોમાં ભપકતી રોજ જોઉ છું\nછતાં પણ આ બંનેને સાથે જોઈ મનમાં વિચિત્ર જુગુપ્શા જન્મી જતી.\nમાથા ઉપર પડતા જગના ભારથી હું ખાસ નહોતી ડરતી ,\nઆ છત ઉપરથી ગરોળીના ઉપર પડવાની બીક મને સતત રહેતી.\nકોણ જાણે હમણા થી મનમાં કંઈક રાહત લાગતી,\nકારણ રોજ આવતી બે ગરોળીઓને બદલે હમણા થી એકજ દેખાતી હતી.\nએજ અચાનક થતો હુમલો અને એજ લપકારા મારતી જીભ,\nછતાં પણ આ રાહત કેમ હશે ?\nબની શકે તેને મારી જેમ એકલી રેગાતી જોઈ મને કદાચ સારું લાગ્યું હોય !!!!\nPosted by rekha patel (Vinodini) on October 6, 2016 in અછાંદસ, Uncategorized\nઆજે વરસાદ વરસ્યો,\nસુસવાતા પવન સાથે ધોધમાર.\nતેને ક્યાં કોઈ તેડાની જરૂર છે.\nએતો ભારે મનસ્વી,\nમનફાવે આવે અને મનફાવે વહી જાય.\nક્યારેક તો ઘેરેયા પછી પણ,\nસાવ સુક્કો ભઠ્ઠ.\nભર વસંતમાં મ્હોરી ઉઠેલા વનમાં\nહળુંહળું થતા તેજમાં,\nમેઘધનુષ્યના રંગને ઓગાળવા\nવણ નોતર્યો ટપકી પડે.\nબરાબર ખુશીઓ માં પણ,\nવહેતી મારી આંખોની જેમ.\nરેખા પટેલ (વિનોદિની)….\nવાદળાઓ માં ઘર બનાવે.\nપવનના પડદા લટકાવી,\nસુરજના તાપે ઘર સજાવે.\nઆ છોકરી બહુ ગરીબ…\n“મેધધનુષ્યની હાટડી” માંડે ,\nસપનાઓ પણ વેચી આવે.\nસુગંધની ચોરી કરીને!\nપતંગિયાને એ બહુ હંફાવે.\nઆ છોકરી બહુ શરીફ…\nચાંદની ચોરી કરીને\nઆભે તારલિયા ચમકાવે.\nવરસાદને મુઠ્ઠીમાં જકડી\nખીલતાં ફૂલોને જરા હસાવે.\nઆ એજ છોકરી…\nPosted by rekha patel (Vinodini) on October 2, 2016 in ગુજરાતી કવિતા..રેખા પટેલ, Uncategorized


ફિલ્મ ‘વિવાહ’ની ‘નાની પૂનમ’ અદિતિ ભાટિયા હવે થઈ ગઈ છે મોટી, દેખાય છે એટલી ખૂબસૂરત કે… | ગુજરાત ટ્રેન્ડ\nફિલ્મ ‘વિવાહ’ની ‘નાની પૂનમ’ અદિતિ ભાટિયા હવે થઈ ગઈ છે મોટી, દેખાય છે એટલી ખૂબસૂરત કે…\nPosted on November 1, 2021 Author bhuman\tComment(0)\nઅભિનેત્રી અદિતિએ ઘણી ફિલ્મોમાં બાળ કલાકારની ભૂમિકા ભજવી છે. માસૂમ દેખાતી અભિનેત્રી અદિતિ ભાટિયા 29 ઓક્ટોબરે 22 વર્ષની થઈ ગઈ છે. ટીવી શો “યે હૈ મોહબ્બતેં” થી અદિતિ ઘરે-ઘરે ફેમસ થઈ ગઈ હતી. આ સિરિયલમાં તેના પાત્રનું નામ રૂહી ભાટિયા હતું. અદિતિએ ખૂબ જ નાની ઉંમરે એક્ટિંગની દુનિયામાં પગ મૂક્યો હતો. અદિતિએ પાંચ વર્ષની ઉંમરે ટીવીમાં પ્રવેશ કર્યો હતો. તમે તેમને ઘણી જાહેરાતોમાં પણ જોયા હશે. અદિતિએ શાહિદ કપૂર અને અમૃતા રાવની ફિલ્મ ‘વિવાહ’માં પણ કામ કર્યું હતું. આ સાથે તેણે ફિલ્મ ‘ધ ટ્રેન’માં પણ પોતાની એક્ટિંગ સ્કિલ બતાવી હતી.\nઅદિતિ ભાટિયાનો જન્મ 22 ઓક્ટોબર 1999ના રોજ મુંબઈમાં થયો હતો. તેમની માતાનું નામ બીના ભાટિયા છે, જેઓ વ્યવસાયે શિક્ષિકા છે. અદિતિનું સમગ્ર શિક્ષણ મુંબઈમાં જ કર્યું છે. તેણે અહીંની ઠાકુર કોલેજ ઓફ સાયન્સ એન્ડ કોમર્સમાંથી 12મું કર્યું છે. તેણીએ તેના એક ઇન્ટરવ્યુમાં જણાવ્યું હતું કે તેણી શાળામાં અભ્યાસ કરવામાં ખૂબ જ હોશિયાર હતી. આ સાથે તે સ્કૂલની ટોપર સ્ટુડન્ટ પણ હતી.\nઅદિતિએ પોતાની એક્ટિંગ કરિયરની શરૂઆત નાની ઉંમરે કરી હતી. તેણે બાળ કલાકાર તરીકે ઘણી ફિલ્મો અને જાહેરાતોમાં કામ કર્યું છે. શાહિદ કપૂરની ફિલ્મ ‘વિવાહ’, મલ્ટિસ્ટારર ફિલ્મ ‘શૂટઆઉટ એટ લોખંડવાલા’ સિવાય, તે ‘ધ ટ્રેન’, ‘ચાન્સ પે ડાન્સ’ અને ‘સરગોશિયાં’ જેવી ફિલ્મોમાં બાળ કલાકાર તરીકે જોવા મળી હતી.\nતેણે ફિલ્મ ‘વિવાહ’માં અભિનેત્રી અમૃતા રાવનું બાળપણનું પાત્ર ભજવ્યું હતું. તે જ સમયે, તેણે ‘ચાન્સ પે ડાન્સ’માં શનાયાની ભૂમિકા ભજવી હતી. ફિલ્મ ‘ધ ટ્રેન’માં તેણે એક્ટર ઈમરાન હાશ્મીની ‘દીકરી’ના રોલમાં બધાને પ્રભાવિત કર્યા હતા. અદિતિએ પાંચ વર્ષની ઉંમરે ટીવીમાં પ્રવેશ કર્યો હતો. વર્ષ 2004માં કરિશ્માએ ‘હોમ સ્વીટ હોમ’નો રોલ કર્યો હતો. આ પછી વર્ષ 2008માં તેણે ‘તુજ સંગ પ્રીત લગાઈ સજના’માં તુલસીનો રોલ કર્યો હતો.\nA post shared by Aditi Bhatia 🎭 (@aditi_bhatia4)\nવર્ષ 2015માં અદિતિ ભાટિયાએ ટીવી શો ‘ટશન-એ-ઈશ્ક’માં બબલી તનેજાની ભૂમિકા ભજવી હતી. આ પછી, વર્ષ 2016 થી 2019 સુધી, તેણે સીરિયલ ‘યે હૈ મોહબ્બતેં’ માં કામ કર્યું. તેના પાત્ર રૂહી ભલ્લાને દર્શકોએ ઘણો પ્રેમ આપ્યો હતો. એક્ટર હોવા ઉપરાંત અદિતિ યુટ્યુબર પણ છે. જ્યાં તે તેના પ્રવાસના વીડિયો પોસ્ટ કરતી રહે છે. આ સાથે તે પોતાની ગ્લેમરસ તસવીરોથી ફેન્સને પણ આકર્ષિત રાખે છે.\nઅદિતિએ પોતાની એક્ટિંગનો વિસ્તાર કરતા ઘણા કોમેડી શો પણ કર્યા. તેણે વર્ષ 2018માં ‘કોમેડી નાઈટ્સ બચાવો’ અને ‘કોમેડી સર્કસ’માં પણ કામ કર્યું હતું. આટલું જ નહીં વર્ષ 2019માં તે ફેમસ કોમેડિયન ભારતીના શો ‘ખતરો કે ખેલાડી’માં પણ જોવા મળી હતી. અદિતિની બબલી સ્ટાઈલ બધાને ગમી ગઈ હતી. મીડિયા રિપોર્ટ્સ અનુસાર, અદિતિ ટીવી શો ‘યે હૈ મોહબ્બતેં’માં સહ કલાકાર અભિષેક વર્માને ડેટ કરી રહી છે. આ શોમાં તેઓએ ભાઈ અને બહેનની ભૂમિકા ભજવી હતી. બાય ધ વે, તેણે આ વિશે ક્યારેય ખુલીને વાત કરી નથી.\nમલ્લિકા શેરાવત બિકીનીમાં પ્રકૃતિની મજા માણતી જોવા મળી હતી\nPosted on January 7, 2021 Author Gujarat Trend Team\nમુંબઇ: બોલિવૂડમાં હુશ્નાની મલિકા તરીકે જાણીતી અભિનેત્રી મલ્લિકા શેરાવત ભલે ફિલ્મોથી દૂર હોય, પરંતુ ફરી એકવાર કેરળના ફિઝામાં જલવા-એ-અફરોઝની ઘટના બની છે. મલ્લિકાની ઘણીવાર સોશિયલ મીડિયામાં ચર્ચા થાય છે. મલ્લિકા શેરાવત તેની જીવનશૈલી, તંદુરસ્તી વિશે અવારનવાર પોસ્ટ કરે છે. હવે તેમની રજાઓ વિશે ચર્ચા છે. અભિનેતા એકલી અને શાંતિપૂર્ણ રીતે ક્રિસમસમાં રણકવા માટે વિદેશી સ્થાન […]\nબોલીવુડના આ સ્ટાર્સ ખોટા કામ કરતા રંગે હાથે ઝડપાયા હતા, આ અભિનેત્રી તો પકડાણી હતી એવા કામમાં કે…\nPosted on October 18, 2021 Author Gujarat Trend Team\nઅભિનેત્રી શિલ્પા શેટ્ટી શિલ્પા શેટ્ટીના પતિ રાજ કુન્દ્રાની પુખ્ત ફિલ્મના કેસમાં પોલીસે ધરપકડ કરી છે. શિલ્પા શેટ્ટી હજુ આ કેસથી દૂર છે કારણ કે પોલીસ પાસે આવા કોઈ પુરાવા મળ્યા નથી જેના આધારે શિલ્પાની સીધી લિંક આ કેસમાં ઉમેરી શકાય. પરંતુ તેની પૂછપરછ કરવામાં આવી છે. જોકે, બોલિવૂડ ઇન્ડસ્ટ્રીમાં આ કોઈ નવી વાત નથી. આ […]\nનિયા શર્માની અંદરના ફોટા જોઈને તમે પણ દિવાની બની જશો, એકદમ મનમોહક તસ્વીરો\nઆ મહિલા ખેડૂત મશરૂમની ખેતીમાં 8 હજાર રૂપિયા ખર્ચીને 80 હજાર રૂપિયા સુધીનો નફો કમાઈ રહી છે -જાણો કેવી રીતે


Posted on December 20, 2021 Author sealake Comment(0)\nઆજે તમે તમારા પરિવારના સભ્યો સાથે ચર્ચા કરી શકો છો. તમારે ધીરજ રાખવી જોઈએ. આજે દુશ્મન તમારા પર હાવી થઈ શકે છે. આ માટે તમારે સાવધાન રહેવાની જરૂર છે. આજે તમે તમારી કાર્યક્ષમતાથી કોઈપણ સમસ્યાનું સમાધાન લાવવા માટે સક્ષમ હશો.\nઆજે કાર્યક્ષેત્રમાં યોગ્યતા વિકસાવવાથી લાભ થશે અને નવી તકો પણ મળશે. સમાજ સુધારણા માટે કેટલાક કામ કરશો અને લોકોને મદદ કરવાથી માનસિક શાંતિ પણ પ્રાપ્ત થશે. લવ લાઇફ માટે દિવસ ઉત્તમ રહેશે અને કેટલાક નવા લોકોને મળવામાં આનંદ થશે.\nઆજે સવારથી તમારો મૂડ સારો રહેશે. તમે ધંધામાં મોટા ફાયદા માટે દિવસભર દોડશો. પરિવારના વરિષ્ઠ સભ્યો સાથે ભાવિ યોજનાઓની ચર્ચા કરશો. જીવનસાથી સાથે સારો સમય પસાર કરો. સમાજ સુધારણા માટે કેટલાક કામ કરશો અને લોકોને મદદ કરવાથી માનસિક શાંતિ પણ પ્રાપ્ત થશે.\nઆજે તમને ધંધા અને ક્ષેત્રમાં સફળતા મળવાની સંભાવના છે. આજે તમારા મહત્વપૂર્ણ કાર્ય પૂરા થઈ શકે છે. રાજકીય ક્ષેત્રે આજે તમને ઉચ્ચ પદ મળી શકે છે. આજે તમને લાંબા સમયથી અટકેલા પૈસા મળી છે. ખોવાયેલી વસ્તુ મળી શકે છે. તમે સામાજિક અથવા રાજકીય કાર્યમાં વ્યસ્ત રહી શકો છો.\nઆ રાશિવાળાનું ભાગ્ય કોયલની જેમ બોલશે ,ખૂબજ લાભદાયક અને મળશે અઢળક સફળતાં\nPosted on January 20, 2022 Author sealake\nલાંબા સમયથી ચાલી રહેલી બીમારીથી છુટકારો મેળવી શકશો. દિવસ મિશ્રિત રહેવાનો છે. મોટા ભાગના સમાચાર તમને મળશે. તમારા પ્રિયજનમાં ખામીઓ શોધવામાં સમય બગાડો નહીં. તમારા પોતાના હાથે ગાયને ખવડાવવું તમારા માટે શુભ છે. આમ કરવાથી પેન્ડિંગ કામોમાં ઝડપ આવશે. ઓફિસમાં સહકર્મી સાથે વિવાદ થઈ શકે છે, તેથી તમારી વાણી પર સંયમ રાખો. અવિવાહિતોને લગ્નના પ્રસ્તાવ […]\nPosted on December 22, 2021 Author sealake\nઆજે ધાર્મિક કાર્ય તરફ ઝોક રહેશે. પરિવારના સભ્યો સાથે મળીને કંઈક અલગ અને રોમાંચક કરવું જોઈએ. આજે તમારી કોઈ ખરાબ આદત તમારા પ્રેમીને ખરાબ લાગી શકે છે અને તે તમારાથી ગુસ્સે થઈ શકે છે. વડીલોની સલાહ ન અનુસરીને, તમે તમારી જાતને જોખમમાં મૂકી શકો છો, જોખમ લેવાનું ટાળી શકો છો. પ્રેમ સંબંધો માટે આજનો દિવસ […]\nમહાદેવની આ રાશિઑ છે લકી,કરોડપતિ બનવા યોગ બની રહ્યા છે. – ગુજ્જુ મસાલા\nદિવસ ખુશીઓથી ભરેલો રહેશે. વેપારમાં મોટો સોદો મળવાને કારણે તમારા ઘરે નાની પાર્ટી થશે. કાર્યોમાં પરિવારના સભ્યોનો સંપૂર્ણ સહયોગ મળશે. તમે સામાજિક કાર્યોમાં વ્યસ્ત રહેશો. ઓફિસમાં તમારા કામ માટે બોસ તમારી પ્રશંસા કરશે. તમારા જુનિયરોને તમારી પાસેથી શીખવું ગમશે. લવમેટના સંબંધો વધુ સારા રહેશે. વિદ્યાર્થીઓને મોટી સફળતા મળવાની છે. વિવાહિત જીવન સુખમય રહેશે. દિવસ ખુશીઓથી […]\nઆ રાશિના જાતકોને આકસ્મિક રીતે થશે ધનની પ્રાપ્તિ, જાણો આપનું રાશિફળ


હાર્દિક પટેલના ઉપવાસ મામલે પાટણના MLA વ્હારે આવ્યા, UNમાં કરી રજૂઆત\nhardik-hunger-strike-undefended-time-in-patan mla kirit patel\nSeptember 1, 2018 | 7:19 pm IST\nહાર્દિક પટેલના ઉપવાસને આજે 8મા દિવસે હવે રાજકીય રંગ ધારણ કર્યું છે. હાર્દિક પટેલના ઉપવાસના આઠમા દિવસે પાટીદાર સંસ્થાઓના પ્રતિનિધિઓ હાર્દિકની ઉપવાસી છાવણીમાં જઈ મુલાકાત કરી હતી. જેમાં સૌ પ્રથમ કોંગ્રેસ પ્રદેશ પ્રમુખ અમિત ચાવડાએ હાર્દિક સાથે મુલાકાત કરી તેના ખબર અંતર પુછ્યા હતા.\nઆજે પાટણના ધારાસભ્ય કિરીટ પટેલ દ્વારા યુએનના માનવ અધિકારમાં રજૂઆત કરવામાં આવી છે. સરકાર હાર્દિકના ઉપવાસ આંદોલનને લઈને દુર્લક્ષ સેવી રહી હોવાની પણ રજૂઆત કરવામાં આવી છે. ત્યારબાદ આજે બપોર બાદ એસપીજીના લાલજી પટેલે ઉપવાસી છાવણી પહોંચી હાર્દિકને સમર્થન આપ્યું હતું. મુલાકાત બાદ લાલજી પટેલે સરકારને ચેતવણી આપી હતી કે, પાટીદારેને એવોઇડ કરશો તો 2019માં તેનું પરિણામ ભોગવવું પડશે.\nહાર્દિક પટેલે આજે જળગ્રહણ કરીને ઉપવાસ ચાલુ રાખ્યા હતા. તેના થોડા જ કલાકોમાં એકાએક પાટીદાર સંસ્થાઓના આગેવાનો હાર્દિકને મળવા પહોંચી જતાં ટૂંક સમયમાં હાર્દિકના આમરણાંત ઉપવાસનું સમાધન થઈ શકે છે તેવા સંકેતો જણાઈ રહ્યા છે.\nઆ તરફ હાર્દિક પટેલના મુદ્દે રાજકીય લાભ દેખાતો હોવાથી સમાજિક કાર્યકર્તા મેધા પાટકર તેને મળવા પહોંચ્યા છે. પરંતુ હાર્દિકની ટીમે તેનો વિરોધ કર્યો હતો. અને સસ્તી પ્રસિદ્ધિ મેળવવા માટે અહીં પહોંચ્યા હોવનું કહી તેમનો વિરોધ કર્યો હતો. હાર્દિકના સમર્થકોએ મેધા પાટકર વિરોધી સૂત્રોચ્ચાર કર્યા હતા. તેમજ ત્યાં ‘મેધા પાટકર વાપસ જાઓ’ના નારા લાગ્યા હતા.


Alia Bhatt has Cutest Reactions to Fans Asking Her if She Loves Ranbir Kapoors Favorite Things ghag – News18 Gujarati\nઆલિયા ભટ્ટને ચાહકોએ પૂછ્યા રણબીર અંગે સવાલ , તો આલિયાએ આપ્યો આવો જવાબ\nઆલિયા ભટ્ટે ઇન્સ્ટાગ્રામ પર 'ટ્રૂ એન્ડ ફોલ્સ' ગેમ રમી હતી. જેમાં તેના ચાહકોએ રણબીરને લગતા સવાલોનો મારો ચલાવ્યો હતો\nLast Updated : February 03, 2021, 19:14 IST\nમુંબઈ : તાજેતરમાં જ આલિયા ભટ્ટે ઇન્સ્ટાગ્રામ પર 'ટ્રૂ એન્ડ ફોલ્સ' ગેમ રમી હતી. જેમાં તેના ચાહકોએ રણબીરને લગતા સવાલોનો મારો ચલાવ્યો હતો. એક એવોર્ડ શોમાં તેણીએ જાહેરમાં સ્વીકાર્યું હતું કે તે રણબીરને પ્રેમ કરે છે અને રણબીરે મુશ્કેલ સમયમાં પણ તેનો મજબૂતીથી સાથ નિભાવ્યો હતો. આમ જાહેરમાં પણ આલિયા ભટ્ટે ઘણીવાર રણબીર કપૂર માટે પ્રેમ વ્યક્ત કર્યો છે.\nતેઓ ઇન્ટરનેટ પર પ્રિય યુગલોમાંથી એક છે, અને તેમના ચાહકો તેમના વિશે બધું જાણવા પણ માંગે છે. સ્વાભાવિક રીતે જ જ્યારે આલિયા ભટ્ટે ઇન્સ્ટાગ્રામ પર 'ટ્રૂ એન્ડ ફોલ્સ' ગેમ હાથ ધરી હતી, ત્યારે રણબીરને લઈને ચાહકોએ તેને ઘણા પ્રશ્નો કર્યા હતા. આલિયા બિલાડી પ્રેમી તરીકે જાણીતી છે અને રણબીર પાસે કુતરાઓ છે, તેથી એક ચાહકે પૂછ્યું કે શું તું કૂતરા કરતા બિલાડીઓને વધારે પ્રેમ કરે છે. ત્યારે તેના જવાબમાં આલિયા એ જણાવ્યું હતું કે, "ના, તે સાચું નથી, હું બિલાડીઓને પ્રેમ કરું છું કારણ કે મારી પાસે હંમેશા બિલાડીઓ હતી, પણ હું કૂતરાઓને પણ ચાહું છું કારણ કે મારી પાસે કુતરાઓ છે." અભિનેત્રી રણબીરના કૂતરા લાયોનેલ અને નિડોનો ઉલ્લેખ કરી રહી હતી.\nએક ઈન્સ્ટાગ્રામ યુઝરે એ પણ પૂછ્યું કે શું તું '8' નંબર પસંદ કરે છે, જેને કહેવાય છે કે તે રણબીરનો પ્રિય છે. તેનો જવાબ આપતા, મોટે ભાગે આનાકાની કરતી આલિયાએ કહ્યું કે તે સાચું છે. રમત દરમિયાન આલિયા ઘણી આગળ વધી અને આ પૈકી તેણે એ પણ જણાવ્યું કે તે ખરીદી કરવાની અને રસોઈ બનાવવાની કોઈ મોટી ચાહક નહોતી.\nજ્યારે એક ચાહકે પૂછ્યું કે શું તે ખરીદીને પસંદ કરે છે, તો આલિયાએ કહ્યું: "ખોટું. મને શોપિંગ પસંદ નથી. જો તમે મને કોઈ સ્ટોર પર લઈ જશો તો હું ખૂબ જ મૂંઝવણમાં મુકું છું અને હું ખૂબ જલ્દી જ બહાર આવીશ, પરંતુ ઓનલાઇન શોપિંગથી મારા માટે ઘણી વસ્તુઓ બદલાઈ ગઈ છે. " તેણે એ વાતનો ખુલાસો પણ કર્યો કે તે બટાકા અને ચોકલેટને પસંદ કરે છે: "સંપૂર્ણ રીતે સાચું. આલૂ અને ચોકલેટ મારું પ્રિય છે", કબૂલાત કરતાં કે તે ઘરેલું ભારતીય ખોરાક પસંદ કરે છે.\nઅભિનેત્રી હવે રણબીર કપૂર સાથે બ્રહ્માસ્ત્રમાં જોવા મળશે. હાલમાં તે સંજય લીલા ભણસાલીની ફિલ્મ "ગંગુબાઈ કાઠિયાવાડી" ના કામમાં વ્યસ્ત છે, જે કથિત રૂપે એક વેશ્યાલયના માલિક અને તેના પુત્રના જીવનની આસપાસ ફરતી ફિલ્મ અને એસ.એસ. રાજામૌલીની મહત્વાકાંક્ષી આગામી ફિલ્મ "આરઆરઆર" માં પણ વ્યસ્ત છે.\nFirst published: February 03, 2021, 19:14 IST\nAlia BhattRanbir Kapoorstarviralvideoબોલીવુડ


150 સીસીની બેસ્ટ એવરેજ આપતી બાઇક્સ | Top Best Mileage Bikes In 150cc Segment; Feature Comparison - Gujarati Oneindia\n150 સીસીની બેસ્ટ એવરેજ આપતી બાઇક્સ\n| Updated: Monday, February 2, 2015, 9:59 [IST]\nભારતમાં 150સીસી સેગ્મેન્ટની બાઇક્સને પ્રીમિયમ કમ્યૂટર બાઇક સેગ્મેન્ટ કહેવામાં આવે છે. આ સેગ્મેન્ટની બાઇક્સ ફ્યુઅલ ઇકોનોમી, પરફોર્મન્સ અને ફીચર્સનું સારું બેલેન્સ જાળવે છે. ભારતમાં 150સીસીની ઢગલાબંધ બાઇક્સ છે અને જે લોકો આ સેગ્મેન્ટની બાઇક ખરીદવા માગે છે તેમને તેમાંથી પોતાની પસંદગીની બાઇક ખરીદવામાં મુશ્કેલી અનુભવાય છે.\nજો તમને પણ એ જ મુશ્કેલીની અનુભૂતિ થઇ રહી હોય તો ચિંતા મુક્ત થઇ જાઓ. કારણ કે અમે અહીં એક એવી યાદી તમારી સમક્ષ પ્રસતૃત કરી રહ્યાં છીએ જેમાં ભારતમાં સારી એવરેજ આપતી 150સીસીની બાઇકનો સમાવેશ કર્યો છે, જેને જેતે વાહન નિર્માણ કરતી કંપનીઓ દ્વારા સારા ફીચર્સ સાથે ભારતીય ઓટોમોબાઇલ સેક્ટરમાં લોન્ચ કરી છે. જે તમને ઘણી જ મદદરૂપ થઇ શકે છે.\nનોંધઃ અહીં જે કિંમત જણાવવામાં આવી છે તે જે તે વેરિએન્ટ્સના આધારે છે. તેમજ જે ફ્યુઅલ ઇકોનોમી અહીં દર્શાવવામાં આવી છે તે બની શકે છેકે એટલી ચોક્કસ ના પણ હોય, કારણ કે જેતે વાહન ચાલક પર આધાર રાખે છે. તો ચાલો તસવીરો થકી જાણીએ ભારતમાં સારી એવરેજ આપી રહેલી કેટલીક 150સીસી બાઇક.\nબજાજ પલ્સર 150 ડીટીએસઆઇ\nએન્જીન: 14.85 હોર્સપાવર 9000 આરપીએમએ અને 12.5 એનએમનું ટાર્ક 6500 આરપીએમએ પ્રોડ્યુસ કરે છે.\nએવરેજ: 65 કિ.મી. પ્રતિ લિટર (કંપનીનો દાવો), 55 કિ.મી. પ્રતિ લિટર (શહેર), 60 કિ.મી. પ્રતિ લિટર (હાઇવે)\nફ્યુઅલ ટેન્ક: 15-લિટર\nકિંમત: રૂ.68,697 (એક્સ શોરૂમ દિલ્હી)\n150સીસીમાં બજાજ પલ્સર સૌથી જૂની બ્રાન્ડ છે. તેમજ આ સેગ્મેન્ટની સૌથી વધું સેલિંગ થતી બાઇક છે. પલ્સરમાં શાર્પ અને મસ્ક્યલર ડિઝાઇન આપવામાં આવી છે. તેમજ તેમાં શ્રેષ્ઠ લુકિંગ ડિજીટલ ડાયલ્સ આપવામાં આવ્યા છે. જો તમે વિચારવામાં વધુ સમય વેડફવા માગતા ના હોવ તો તમે ચોક્કસપણે પલ્સર પર પસંદગી ઉતારી શકો છો.\nહીરો મોટોકોર્પ ઇમ્પલ્સ\nએન્જીન: 13 હોર્સપાવર 7500 આરપીએમએ અને 13.4 એનએમનું ટાર્ક 5000 આરપીએમએ પ્રોડ્યુસ કરે છે.\nએવરેજ: 55 કિ.મી. પ્રતિ લિટર (કંપનીનો દાવો), 45-50 કિ.મી. પ્રતિ લિટર (શહેર), 50 કિ.મી. પ્રતિ લિટર (હાઇવે)\nફ્યુઅલ ટેન્ક: 11.1-લિટર ( 2.6-લિટર રિઝર્વ)\nકિંમત: રૂ.70,500 (એક્સ શોરૂમ દિલ્હી)\nતમે ઓફ રોડિંગ ડ્રાઇવિંગને પસંદ કરો છો, તો આ બાઇક તમારી પસંદગી પર ખરી ઉતરી શકે છે. ભારતમાં જે પ્રકારે રોડની હાલત હોય છે તે પ્રકારની સ્થિતિમાં ડ્રાઇવિંગ કરવા માટે હીરો ઇમ્પલ્સનું પ્રદર્શન શ્રેષ્ઠ છે. આ બાઇકમાં રીયર મોનોશોક્સ આપવામાં આવ્યું છે.\nહીરો મોટોકોર્પ એક્સ્ટ્રીમ\nએન્જીન: 14.21 હોર્સપાવર 8500 આરપીએમએ અને 12.8 એનએમનું ટાર્ક 6500 આરપીએમએ પ્રોડ્યુસ કરે છે.\nએવરેજ: 65 કિ.મી. પ્રતિ લિટર (કંપનીનો દાવો), 45-50 કિ.મી. પ્રતિ લિટર (શહેર), 60 કિ.મી. પ્રતિ લિટર (હાઇવે)\nફ્યુઅલ ટેન્ક: 12.1-લિટર, (1.5-લિટર રિઝર્વ)\nકિંમત: રૂ.68,275 (એક્સ શોરૂમ દિલ્હી)\nજો તમે જૂના સીબીઝેડના કારણે હીરો સીબીઝેડ એક્સ્ટ્રીમ અથવા તો ખાલી એક્સ્ટ્રીમ પર તમારી પસંદગી ઉતારી રહ્યા છો તો તમે નિરાશ થશો. પરંતુ જો તમે તેની ડિઝાઇનને ધ્યાનમાં રાખીને આ બાઇકને પસંદ કરી રહ્યાં છો તો તમે નિરાશ નહીં થાઓ.\nહીરો મોટોકોર્પ હન્ક\nએન્જીન: 14.21 હોર્સપાવર 8500 આરપીએમએ અને 12.80 એનએમનું ટાર્ક 6500 આરપીએમએ પ્રોડ્યુસ કરે છે.\nએવરેજ: 65.1 (કંપનીનો દાવો), 50 કિ.મી. પ્રતિ લિટર (શહેર), 60 (હાઇવે)\nફ્યુઅલ ટેન્ક: 12.4-લિટર (2.2-લિટર રિઝર્વ)\nકિંમત: રૂ.67,125 (એક્સ શોરૂમ દિલ્હી)\nહીરો હન્કમાં પણ એ જ પ્રકારના એન્જીનનો ઉપયોગ કરવામાં આવ્યો છે, જે એન્જીન એક્સ્ટ્રીમમાં છે. તેથી આ બાઇકની એગ્રેસિવ ડિઝાઇન તેને એક્સ્ટ્રીમથી અલગ પાડે છે. આ એક એવરેજ બાઇક છે અને તેમાં કેટલીક આ સેગ્મેન્ટની નવી બાઇકની જેવા ફીચરની ઉણપ છે.\nહીરો મોટોકોર્પ એચિવર\nએન્જીન: 13.4 હોર્સપાવર 8000 આરપીએમએ અને 12.80 એનએમનું ટાર્ક 5000 આરપીએમએ પ્રોડ્યુસ કરે છે.\nએવરેજ: 68 કિ.મી. પ્રતિ લિટર (કંપનીનો દાવો), 50-55 કિ.મી. પ્રતિ લિટર (શહેર), Over 60 કિ.મી. પ્રતિ લિટર (હાઇવે)\nફ્યુઅલ ટેન્ક: 12.5-લિટર (2.3-લિટર રિઝર્વ)\nકિંમત: રૂ.59,125 (એક્સ શોરૂમ દિલ્હી)\nઆ બાઇક જૂની 150સીસીની બાઇકને મળતી આવે છે. આ એક સ્પોર્ટ્સ કમ્યૂટર આઇએસએચ ડિઝાઇન ધરાવે છે. જો બજેટ સમસ્યા ઉભુ કરી રહ્યું હોય તો તમે એચિવરને ખરીદી શકો છો, પરંતુ એક વાતને ધ્યાનમાં રાખવી પડશે કે આ એક આઉટડેટેડ મોડલ છે.\nહોન્ડા સીબી યુનિકોર્ન\nએન્જીન: 13.3 હોર્સપાવર 8000 આરપીએમએ અને 12.7 એનએમનું ટાર્ક 5500 આરપીએમએ પ્રોડ્યુસ કરે છે.\nએવરેજ: 60 કિ.મી. પ્રતિ લિટર (કંપનીનો દાવો), 50 કિ.મી. પ્રતિ લિટર (શહેર), 60 કિ.મી. પ્રતિ લિટર (હાઇવે)\nફ્યુઅલ ટેન્ક: 13-લિટર (1.3-લિટર રિઝર્વ)\nકિંમત: રૂ.72,240 (ઓન રોડ દિલ્હી)\nહાલના સમયે 150સીસી સેગ્મેન્ટની આ શ્રેષ્ઠ બાઇક છે. આ બાઇક હોન્ડા તરફથી પ્રોડ્યુસ કરવામાં આવી છે, તેથી તેનું એન્જીન રિફાઇનમેન્ટ ઉચ્ચ લેવલનું છે. એટલે કે અન્ય બાઇક્સની જેમ યુનિકોર્ન હાઇ સ્પીડ પર વાઇબ્રેટ થતી નથી. તેમજ રીયરમાં મોનોશોક્સ આપવામાં આવ્યું છે. તેમ છતાં તમે યુનિકોર્ન પર પસંદગી ઉતારતા પહેલા આ યાદીમાં આપવામાં આવેલી અન્ય બાઇક્સ પર નજર ફેરવી શકો છો.\nએન્જીન: 13.30 હોર્સપાવર 8500 આરપીએમએ અને 12.5 એનએમનું ટાર્ક 6500 આરપીએમએ પ્રોડ્યુસ કરે છે.\nકિંમત: રૂ.74,882 (ઓન રોડ દિલ્હી)\nઆ બાઇક યુનિકોર્નની જેમ સારી છે, જોકે તેની ડિઝાઇન જોઇએ તેટલી સારી નથી. જે લોકો વધુ એગ્રેસિવ અને મોર્ડન બાઇકને પસંદ કરે છે તે સીબી ટ્રિગર પર નજર દોડાવી શકે છે, પરંતુ તમે બજાજ પલ્સર અને યામાહા એફઝેડને પણ પસંદ કરી શકો છો.\nહોન્ડા સીબીઆર 150આર\nએન્જીન: 17.56 હોર્સપાવર 10,500 આરપીએમએ અને 12.66 એનએમનું ટાર્ક 8500 આરપીએમએ પ્રોડ્યુસ કરે છે.\nએવરેજ: 35-40 કિ.મી. પ્રતિ લિટર (શહેર), 45-48 કિ.મી. પ્રતિ લિટર (હાઇવે)\nફ્યુઅલ ટેન્ક: 13-લિટર\nકિંમત: રૂ.1,33,284 (ઓન રોડ દિલ્હી)\nસીબીઆર 250આરનું આ નાનું વર્ઝન છે. તેનું પરફોર્મન્સ સારં છે અને તે ભારતમાં પ્રોડ્યુસ કરવામાં આવતી 150સીસીની બાઇકમાં સૌથી મોંઘી અને ઘણી જ પાવરફૂલ બાઇક છે. આ બાઇક સોલિડ પરફોર્મર છે પરંતુ તેની કિંમત તેને પાછી પાડે છે, તમે યામાહા આર15 પર ખરીદી શકો છો.\nટીવીએસ એપાચે આરટીઆર 160\nએન્જીન: 15 હોર્સપાવર 8500 આરપીએમએ અને 13.1 એનએમનું ટાર્ક 4000 આરપીએમએ પ્રોડ્યુસ કરે છે.\nએવરેજ: 54 કિ.મી. પ્રતિ લિટર (કંપનીનો દાવો)\nફ્યુઅલ ટેન્ક: 16-લિટર, (1.7-લિટર રિઝર્વ)\nકિંમત: Rs.69,795 (ઓન રોડ દિલ્હી)\nટીવીએસ અપાચે આરટીઆર 160\nપ્રીમિયમ કિંમતના ટેગ વગરની આ મોસ્ટ પાવરફૂલ 150સીસી બાઇક છે. તેમજ આ બાઇક સીબીઆર 150આર કરતા વધારે ટાર્ક ઓફર કરે છે અને એ પણ ઓછા આરપીએમમાં. તેમજ અન્ય પ્રિમીયમ 150સીસી બાઇક્સની સરખામણીએ આ બાઇક સારી એવરેજ આપે છે.\nયામાહા વાયએફઝેડ આર15\nએન્જીન: 16.76 હોર્સપાવર 8,500 આરપીએમએ અને 15 એનેએમ ટાર્ક 7,500 આરપીએમએ પ્રોડ્યુસ કરે છે.\nએવરેજ: 47 કિ.મી. પ્રતિ લિટર (કંપનીનો દાવો), 35-40 કિ.મી. પ્રતિ લિટર (શહેર), 40 કિ.મી. પ્રતિ લિટર (હાઇવે)\nકિંમત: રૂ.1,12,450 (એક્સ શોરૂમ દિલ્હી)\nપર્ફોર્મન્સ અને હેન્ડલિંગના મામલે આર15 અને સીબીઆર 150આર બન્ને એકબીજાને મળતી આવે છે. હોન્ડાની સિટિંગ વ્યવસ્થા યામાહાની આ બાઇક કરતા સારી છે. તેમ છતાં આર15 ગ્રાહકોને પોતાની તરફ વધારે આકર્ષિત કરી શકે છે, કારણ કે તેની કિંમત હોન્ડાની સીબીઆર 150આર કરતા થોડીક ઓછી છે.\nએન્જીન: 13.80 હોર્સપાવર 7500 આરપીએમએ અને 13.6 એનએમનું ટાર્ક 6000 આરપીએમએ પ્રોડ્યુસ કરે છે.\nએવરેજ: 50.81 કિ.મી. પ્રતિ લિટર (કંપનીનો દાવો), 35 કિ.મી. પ્રતિ લિટર (શહેર), 50 કિ.મી. પ્રતિ લિટર (હાઇવે)\nકિંમત: રૂ.70,855 (એક્સ શોરૂમ દિલ્હી)\nમાચો ફેક્ટરની વાત કરવામાં આવે તો એફઝેડ-એસ/16 તેના રીયર ટાયર સ્ટાઇલિશ દેખાવના કારણે ટોપ પર આવે છે. તેમજ રોડ પર તેની હાજરી પણ નોંધપાત્ર છે. એફઝેડ એસમાં સ્ટાઇલિશ કલરફૂલ ગ્રાફિક્સનો ઉમેરો કરવામાં આવ્યો છે. જે પ્રકારે હોન્ડા સીબી ટ્રિગરમાં મોનોશોક્સ છે, તેવી જ રીતે એફઝેડ-16માં પણ મોનોશોક્સ છે.\nકિંમત: રૂ.78,385 (એક્સ શોરૂમ દિલ્હી)\nયામાહાની ફેઝર એફઝેડ-16 ડિઝાઇન પર બનેલી બજેટ ટૂરિંગ બાઇક છે. ફેઝરમાં ફ્રન્ટ ક્રાઉલ્સ, વાઇન્ડ ગાર્ડ્સ અને ડ્યુઅલ હેડલાઇટનો ઉમેરો કરવામાં આવ્યો છે. દરેક બાબતે ફેઝર એફઝેડ-16ને મળતી આવે છે.\nએવરેજ: 11.93 હોર્સપાવર 7500 આરપીએમએ અને 12.8 એનએમનું ટાર્ક 4500 આરપીએમએ પ્રોડ્યુસ કરે છે.\nએવરેજ: 62.4 કિ.મી. પ્રતિ લિટર (કંપનીનો દાવો), 45-50 કિ.મી. પ્રતિ લિટર (શહેર), 55 કિ.મી. પ્રતિ લિટર (હાઇવે)\nફ્યુઅલ ટેન્ક: 14-લિટર\nકિંમત: રૂ.55,050 (એક્સ શોરૂમ દિલ્હી)\nહીરો મોટોકોર્પ એચિવરની કેટેગરીમાં સૌથી વધુ સ્ટાઇલિશ બાઇક તરીકે યામાહાએ એસઝેડ-આરઆરને લોન્ચ કરી છે. આ બાઇક કૂલનેસ ફેક્ટરમાં નબળી છે, પરંતુ તે અન્ય કરતા વધારે સારી રેન્જ ઓફર કરે છે. તેમજ આ બાઇકની કિંમત હીરોની એચિવર કરતા ઓછી છે.\nસુઝુકી જીએસ 150આર\nએવરેજ: 13.8 હોર્સપાવર 8,500 આરપીએમએ અને 13.4 એનએમનું ટાર્ક 6,000આરપીએમએ પ્રોડ્યુસ કરે છે.\nએવરેજ: 55.7 કિ.મી. પ્રતિ લિટર (કંપનીનો દાવો), 45-50 કિ.મી. પ્રતિ લિટર (શહેર), Over 55 કિ.મી. પ્રતિ લિટર (હાઇવે)\nફ્યુઅલ ટેન્ક: 15.5 લિટર\nકિંમત: રૂ.75,998 (એક્સ શોરૂમ દિલ્હી)\nઆ યાદીમાં છેલ્લો સમાવેશ સુઝુકીની જીએસ150આરનો કરવામાં આવ્યો છે, જે હોન્ડાની યુનિકોર્નને મળતો આવે છે. આ બાઇકની ડિઝાઇન કમ્યૂટર બાઇક જેવી છે. તેમજ આ બાઇકમાં રાઇડ ક્વાલિટી પર વધારે ફોકસ કરવામાં આવ્યું છે. આ બાઇક સ્પોર્ટી નથી અને તેને બનાવવાનો પ્રયાસ પણ કરવામાં આવ્યો નથી. જો તમે સ્પોર્ટી સ્ટાઇલિશ બાઇક ખરીદવા માગતા ના હોવ તો તમે આ બાઇક પર પસંદગી ઉતારી શકો છો.\nauto automobile autogadget bike feature photos ઓટો ઓટોમોબાઇલ ઓટોગેજેટ બાઇક ફીચર તસવીરો\nThe 150cc segment in India is consideredapremium commuter bike segment. Bikes in this segment provideabalance between fuel economy, performance & features. For those looking to purchasea150cc bikes it isatough choice to make considering there are overadozen bikes to choose from.


નવી દિલ્હી, તા. 21 : ગુજરાત કૉંગ્રેસના નેતા રાજ્યની પ્રદેશ કૉંગ્રેસ કમિટીના નવા ચહેરા સંબંધી ચર્ચા માટે શુક્રવારે દિલ્હીમાં પક્ષના નેતા રાહુલ ગાંધીની મુલાકાત લેવાના છે. છ મહિના પહેલાં ગુજરાત કૉંગ્રેસ અધ્યક્ષ અમિત ચાવડા અને કૉંગ્રેસ વિધાયક દળના નેતા પરેશ ધનાણીએ પદ પરથી રાજીનામાં આપ્યાં હતાં.\nગુજરાતમાં પાર્ટીના નવા ચહેરા માટે રાહુલ ગાંધી શું નિર્ણય લેશે તેના પર સૌની મીટ મંડાઇ છે. હાલના રાજકારણનાં સમીકરણો જોતા ભાજપે હાલમાં જ પાટીદાર સમાજનો વિશ્વાસ મેળવવા મુખ્ય પ્રધાન પદે ભૂપેન્દ્ર પટેલને સત્તા સોંપ્યા બાદ કૉંગ્રેસ પણ કમિટીના નવા ચહેરા માટે પાટીદાર પર દાવ ખેલશે એવી ચર્ચાએ જોર પકડયું છે. હાલમાં ગુજરાત કૉંગ્રેસના કાર્યકારી અધ્યક્ષ હાર્દિક પટેલ, રાજ્યસભા સાંસદ શકિતસિંહ ગોહિલ પ્રદેશના પ્રમુખ પદ માટે દાવેદાર મનાય છે. હાર્દિક પટેલ માટે કૉંગ્રેસમાં મતભેદ છે. જોકે, અંતિમ નિર્ણય હાઇ કમાન્ડનો રહેશે.\nછેલ્લી ચૂંટણીમાં ભાજપને જોરદાર ટક્કર આપવા છતાં કૉંગ્રેસે હારનો સ્વાદ ચાખ્યો હતો તેથી તે આ વખતે પાર્ટી પૂર્વ તૈયારી કરવા માગે છે. વર્ષ 2022માં થનારી વિધાનસભાની ચૂંટણીમાં કૉંગ્રેસ એક સશકત નવા ચહેરાને લાવવા માગે છે.\nઅખિલ ભારતીય કૉંગ્રેસ કમિટીના રાજ્યસભાના સભ્ય અને સાંસદ રાજીવ સાતવનું મે 2021માં નિધન થયા બાદ રઘુ શર્માને ગુજરાતના પ્રભારી બનાવાયા હતા. પક્ષને સ્થાનિક ચૂંટણીઓમાં પણ હારનો સામનો કરવો પડયો છે.\nઆગામી ચૂંટણીમાં અન્ય વિપક્ષો કૉંગ્રેસ માટે પડકાર રહેશે, ત્યારે કૉંગ્રેસની યોજાનારી બેઠકમાં રાજ્યના વરિષ્ઠ નેતા અને રાજ્યના પાર્ટી પ્રભારી રઘુ શર્મા પણ હાજર રહેશે.


Cyber attacks are on the rise every year, with more than Rs9lakh crore spent on defense | દર વર્ષે વધી રહ્યા છે સાઈબર હુમલા, બચાવ પાછળ રૂપિયા9લાખ કરોડથી વધુના ખર્ચનું પરિણામ શૂન્ય - Divya Bhaskar\nડિજિટલ અપરાધ:દર વર્ષે વધી રહ્યા છે સાઈબર હુમલા, બચાવ પાછળ રૂપિયા9લાખ કરોડથી વધુના ખર્ચનું પરિણામ શૂન્ય\nચીન, રશિયા, ઈરાન સહિત અનેક દેશ અપરાધીઓને શરણ આપે છે\nછેલ્લા એક મહિનાથી આયરલેન્ડની આરોગ્ય સેવાઓ અસ્ત-વ્યસ્ત છે. 14 મેના રોજ સરકારી સિસ્ટમ- હેલ્થ સર્વિસ એક્ઝિક્યુટિવ (એચએસઈ) પર સાઇબર હુમલાને કારણે તેની મોટાભાગની કમ્યૂટર સિસ્ટમ ધ્વસ્ત થઈ ગઈ હતી. હેકરોએ રૂ.148 કરોડની ખંડણી માગી છે. સરકારે ખંડણી આપી નથી. 14 જૂન સુધી તેની સેવાઓ સામાન્ય થઈ શકી ન હતી. આવો હુમલો7મેના રોજ અમેરિકાની કોલોનિયનલ પાઈપલાઈન કંપની પર થયો હતો. કંપની અમેરિકાના પૂર્વ કિનારે ઉપયોગમાં લેવાતા અડધા તેલનો સપ્લાય કરે છે. તેણે રૂ.31 કરોડની ખંડણી ચૂકવી ત્યારે સપ્લાય પૂર્વવત થઈ શક્યો.\nહેકરો સામે સાઈબર સિક્યોરિટી ઈન્ડસ્ટ્રી નિ:સહાય છે. માઈક્રોસોફ્ટનું અનુમાન છે કે, 2020માં બચાવ માટે એન્ટી વાઈરસ સોફ્ટવેર અને ફાયરવોલ્સ જેવા ઉપાયો પાછળ રૂ.9.19 લાખ કરોડ ખર્ચ કરાયા છે. આ ખર્ચ છેલ્લા પાંચ વર્ષમાં 64% વધ્યો છે. મોટી કંપનીઓ અને સંસ્થાઓએ હેકિંગ વિરુદ્ધ વીમો ઉતારવાનું શરૂ કરાયું છે. ઈન્શ્યોરન્સ કંપની મ્યુનિખ આરઈ અનુસાર 2020માં સાઈબર ઈન્શ્યોરન્સ બજાર રૂ.51 હજાર કરોડનું હતું, જે 2025 સુધી રૂ.1.48 લાખ કરોડ થવાનું અનુમાન છે. ગયા વર્ષે સાઈબર સિક્યોરિટી વિશેષજ્ઞોના ગ્રૂપ- ડિબેટ સિક્યોરિટીના રિપોર્ટમાં જણાવાયું કે, સુરક્ષાના તમામ ઉપાયો છતાં દર વર્ષે હુમલા વધી રહ્યા છે. જો બચાવ પાછળ ખર્ચ વધતો નથી તો વધુ હુમલા થઈ શકે છે. મોટાભાગના હુમલા દુશ્મન દેશમાંથી થાય છે.\nરેન્સમવેર કે સાઈબર હુમલાનો પ્રથમ પ્રયાસ ફ્લોપી ડિસ્કના માધ્યમથી વાઈરસ ફેલાવા સાથે થયો હતો. હવે ટેક્નોલોજી કંપનીઓ, સ્કૂલો, હોસ્પિટલ, ઉદ્યોગો, વિજળી ગ્રીડ અને સૈનિક સિસ્ટમને નિશાન બનાવાઈ રહી છે. ફાઈનાન્શિયલ ઈન્ડસ્ટ્રી સાઈબર અપરાધનું નવું ક્ષેત્ર છે. વિશેષજ્ઞ હુમલામાંથી કોઈ બેન્કના ધ્વસ્ત થવાના સંબંધમાં ચિંતિત છે. ઈન્ટરનેટ નેટવર્કથી વધુ ડિવાઈસ સાથે સંકળાવાને કારણે સાઈબર અપરાધ વધુ થઈ રહ્યા છે. દુનિયામાં 2013 પછી સાઈબર જોખમ ત્રણ ગણું વધ્યું છે. સાઈબર હુમલાનો ભોગ બનેલા લોકોમાં કંપનીઓ અને જાહેર સંસ્થાઓ સામેલ છે. હુમલાખોરોમાં સરકારો પણ સામેલ છે. તેઓ જાસુસી અને યુદ્ધમાં દુશ્મન દેશને નુકસાન પહોંચાડવાની ક્ષમતાનું પરીક્ષણ કરવા માટે હુમલા કરે છે. રશિયા, ઈરાન અને ચીનમાં સાઈબર અપરાધી ટુકડીઓને છૂટ આપે છે, કેમકે તેઓ પશ્ચિમી દેશોને નુકસાન પહોંચાડે છે. © 2019 The Economist Newspaper Limited. All rights reserved.


Surat fire brigade rescued youth who fall in drainage since last three days at Diamond Bourse– News18 Gujarati\nયુવકને મોડી રાત્રે બહાર કઢાયો હતો.\nત્રણ દિવસ બાદ અન્ય એક યુવક અહીંથી પસાર થતો હતો ત્યારે તેનું ધ્યાન ખાડામાં પડેલા યુવક તરફ ગયું હતું.\nLast Updated:October 01, 2020, 15:52 pm\nકિર્તેશ પટેલ, સુરત: શહેરના ઇચ્છાપોર વિસ્તારમાં આવેલ ડાયમંડ બુર્સ (Diamond Bourse)ની ખુલ્લી જગ્યામાં છેલ્લા ત્રણ દિવસ ગટર લાઈનનાં ખાડામાં એક યુવક પડી ગયો હતો. ત્રણ દિવસ બાદ અંદર યુવક હોવાની લોકોને જાણ થતાં સ્થાનિક લોકોએ મોડી રાત્રે ફાયર વિભાગ (Fire Brigade)ને જાણકારી આપી હતી. જે બાદમાં મોડી રાત્રે જ યુવકને બચાવી લેવાયો હતો. યુવકને બચાવાયા બાદ તેને સારવાર માટે હૉસ્પિટલમાં ખસેડવામાં આવ્યો હતો. ફાયર બ્રિગેડને જાણકારી આપતા પહેલા સ્થાનિકોએ પોતાની રીતે પણ યુવકને બચાવવાના પ્રયાસ હાથ ધર્યાં હતા. જોકે, તેઓને સફળતા મળી ન હતી.\nસુરતનો ઇચ્છાપોર વિસ્તાર આંમ તો ઔદ્યોગિક વિસ્તાર છે. અહીં દરેક પ્રકારની કંપની આવેલી છે. આ વિસ્તારમાં આવેલા ડાયમંડ બુર્સ માટે ફાળવવામાં આવેલી ખુલ્લી જગ્યા છે. અહીં પાણીનો નિકાલ કરવાની ગટરના પાંચ ફૂટ ઊંડા ખાડામાં એક યુવક પડી ગયો હતો. છેલ્લા ત્રણ દિવસથી આ યુવાન ખાડામાં એમ જ પડી રહ્યો હતો હતો. આ જગ્યા પર લોકોની વધારે અવરજવર ન હોવાથી યુવક અહીં ફસાયેલો રહ્યો હતો.\nત્રણ દિવસ બાદ અન્ય એક યુવક અહીંથી પસાર થતો હતો ત્યારે તેનું ધ્યાન ખાડામાં પડેલા યુવક તરફ ગયું હતું. જે બાદમાં તેણે સ્થાનિક લોકોને જાણકારી આપી હતી. સ્થાનિક લોકોએ તેમની રીતે જ યુવકને બચાવવાનો પ્રયાસ કર્યો હતો પરંતુ તેમને સફળતા મળી ન હતી. જે બાદમાં લોકોએ ફાયર બ્રિગેડને જાણકારી આપી હતી.\nઆ પણ વાંચો: સોલામાં ડૉક્ટરના ઘરે થયેલી લૂંટની ભેદ ઉકેલાયો, ક્રાઇમ સિરિયલ જોઈને યુવકે ઘડ્યો હતો પ્લાન\nફાયર બ્રિગેડ યુવકે ક્રેઇનની મદદથી આ યુવકને બચાવી લીધો હતો. ખાડામાંથી બહાર કાઢ્યા બાદ યુવકને તાત્કાલિક સારવાર માટે હૉસ્પિટલમાં ખસેડવામાં આવ્યો હતો. ત્રણ દિવસ બાદ ધ્યાન પડતા યુવકનો જીવ બચી ગયો હતો. વ્યક્તિ છેલ્લા ત્રણ દિવસથી ભૂખ્યો અને તરસ્યો હતો. રેસક્યૂ કરવામાં આવેલા વ્યક્તિનું નામ મહેશભાઈ રમેશભાઈ સુરતી હોવાનું અને છૂટક મજૂરી કરીને ગુજરાત ચલાવતો હોવાનું ધ્યાને આવ્યું છે. મહેશ બે દિવસથી ગુમ હોવાથી લોકો તેની શોધખોળ કરી રહ્યા હતા.\nનીચે વીડિયોમાં જુઓ: વડોદરામાં સ્ત્રીના વેશમાં ફરતા યુવકને લોકોએ ફટકાર્યો\nઉલ્લેખનીય છે કે સુરતમાં ડાયમંડ બુર્સ માટે ઇચ્છાપોર ગામ અને ખજોદ બે જગ્યાએ જમીન ફાળવવામાં આવી છે. જેમાં ખજોદ ખાતે હાલ ડાયમંડ બુર્સનું બાંધકામ ચાલી રહ્યું છે. આ જગ્યાએ હીરાની તમામ ઓફિસો આવશે. જ્યારે ઇચ્છાપોર ખાતે બનનારા ડાયમંડ બુર્સ ખાતે હીરાના યુનિટ આવશે.\nFirst published:October 01, 2020, 15:51 pm\nDiamond Boursefire brigadeડાયમંડસુરતહોસ્પિટલ


5 કરોડના બ્રાન્ડેડ ‘ડુપ્લિકેટ’ દોરાનું વેચાણ... | Expose | Gujarat Mirror\n5 કરોડના બ્રાન્ડેડ ‘ડુપ્લિકેટ’ દોરાનું વેચાણ...\n5 કરોડના બ્રાન્ડેડ ‘ડુપ્લિકેટ’ દોરાનું વેચાણ...January 12, 2019\nનકલી અને ઓરિજિનલ દોરાના ભાવમાં 40 થી 50 રૂપિયાનો તફાવત\nસોમવારે ઉતરાયણ પર્વ ઉજવાશે જેની તૈયારી માટે શહેર આખું સજજ બની ગયું છે. બજારોમાં 25 થી 35 ટકાનો ભાવ વધારો હોવા છતાંય ધીમે ધીમે આજથતી પતંગ દોરાની ખરીદીનો માહોલ જામતા વેપારીઓને જીવમાં જીવ આવ્યો હતો. ઉતરાયણ પહેલા જ શહેરમાં ડુપ્લીકેટ દોરાનું મસમોટું કૌભાંડ ચાલી રહ્યું છે. છતાય તંત્ર લોલમલોલ ચલાવી રહ્યું છે. રાજકોટવાસીઓનો પ્રિય તહેવાર ઉતરાયણમાં પતંગ-દોરાનો 15 કોરડથી વધારાનું માર્કેટ છે. આ દોરા બજારમાં5કરોડના ડુપ્લીકેટ દોરાનું વેચાણ વધુ હોવાનું સુત્રોએ જણાવ્યું હતું. બ્રાન્ડેડના લેબલ લાગડી ડુપ્લકેટ દોરા બજારમાં બેફામ વેચાઈ રહ્યા છે. શહેરમાં દોરાની સસ્તી રેલીના સ્ટિકર બદલી બ્રાન્ડેડ બનાવવામાં આવી રહ્યા છે. પોલીસ છતાંય તપાસ કેમ નથી કરતી. આ વર્ષે નહીં વર્ષોથી નકલી દોરાનું પૂજા વેચાણ થઇ રહ્યું છે.છતાંય પોલીસ કાર્યવાહીથી દુર રહી છે. બજારમાં નકલી દોરા વેચાય રહ્યા છે જેમાં બ્રાન્ડેડ કંપનીના સ્ટીકર, પેકીંગ મટીરીયલ અને જુદી જુદી કંપનીના રીલોનો ઉપયોગ કરવામાં આવી રહ્યો છે. શહેરમાં પતંગના વેપારી મનસુખભાઇએ જણાવ્યું હતું કે રાજકોટમાં દોરાનું 15 કરોડથી વધુનું માર્કેટ છે. જેમાં 30 થી 40 ટકા નકલી દોરાનું વેચાણ શહેરમાં થઇ રહ્યું છે. નકલી દોરા અને ઓરીજીનલ દોરામાં ભાવમાં 40 થી 50 રૂપિયાનો તફાવત હોવાનું જણાવ્યું હતું. નકલી દોરી બનાવતા ભેજાબાજો બ્રાન્ડેડ દોરી જેવી જ ફીરકી તૈયારી કરી બજારમાં તેનું વેચાણ કરી રહ્યા છે. છતાંય હજુ નકલી દોરોબનાવતા ભેજાબાજોને પોલીસ પકડી શકી નથી. દોરો ઓરિજિનલ છે તે કેવી રીતે ઓળખવો?\nકંપની દ્વારા બનાવવામાં આવતો દોરો ઓરીજીનલ છે કે નહી તે જાણી શકાય તે માટે કંપની રીલ ઉપર અને કંપનીના બોક્સ ઉપર સિલ્વર કલરનો હોલમાર્ક આપે છે તેમજ રીલની અંદરના ભાગમાં કોટ્સ કોતરાય છે. દર વર્ષે કંપનીઓ કોટ્સ અને બોકસની ડીઝાઈન બદલતી રહે છે અને દોરો બનાવતી કંપની રીલની સાથે લેબલ લગાવતી હોય છે. તે લેબલની પાછળની બાજુએ સ્કીમ અપાય છે. આ ત્રણ રીતે દોરો ઓરીજીનલ છે તેમ જાણી શકાય.\nફિરકીને હોલમાર્ક લગાવી તૈયાર કરાય છે\nડુપ્લીકેટ દોરાનો જથ્થો અમદાવાદથી રાજકોટ આવે છે. રોમટીરીયલ અને કાચો દોરો આછે છે જેને રાજકોટમાં લેબલ, હોલમાર્ક લગાવી પેકીંગ કર્યા બાદ તૈયાર કરવામાં આવે છે ત્યારબાદ બજારમાં તેનું વેચાણ થાયછે. જીએસટીનાં કારણે આ વખતે પતંગ-દોરા 15 ટકા મોંઘા થયા\nપતંગ બજારને જીએસટીના લંગરે પરેશાન કરી દીધી. આમ જીએસટી થકી ગ્રાહકોને પણ પતંગ અને દોરા ગતવર્ષની તુલનાએ 10થી 15 ટકા મોંઘા મળશે ઉપરાંત જીએસટી નંબર ફરજિયાતના લીધે મોસમી ધંધાવાળા નાના વેપારી તથા શ્રમજીવી કારીગરોની માલ વેચવા માટેની પળોજણ વધી ગઇ છે. પતંગ અને દોરીમાંજા તૈયાર કરતા નાના શ્રમજીવી કારીગરો જીએસટી નંબર ન હોવાથી બહારગામ ટ્રાન્સપોર્ટ દ્વારા માલ મોકલી શકે તેમ ન હોવાથી તેઓ ત્યાં જ વેપારીઓને પોતાનો માલ વેચવા મજબૂર બન્યા છે. તો બીજી તરફ આ વેપારીઓ આ જ માલ પર પોતાનો નફો ચડાવી રાજ્યના વિવિધ વિસ્તારમાં જથ્થાબંધ વેપારીઓને વેચતા હોવાથી માલ 10થી 15 ટકા મોંઘો મળતો હોવાનું જણાવ્યું હતું.


horoscope-today-01 September 2021-rashifal today-horoscope-in-gujarati aajnu rashifal – News18 Gujarati\nAaj nu Rashifal (આજનું રાશિફળ), 1 September 2021: ધન રાશિના જાતક માટે આજનો દિવસ ખાસ, દરેક ક્ષેત્રમાં થશે લાભ\nAaj nu Rashifal, 01 September 2021: આજના રાશીફળ પ્રમાણે જાણો તમારા ભાગ્ય, સ્વાસ્થ્ય, ધન, પ્રેમ-વિવાહ, નોકરી વગેરેની ભવિષ્યવાણી\nLast Updated : September 01, 2021, 06:27 IST\nDaily Horoscope 1 September 2021: તમામ રાશિના જાતકો (zodiac sings) માટે આજનો દિવસ (Today Horoscope) કેવો રહેશે એ આજે રવિવારે 01-09-2021 (Rashifal for saturday 01-09-2021) દૈનિક રાશિફળમાં (Aaj nu Rashifal) જાણવા મળશે. કયા રાશિના જાતકો માટે આજનો દિવસ શુભ રહેશે અને કયા રાશિના જાતકો માટે દિવસ મુશ્કેલી ભર્યો રહેશે? ધન રાશિના જાતકો માટે આજનો દિવસ તમારા માટે ખાસ છે. આજે તમારે દરેક ક્ષેત્રમાં લાભની અપેક્ષા. તો ચાલો જાણીએ તમામ રાશિના જાતકોનું આજનું રાશિભવિષ્ય (Aaj nu Rashi Bhavishya)\nમેષ રાશિફળ (Aries): ગણેશજી કહે છે, આજે તમારા માટે શુભ દિવસ છે અને તમે તમારા પરિવારના સભ્યો સાથે ખુશીથી વિતાવશો. આજે તમારે જે કરવાનું છે તે કરવાની તમને તક મળશે. બપોર સુધીમાં કેટલાક સારા સમાચાર પ્રાપ્ત થશે. આરોગ્ય પ્રત્યે સભાન રહેવાની જરૂર છે. રાત્રે કોઈ શુભ કાર્યમાં ભાગ લઈને તમારું માન વધશે.\nવૃષભ રાશિફળ (Taurus): ગણેશજી કહે છે, આજનો દિવસ તમારા માટે આર્થિક રૂપે ખૂબ જ મજબુત દિવસ બની રહ્યો છે અને તમને પૈસા મળી શકે છે. ઘણા સ્થગિત કામ આજે ફરી શરૂ થઈ શકે છે. વ્યવસાયિક યોજનાઓમાં વેગ મળશે. માન-પ્રતિષ્ઠા વધશે. ઉતાવળ અને ભાવનાશીલતામાં લીધેલા નિર્ણયને લીધે તમારે આગળ જતા અફસોસ થઈ શકે.\nમિથુન રાશિફળ (Gemini): ગણેશજી કહે છે, તમારા જીવનમાં કેટલાક પરિવર્તન આવી શકે છે. કાર્યક્ષેત્રમાં તમારી તરફેણમાં કેટલાક બદલાવ આવી શકે છે અને તમને માન મળી શકે છે. તેનાથી તમારા કેટલાક મિત્રોમાં બળતરા થઈ શકે છે. તમને બીજાની મદદ કરવામાં રાહત મળશે, તેથી આજે દાનમાં ખર્ચ કરવામાં આવશે.\nકર્ક રાશિફળ (Cancer): ગણેશજી કહે છે, આજનો દિવસ તમારા માટે વ્યસ્ત રહેશે અને તમે ઘરે ખરીદીને બજારમાં જઈ શકો છો. ઘરની વસ્તુઓ પર પૈસા ખર્ચ થશે. સાંસારિક સુખ માણવાની રીત વધશે. ઓફિસમાં સાથીદારો સાથે કોઈપણ પ્રકારનો વિવાદ મનને બગાડી શકે છે. પૈસાના વ્યવહારમાં સાવચેત રહો, પૈસા અટવાઈ શકે છે.\nસિંહ રાશિફળ (Leo): ગણેશજી કહે છે, ગ્રહોની સ્થિતિ જણાવી રહી છે કે આજે આ રાશિના લોકોનો દિવસ ખૂબ જ ખાસ રહેવાનો છે. સાથે મળીને તેમની અનેક ઇચ્છાઓ પૂરી થવાને કારણે મનમાં ઘણું આનંદ થશે અને દરેક કામમાં સફળતા પ્રાપ્ત થશે. પિતાના આશીર્વાદ અને ઉચ્ચ અધિકારીઓના આશીર્વાદથી કોઈ કિંમતી ચીજવસ્તુ અથવા સંપત્તિ મેળવવાની ઇચ્છા આજે પૂર્ણ થશે.\nકન્યા રાશિફળ (Virgo): ગણેશજી કહે છે, આજનો દિવસ તમારા માટે એક સારા સમાચાર સાબિત થઈ શકે છે. આજે તમારી આર્થિક બાજુ મજબૂત થશે અને ધન, માન, ખ્યાતિ અને ખ્યાતિમાં વૃદ્ધિ થશે. આજે તમારા અટકેલા કામ પૂરા થશે અને નાણાકીય બાબતમાં લાભ થશે. વાણી પર નિયંત્રણ રાખવામાં નિષ્ફળતા, પ્રતિકૂળ પરિસ્થિતિઓ તરફ દોરી શકે છે.\nતુલા રાશિફળ (Libra): ગણેશજી કહે છે, આજે ભાગ્ય તમારો સાથ આપે છે અને તમને દરેક કાર્યમાં સફળતા મળશે. જો તમે રાજકારણના ક્ષેત્ર સાથે સંકળાયેલા છો, તો તમને એક મોટું પદ મળી શકે. બાળકો પ્રત્યેની જવાબદારી પણ પૂરી થશે. તમે સ્પર્ધાના ક્ષેત્રે આગળ વધશો અને અટકેલા કામ પૂરા થતાં તમે ખુશ થશો.\nવૃશ્ચિક રાશિફળ (Scorpio): ગણેશજી કહે છે, આજનો દિવસ ખાસ રહેવાનો છે અને દાંપત્ય જીવનમાં ખુશીઓ રહેશે. આજે નજીક અથવા દૂર કોઈ કારણસર યાત્રા થઈ શકે છે. ધંધામાં વધતી પ્રગતિથી ખુબ ખુશી થશે. વિદ્યાર્થીઓને માનસિક બૌદ્ધિક ભારથી મુક્તિ મળશે. માતાપિતાની સલાહ અને આશીર્વાદ ઉપયોગી સાબિત થશે.\nધન રાશિફળ (Sagittarius): ગણેશજી કહે છે, આજનો દિવસ તમારા માટે ખાસ છે. આજે તમારે દરેક ક્ષેત્રમાં લાભની અપેક્ષા છે. સબંધીઓ તરફથી ખુશી મળશે અને પરિવારમાં શુભ કાર્યોના આયોજનમાં ખુશી મળશે. તમે રચનાત્મક કાર્યમાં આનંદ મેળવશો. સૂર્યાસ્ત સમયે અચાનક લાભ થવાની સંભાવના છે.\nમકર રાશિફળ (Capricorn): ગણેશજી કહે છે, આજનો દિવસ તમારા માટે થોડો પરેશાની લાવી શકે છે. પત્નીને અચાનક શારીરિક દુઃખાવો થવાને કારણે દોડધામ અને વધુ ખર્ચની સ્થિતિ થઈ શકે છે. કોઈ મિલકત ખરીદવા અને વેચતા પહેલા, તેના તમામ કાનૂની પાસાં તપાસો. સાંજે પત્નીના સ્વાસ્થ્યમાં સુધારના કારણે આનંદ થશે અને પારિવારિક વાતાવરણ સારું રહેશે.\nકુંભ રાશિફળ (Aquarius): ગણેશજી કહે છે, આજે શિક્ષણ અને સ્પર્ધાના ક્ષેત્રે વિશેષ સિધ્ધિ થવાની સંભાવના છે. આવકના નવા સ્ત્રોત સર્જાશે. આજે તમારી સ્પષ્ટ રીતે બોલવાની રીત તમને માન પ્રાપ્ત કરશે અને તમને સફળતા મળશે. અતિશય દોડને કારણે સાંજે થાકનો અનુભવ થઈ શકે છે. હવામાનના આરોગ્ય પર પ્રતિકૂળ અસર થઈ શકે છે, સાવચેત રહો.\nમીન રાશિફળ (Pisces): ગણેશજી કહે છે, આજનો દિવસ કોઈ શુભ દિવસ છે અને મનના અનુકૂળ લાભોને કારણે ખુશીની લાગણી રહેશે. આર્થિક સ્થિતિ પહેલા કરતા સારી રહેશે અને આજે ધંધામાં લાભ થશે. વ્યવસાયમાં પરિવર્તનનું આયોજન છે. તમને સ્પર્ધાત્મક પરીક્ષામાં સફળતા મળશે અને તમે પારિવારિક જવાબદારીઓ પૂર્ણ કરવાથી સંતુષ્ટ થશો.\nFirst published: September 01, 2021, 06:27 IST


વાંકાનેર તાલુકાનાં કેટલાક ગામોમાં જોરદાર પવન સાથે વરસાદ ચાલુ…. – Kaptaan\nવાંકાનેર તાલુકાનાં કેટલાક ગામોમાં જોરદાર પવન સાથે વરસાદ ચાલુ….\nNovember 6, 2019 November 6, 2019 Kaptaan\tMaha cyclone, Rain, Wankaner, આગમન, કડાકા ભડાકા, મહા વાવાઝોડુ\nગુજરાત પર વાવાઝોડાનો ખતરો મંડરાયો છે, હવામાન ખાતાની આગાહી મુજબ ગુજરાતના કાંઠે પહોચતા વાવાઝોડુ હળવું થઈ જશે. ગુજરાતના કિનારેથી પસાર થઇ જાય તેવી શક્યતા રહેલી છે. પરંતુ તેની થોડી-ઘણી અસર ગુજરાતના કેટલાક વિસ્તારમાં દેખાશે.\nવાંકાનેર તાલુકાના કેટલાક ગામોમાં આ વાવાઝોડાની અસર દેખાવા લાગે છે. મળેલી માહિતી મુજબ રાતડીયા, કોઠી, માહીકા,ગારિડા, રસીક્ગઢ, દલડી અને ચંદ્રપુર ગામે જોરદાર પવન સાથે વરસાદ શરૂ થઈ ગયો છે અને વીજળીના ભારે કડાકા ભડાકા થઈ રહ્યા છે.\n🙏 વિનંતી🙏 વાવાઝોડાના લોકેશન મુજબ જે પહેલા ખતરો રહેલો હતો એટલો ખતરો હવે ગુજરાત ઉપર રહ્યો નથી, તેવી માહિતી બહાર આવી છે. આમ છતાં આ વાવાઝોડાના કારણે પવન અને વરસાદની શક્યતાઓ રહેલી છે. ત્યારે તમારા ગામમાં કે વિસ્તારમાં જો વધુ પવન સાથે વરસાદ આવે તો કપ્તાન વોટ્સઅપ નંબર 98799 30003 ઉપર જાણ કરશો અને જો શક્ય હોય તો આડો મોબાઈલ રાખીને વિડીયો અથવા ફોટો મોકલવા વિનંતી.\n← ગૌચરનું દબાણ હટાવવાની સત્તા સરપંચોને મળી\nરાજકોટ: સત્યસાંઈ હાર્ટ હોસ્પિટલ રોડ પાસે મોટું ઝાડ તુટી પડ્યું,ટ્રાફિક જામ →


ભાયાવદરમાં વિશ્વ ચકલી દિવસની ઉજવણી\nભાયાવદર : સરદાર વલ્લભભાઇ પટેલ ચોકમાં દાતાઓ દ્વારા વિશ્વ ચકલી દિવસની ઉજવણી કરાઇ હતી. 'ચકલી બચાવો અભિયાન'માં ધાર્મિક તથા શૈક્ષણિક સંસ્થાઓ જોડાઇ હતી. હોળીધાર પ્રા. શાળા, કુમાર તાલુકા શાળા, એકલવ્ય શાળા, સ્વામિનારાયણ ગુરૂકુળના વિદ્યાર્થીઓએ રેલી યોજીને વિશ્વ ચકલી દિવસની સમજણ આપી હતી. ચકલીઘર પુઠા તથા માટીના ૩ર૦૦ નંગ, પાણીના કુંડા ૧૦૦૦ નંગ, ચણ ડીશ પ૦૦૦ નંગની કીટોનું વિતરણ કરાય હતું. (તસ્વીર-અહેવાલ અતુલ ભટ્ટ-ભાયાવદર)


ચાઇના એચીવમેન્ટ મેડલ્સ ફેક્ટરી અને ઉત્પાદકો | કિંગતાય\nમેડલ્સ એ શૈક્ષણિક સિદ્ધિઓને પુરસ્કાર આપવાની એક મનોરંજક રીત છે. અમે વૈવિધ્યપૂર્ણ સિધ્ધિ મેડલ્સની સંપૂર્ણ લાઇન વહન કરીએ છીએ જે આ વર્ષે તમારા વિદ્યાર્થીઓને મહાન પુરસ્કાર અપાવશે. જોડણીની મધમાખીમાં સારી રીતે કરવામાં આવેલી નોકરીથી તેમને અભિનંદન આપો અથવા ગ્રેજ્યુએશન માટે સ્ટાઇલ અને ગૌરવ સાથે મોકલો. અમે લગભગ દરેક શૈક્ષણિક પ્રસંગ માટે મેડલ લઈએ છીએ.\nસિદ્ધિ ચંદ્રકોની અમારી પસંદગી તપાસો, કોઈ પણ સફળતા જે પણ એચિમેન્ટ મેડલ છે તે સંપૂર્ણ પુરસ્કાર છે. અમારી સિદ્ધિ ચંદ્રક શ્રેણીમાં ગોલ્ડ, સિલ્વર અને બ્રોન્ઝ સિદ્ધિ મેડલ અને એચીવમેન્ટ બેજેસ શામેલ છે.\nઅમારા અચીવમેન્ટ સ્ટેચ્યુએટ મેડલ્સ, મેડલ રિબન્સ, પ્રેઝન્ટેશન કેસો, ટ્રોફી, કપ અને એવોર્ડ્સ માટેના રેડ કાર્પેટને સુપર નીચા ભાવે લો. એવોર્ડ સમારોહ, કોર્પોરેટ માન્યતા, શાળા પ્રસ્તુતિઓ અથવા કોઈપણ ટીમના સભ્યને બહુમુખી મલ્ટી એવોર્ડ આપવા બદલ કોઈપણ પ્રસ્તુતિ પ્રસંગ માટે યોગ્ય ગોલ્ડ સિલ્વર અને બ્રોન્ઝ મેડલ. અમારી પાસે રેઇનબો રિબન માટે હંમેશાં લોકપ્રિય રેડ, વ્હાઇટ અને બ્લુથી લઈને 60 કરતા વધુ વિવિધ રંગ સંયોજનોમાં ટોચના-ગુણવત્તાવાળા મેડલ રિબન્સની પણ શ્રેષ્ઠ પસંદગી છે. અમારા મેડલ પ્રસ્તુતિ કેસો વિવિધ રંગોમાં ઉપલબ્ધ એક શ્રેષ્ઠ અંતિમ સંપર્ક છે.\nતમારી ડિઝાઇન અથવા લોગોથી મેટલ પ્લેટ એન્ગ્રેવિંગ અથવા ફ્રી કસ્ટમ પ્રિન્ટેડ ઇંસેર્ટ્સ દ્વારા બધા સરળતાથી વૈયક્તિકૃત.\nઅમે કસ્ટમ મેડલ્સ, લેપલ પિન અને બેજેસ, રિબન્સ અને પ્રસ્તુતિ કેસો પણ સુપર નીચા ભાવે તમારી પોતાની ડિઝાઇન માટે બનાવે છે.\nજેઓ સખત મહેનત કરે છે અને કે2એવોર્ડ્સમાંથી પર્સનાઇઝ્ડ એચીવમેન્ટ મેડલ સાથે તેમના લક્ષ્યોને પૂર્ણ કરે છે તેમને સન્માન આપો! અમારી પાસે ગોલ્ડ, સિલ્વર અને બ્રોન્ઝ અથવા તેજસ્વી રંગ મેડલથી બધું જ કસ્ટમાઇઝ કરવા માટે સરળ છે. અમારા ચંદ્રકો તમારી સાથે જોડાયેલ રિબનની પસંદગી સાથે આવે છે અને, થોડુંક વધારાનું, પીઠ પર વ્યક્તિગત કરેલ કોતરણી માટે. શામેલ અને એથ્લેટિક સિદ્ધિના ઘણા ક્ષેત્રોને દર્શાવતી તમારી શામેલ સ્ટીકરની પસંદગી સાથે શામેલ ચંદ્રકો ઉપલબ્ધ છે. તમારી પોતાની ડિઝાઇનનો ઉપયોગ કરવા માંગો છો? ફક્ત તમારી ડિઝાઇન અપલોડ કરો અને તમને 24 વ્યવસાયિક કલાકોમાં ડિઝાઇન પ્રૂફ પ્રાપ્ત થશે. જ્યારે તમે અમારા જથ્થાબંધ ડિસ્કાઉન્ટનો લાભ લો છો, ત્યારે તમે વધુ ખરીદી અને બચત કરી શકો છો!\nઅગાઉના: અટવાયેલ લ pinપલ પિન ડાઇ\nઆગળ: જાગૃતિ ચિકિત્સા\n3 ડી બ્રાસ મેડલ\nએવોર્ડ મેટલ મેડલ\nસસ્તી સ્પોર્ટ મેડલ\nચાઇના સ્પોર્ટ મેડલ\nએમ્બ્સ્ડ બ્રાસ મેડલ


aditya narayan wedding details aditya narayan to marry shweta aggarwal atatemple on december 1 inasimple wedding with 50 people | આદિત્ય નારાયણ પહેલી ડિસેમ્બરે શ્વેતા અગ્રવાલ સાથે મંદિરમાં લગ્ન કરશે - entertainment\nઆદિત્ય નારાયણ પહેલી ડિસેમ્બરે શ્વેતા અગ્રવાલ સાથે મંદિરમાં લગ્ન કરશે\nPublished: 27th November, 2020 20:51 IST | Gujarati Mid-day Online Correspondent | Mumbai\nલગ્નમાં ફક્ત 50 લોકો સામેલ થશે\nગાયક ઉદિત નારાયણનો દીકરો આદિત્ય નારાયણ પહેલી ડિસેમ્બરના રોજ ગર્લફ્રેન્ડ શ્વેતા અગ્રવાલ સાથે લગ્ન કરશે.\nઆદિત્યે એક ઈન્ટરવ્યૂમાં પોતાના લગ્ન અંગે વાત કરી હતી. આદિત્યના મતે લગ્નમાં માત્ર નિકટના પરિવારના સભ્યો તથા ફ્રેન્ડ્સ હાજર રહેશે. લગ્ન મંદિરમાં કરવામાં આવશે અને ત્યારબાદ નાનકડું રિસેપ્શન આપવામાં આવશે.\nવેબ પોર્ટલ સ્પોટબોયના અહેવાલ પ્રમાણે, આદિત્યે જણાવ્યું છે કે, 'અમે પહેલી ડિસેમ્બરે લગ્ન કરવાના છીએ. કોવિડ 19ને કારણે અમે માત્ર નિકટના પરિવારના સભ્યો તથા ફ્રેન્ડ્સને બોલાવીશું. મહારાષ્ટ્રમાં લગ્નમાં 50થી વધુ લોકોને બોલાવવાની પરમિશન નથી. આથી જ મંદિરમાં લગ્ન કરવામાં આવશે અને પછી નાનકડું રિસેપ્શન. કોવિડને કારણે વધુ લોકોને આમંત્રણ આપી શકાય તેમ નથી. ટીવી તથા મ્યૂઝિક વર્લ્ડના નિકટના મિત્રો જ લગ્નમાં આવશે.'\nઆ પણ વાચોઃ આ મહિનાની શરૂઆતમાં જ સોશ્યલ મીડિયામાં આ પોસ્ટ મૂકી હતી\nઆ મહિનાની શરૂઆતમાં જ આદિત્ય નારાયણે સોશિયલ મીડિયામાં પોતાના લગ્નની વાત કરી હતી. તેણે પોસ્ટમાં કહ્યું હતું, 'અમે લગ્ન કરવાના છીએ. હું નસીબદાર છું કે મને શ્વેતા મળી. મારી સોલમેટ, 11 વર્ષ પહેલાં અને હવે અમે ફાઈનલી ડિસેમ્બરમાં લગ્ન કરવા જઈ રહ્યાં છીએ. અમે માનીએ છીએ કે કોઈની પ્રાઈવેટ લાઈફને પ્રાઈવેટ રાખવી સૌથી સારી બાબત છે. લગ્નની તૈયારીઓ માટે સોશિયલ મીડિયામાંથી બ્રેક લઉં છું. તમને ડિસેમ્બરમાં મળીશ.'\nફ્લૅટની કિંમત ઓછી આંકતા મીડિયા પર કટાક્ષ કર્યો આદિત્ય નારાયણે\n10th December, 2020 18:26 IST


પંજાબમાં લોન માફીની યોજના પછી એક વર્ષમાં 430 ખેડૂતોનો આપઘાત\nનવગુજરાત સમય | Publish Date: Jan 28 2019 9:06PM\nત્રણ વર્ષમાં રાજ્યમાં 900 ખેડૂતોએ આત્મહત્યા કરી છે\nપંજાબમાં દેવા માફીની કોંગ્રેસની યોજના પણ અસરકારક નીવડી હોય તેમ લાગતી નથી. રાજ્યમાં ખેડૂતોના માથે દેવાનો બોજ વધી રહ્યો છે અને તેની હેઠળ દબાયેલા ખેડૂતો આત્મહત્યા કરી રહ્યા છે. જાન્યુઆરી 2018થી અત્યાર સુધીના એક વર્ષના ગાળામાં 430 જેટલા ખેડૂતો અને ખેત મજૂરોએ આત્મહત્યા કરી લીધી છે. તેમની બાકી નીકળતી લોનનું પ્રમાણ રૂપિયા એકથી 20 લાખનું હતું. મહેસૂલ વિભાગ અને પોલીસ રેકોર્ડમાંથી મેળવવામાં આવેલી આ આંકડાકીય માહિતી ભારતીય કિસાન યુનિયને આપી છે. આત્મહત્યા કરનાર મોટાભાગના ખેડૂતો માનસા, સંગરુર, ભટિંડા અને બરનાલાના હતા.\nયુનિયને એવું પણ જણાવ્યું છે કે જો આપણે માર્ચ 2017ની વાત કરીએ તો આત્મહત્યા કરનાર ખેડૂતોની સંખ્યા વધીને 900એ પહોંચી જશે. 'હું છેલ્લા ત્રણ વર્ષથી રાજ્યમાં આત્મહત્યા કરનાર ખેડૂતોનો રેકોર્ડ ધરાવું છું. વિવિધ ચેનલોથી તેમની વિગતો એકત્ર કરું છું, જેમાં મીડિયાના રિપોર્ટ્સ પણ સામેલ છે. અમે દર મહિને આ વિગતો પંજાબ સરકારને મોકલીએ છીએ' તેમ યુનિયનના સુખપાલ સિંહ માનકે જણાવ્યું હતું.\nજ્યારથી કોંગ્રેસની સરકાર સત્તામાં આવી છે અને તેણે લોન માફી યોજના અમલી બનાવી છે ત્યારથી તેમાં 50 ટકાથી ઓછા ખેડૂતોને આવરી લેવાયા છે તેમ યુનિયને ઉમેર્યું હતું.\nઉલ્લેખનીય છે કે તાજેતરમાં પંજાબના મુખ્યમંત્રી અમરિન્દર સિંહે સરકારની લોન માફી યોજનાના ત્રીજા તબક્કાની જાહેરાત કરી હતી. અમરિન્દર સરકારે પ્રથમ તબક્કામાં 3.17 લાખ નાના ખેડૂતોના 1,815 કરોડ રુપિયાની લોન માફ કરી હતી, એ પછી બીજા તબક્કામાં 0.03 લાખ ખેડૂતોના 1,689 કરોડ રુપિયાની લોન માફ કરાઇ હતી. હવે ત્રીજા તબક્કામાં સરકાર 1.42 લાખ ખેડૂતોની 1,009 કરોડની લોન માફ કરાઇ હતી.


આ વર્ષ કર્ક જાતકોના શરીરમાં પિત્ત અને વાયુનો વધારો થઇ શકે છે, શનિ તમારા સાહસમાં વધારો કરશે | Yearly horoscope, vikram samvat 2077, horoscope of vikram samvat 2077 KarkRashi, Cancer horoscope of vikram samvat 2077 - Divya Bhaskar\nYearly Horoscope, Vikram Samvat 2077, Horoscope Of Vikram Samvat 2077 KarkRashi, Cancer Horoscope Of Vikram Samvat 2077\nઆજે 16 નવેમ્બર, સોમવારથી વિક્રમ સંવત 2077 શરૂ થઇ ગયું છે. આ સંપૂર્ણ વર્ષ કર્ક રાશિના જાતકો માટે કેવું રહેશે તે જ્યોતિષાચાર્ય ડૉ. જલ્પેશ મહેતા પાસેથી વિગતવાર જાણીએ\nવિક્રમ સંવત 2077નું આ વર્ષ ગુરુના દૃષ્ટિકોણથી આપના સાતમા ભાવથી 6-4-21 સુધી ભ્રમણ રહેશે. આ વર્ષ દરમ્યાન આરોગ્ય સંબંધી મુશ્કેલીઓ પૂર્ણ થતી જણાય. 5-4-2021 થી 14-09-2021 સુધી ગુરુ કુંભ રાશિમાં આઠમા સ્થાનેથી ભ્રમણ કરશે. જે આપના માટે નાની મુશ્કેલી ઉપસ્થિત કરી શકે. ધર્મ તેમ જ આધ્યાત્મિક પરિબળો આ સમયગાળા દરમ્યાન લાભદાયી બની શકે છે. જો કોઈ ગુરુ કર્યા હશે તો તેમનું માર્ગદર્શન લાભકર્તા થઇ શકે છે.\nવર્ષના આગમનથી જ શનિ મકર રાશિમાં આપની રાશિથી સપ્તમ સ્થાને ભ્રમણ કરશે જેનું ફળ આપના માટે સારું રહી શકે. ભાગીદારો સાથેના સંબંધોમાં સુધારો થઇ શકે સાથે નવા ભાગીદારોને પણ આપ ઉમેરી શકો છો. દાંપત્ય જીવનમાં પણ શનિની કૃપા આપના ઉપર રહી શકે છે. આ વર્ષ દરમ્યાન શનિ આપને સાહસમાં વૃદ્ધિ કરાવી શકે છે. આપની સાથે કોઈ પણ પ્રકારની ગેરરીતિ થઇ હોય તો આ વર્ષ દરમ્યાન આપને સફળતા મળી શકે તેમ છે.\nઆ વર્ષ દરમ્યાન રાહુનું ભ્રમણ 11માં સ્થાને વૃષભ રાશિમાં તેમ જ કેતુનું ભ્રમણ વૃશ્ચિક રાશિમાં પાંચમા ભાવે થાય છે. જેના કારણે આપના ઘરમાં ખૂબ આનંદનો માહોલ રહેશે. આપની હિંમત માં વધારો થાય. આ વર્ષે આપને ગત જન્મનું કોઈ પરિણામ આપ ભોગવી રહ્યા હો, તેવું આપને લાગ્યા કરે. વર્ષના અંત ભાગમાં ગોચરના ગ્રહોના ભ્રમણને કારણે આપના કાર્યોમાં રુકાવટ આવતી હોય તેવું આપને લાગે, પરંતુ ઘણા મનોમંથન પછી આપને સફળતા મળે.\nઆ વર્ષ દરમ્યાન કોઈ મોટા ગ્રહોની પરિસ્થિતિ આપની રાશિમાં નથી બનેલી, જેના કારણે આપના જીવનમાં માનસિક તકલીફો આવવાની શક્યતાઓ નહીંવત છે, પરંતુ જન્મકુંડળીના ગ્રહોની અસરને કારણે આપ જૂના વિચારોમાં ગરકાવ થઇ શકો. આપના જીવનમાં ઘણા પ્રશ્નો હશે જેનું નિરાકરણ આપ જ કરી શકો.\nઆ વર્ષ આર્થિક દૃષ્ટિએ આપને રાહત પહોંચાડે તેવું રહે. નાનીમોટી મુશ્કેલી આવે જેના કારણે નફો કે મૂડી ઓછા ન થાય તેની કાળજી લેશો. જેને નાણાં ધીર્યાં છે તેની સાથે ચર્ચા કરી લેશો. 15-12-2020 સુધી આપ શેરબજારમાં રોકાણ કરી શકો છો. વર્ષ દરમ્યાન આવક અને જાવકમાં કોઈ મોટો ફેર જોવા મળતો નથી.\nવર્ષના પ્રારંભથી એટલે કે ફેબ્રુઆરી 2021 સુધી જેનાં લગ્ન નથી થયાં તેવા જાતકોને સારા સમાચાર પ્રાપ્ત થઇ શકે છે. જે લોકો વિવાહિત છે તેમને પણ સાંસારિક જીવનમાં અનોખો આસ્વાદ પ્રાપ્ત થઇ શકે છે. આપ જીવનસાથી સાથે બહાર ફરવા જાવ, તો પાણી અને પહાડથી ખૂબ સાચવવું. આપના સાસરી પક્ષમાંથી અચાનક કોઈ પણ સમસ્યા આવી શકે છે. પતિ-પત્ની વચ્ચે કોઈ પણ સમસ્યા થાય તો આ વર્ષ દરમ્યાન તેનું સારી રીતે નિરાકરણ લાવી શકો છો.\nવિક્રમ સંવત 2077નું આ વર્ષ આરોગ્ય બાબતે આપના માટે વોર્નિંગ સમાન છે. આપના શરીરમાં પિત્ત અને વાયુનો વધારો થઇ શકે છે. જો કેટલાય સમયથી દવાઓના આશરે જીવન વ્યતીત કરો છો, તો થોડી સાવધાની રાખવી. આયુર્વેદિક કે ઘરગથ્થુ ઉપચારને પ્રાધાન્ય આપવું. જો હઠીલા રોગ શરીરમાં ઘર કરી ગયા હોય તો રીપોર્ટ કરાવી. તેનું ચોક્કસથી નિદાન કરવું. આંખની તેમ જ માથાની તકલીફો સાથે લોહીના દબાણમાં વધુ વધઘટ જોવા મળી શકે છે.\nવર્ષના પ્રારંભથી મે-જૂન માસ સુધી આપના સંતાનોને સમજવાનો પ્રયાસ કરવો. કંઇક કરી શકે છે તેવો આત્મવિશ્વાસ તેમને જગાવો. નિ:સંતાન દંપતીઓ માટે માર્ચ 2021 થી સપ્ટેમ્બર 2021 સુધી ગર્ભાધાન થવાના તેમ જ ઇચ્છિત સંતાનપ્રાપ્તિના યોગ બને છે. સંતાનપ્રાપ્તિમાં મુશ્કેલી જણાતી હોય, તો આપની જન્મકુંડળી નો અભ્યાસ કરાવવો યોગ્ય રહેશે. અભ્યાસની દૃષ્ટિએ આ વર્ષ આપના માટે સારા સમાચાર લઇને આવે.\nઆ વર્ષ દરમ્યાન આપના નોકરીના ક્ષેત્રોમાં ફેરબદલી થવાના સંપૂર્ણ યોગ છે. ફેબ્રુઆરી પછી નોકરીમાં કોઈ ખોટા કામ ન થાય તેની ખાસ કાળજી લેશો. ઉપરી અધિકારીની નારાજગી દૂર થઇ શકે છે. આપે નિષ્ઠાપૂર્વક જે કામ કર્યું છે તેનું પરિણામ મળવાથી આપને આનંદ થાય. ધંધામાં આ વર્ષ ચડતી-પડતીનું રહી શકે છે. ખેતીવાડી ક્ષેત્રે આ વર્ષ શ્રમ અને ચિંતાથી ભરેલું રહે. કેટલાક નિર્ણયો આપને પરેશાનીમાં મૂકી શકે.\nઆ વર્ષ દરમ્યાન કોઈ મોટી રીતે આપની સંપત્તિમાં વધારો કે ઘટાડો જોવા મળતો નથી. આપનાં માતા-પિતા કે ભાઈના નામે સંપત્તિ લેવામાં વધુ સફળતા પ્રાપ્ત થશે. પૈતૃક જમીન જો આપની પાસે હશે તો તેના ફેરબદલના યોગો પણ બની રહ્યા છે. મકાનમાં સમારકામ કરવું હશે તો આવનારો સમય સાનુકૂળ છે. વ્યવસાયની વૃદ્ધિ માટે વ્યવસાયિક વાહન કે યંત્ર લેવાનું આ વર્ષે બની શકે છે. સ્થાવર-જંગમ મિલકતની દૃષ્ટિએ આપને વધુ લાભ થતો જણાય.\nવર્ષના આરંભે કોઈ પણ ગ્રહોની આંટીઘૂંટી ન હોવાથી શત્રુઓ કે કોર્ટ-કચેરીની આપની દોડધામ ઓછી રહી શકે. કેટલીક વખત એવું બની શકે કે આપ જાણતાં ન હો છતાં જીવનની કસોટીથી પસાર થવું પડે. આપના જૂના કોર્ટ કેસ છે તેમાં મહદ્દંશે રાહત મળતી જણાય. સામેથી જો આપ કેસ દાખલ કરશો, તો લાંબા સમયની ધારણાને ધ્યાનમાં રાખી કરવો. આપના વ્યવસાયિક હિતને ડૂબાડવાના પ્રયત્નો નરી આંખે જોઈ શકાય તેવા હોય તો ન્યાયાલયનો સહારો લેવો.\nઆ વર્ષ દરમ્યાન મહિલાઓ માટે ખૂબ ખુશખુશાલ વર્ષ રહી શકે છે. આપના જીવનમાં હતાશા તેમ જ નિરાશા આવશે, પરંતુ ચિંતા કરવાની જરૂર નથી. આ વર્ષે આપનાં વજનમાં વધારો થતો હોય તેમ લાગશે. કુટુંબ સાથે આપના વિચારોમાં મતભેદ રહેતો હોય તેવું લાગશે. બાળકો માટે ઘણી લાગણી રહેશે પરંતુ બાળકો આપને સહયોગ ન આપતાં હોય તેવું લાગે. આપ જો વ્યવસાય કરતાં હો તો વિરોધી લોકો આપને પરેશાન કરશે, પરંતુ કંઈ વાંધો ન આવતો જણાય.\nઆ વર્ષ દરમ્યાન પ્રેમના ઉમળકા વધી શકે તેમ છે. આપ કોઈ પણ વ્યક્તિના સંપર્કમાં ઝડપથી આવી શકો છો. પ્રેમભંગનો પણ યોગ આ વર્ષ દરમ્યાન બની શકે છે. અંગત વાતો અથવા તો પારિવારિક ચર્ચા આપ જેને પ્રેમ કરો છો તેની સાથે ન કરવાની સલાહ છે. વર્ષના મધ્ય ભાગ પછી આપ જેની સાથે લાગણીથી જોડાયેલાં છો, તેનો દગો આપને પ્રાપ્ત થઇ શકે, માટે ભરોસો કરતાં પહેલાં પરિવારનો વિચાર કરી આગળ વધવું હિતાવહ છે.\nઆ વર્ષ દરમ્યાન વિદેશથી કોઈ ખાસ સફળતા મળે તેવું જણાતું નથી. અભ્યાસાર્થે આપ જઈ શકો છો, પરંતુ લાંબા ગાળાના આયોજનો આપના માટે થોડા મુશ્કેલીભર્યાં રહેશે. વિદેશમાં વ્યવસાયનો વિચાર આપને નાણાંકીય રીતે મુશ્કેલીમાં મૂકી શકે છે માટે સાવધાન રહેવું. આપ જો કાયમી ધોરણે વિદેશ જવા માગો છો તો વર્ષના અંત ભાગમાં તક મળી શકે છે. કેનેડા કે યુ.એસ.એ.ના પ્રયત્નો આપને સફળતા અપાવે. વિદેશના આપના ગ્રહયોગ મિશ્ર ફળદાયી છે.\nકર્ક રાશિના મિત્રોને જીવનમાં સુખ-શાંતિ માટે એક આખું શ્રીફળ લેવું. તેને પોતાના માથેથી સાત વખત ઊતરવું. જ્યારે આપના માથેથી ઉતારે ત્યારે આપનું મુખ દક્ષિણ દિશા તરફ રહેવું જોઈએ. આ પ્રયોગ દર મહિને વદ પક્ષની આઠમના દિવસે કરવો.તેમ જ આપેલ મંત્રને નિત્ય 21 માળા કરવી.જેનાથી ધન સંબંધિત સમસ્યા સમાપ્ત થઇ જશે અને આપના જીવનમાં સુખશાંતિ જરૂરથી આવશે. આ રીતે સમસ્યા નિવારણ કરવાથી તમે પ્રગતિ કરી શકો.\nનવેમ્બર 16,20,23,27,29 17,26,28,30\nડિસેમ્બર 1,5-8,12-16,18,22,25 4,9,11,15-17,21,23,28\nજાન્યુઆરી 2,9,11,15-19,21,25,29 1,4,6-8,10,12-14,23\nફેબ્રુઆરી 1,5,9,12,15,19,20,24 3,6-8,11,17,22,26,28\nમાર્ચ 1-4,6,9,12,20,22,29 5,10,14-16,19,25,28\nએપ્રિલ 2,4,6,12,15,17,21,29 1,7,9,16,19,22,24,28\nમે 1,5,9,15,19-21,29,30 3,4,10-13,18,22,25\nજુન 6-10,16,21-23,27,28 1,3,5,11-15,20,24,30\nજુલાઈ 2,11,14,19,24,26,27,29 1,4,6,12,15,18,22,25\nઓગસ્ટ 5,6,8,12,15-18,21-23 3,11,19,24,25,27,29\nસપ્ટેમ્બર 1,2,4,13-15,18-21,25 3,5,7-9,12,22,26,28\nઓક્ટોબર 4-8,11-13,16,21-24,29 10,14,15,20,25,26,30\nઇંગ્લેન્ડ284-10 122-3 (29.0)


લગ્નના4વર્ષ પછી માં બનવા જઈ રહી છે અમૃતા રાવ, ક્લિનિકની બહાર થઈ સ્પોટ\nHomeલાઇફસ્ટાઇલલગ્નના4વર્ષ પછી માં બનવા જઈ રહી છે અમૃતા રાવ, ક્લિનિકની બહાર થઈ સ્પોટ\nબોલિવૂડમાં એક સારા સમાચારનો પ્રવાહ ચાલુ છે. સેલિબ્રિટી યુગલો એક પછી એક ચાહકો સાથે માતા-પિતા બનવાના સારા સમાચાર શેર કરી રહ્યાં છે. સૈફ અલી ખાન અને કરીના કપૂર ખાન જાન્યુઆરીમાં તેમના બીજા બાળકનું સ્વાગત કરવાના છે. અનુષ્કા શર્મા અને વિરાટ કોહલીનું ઘર પણ ખુશઓથી ભરાવનું છે. તો ગઈકાલે એક સમાચાર આવ્યા હતા કે સાગરિકા ઘાટગે અને ઝહીર ખાન પણ ટૂંક સમયમાં માતાપિતા બનશે.\nહવે સેલેબ્સની આ સૂચિમાં હવે બીજા એક દંપતીનું નામ શામેલ થઈ ગયું છે જે ટૂંક સમયમાં માતા-પિતા બનવા જઇ રહ્યા છે. 'ઇશ્ક વિશ્ક' અને 'વિવાહ' ફેમ અભિનેત્રી અમૃતા રાવ પણ ટૂંક સમયમાં મા બનવા જઇ રહી છે.\nહા, અમૃતા રાવ અને આર.જે. અનમોલ (આરજે. અનમોલ) માતાપિતા બનવા જઈ રહ્યા છે. તાજેતરમાં અમૃતા અને અનમોલને ખારના ક્લિનિકની બહાર જોવામાં આવ્યા હતા.\nક્લિનિકની બહાર ઉભેલી અમૃતા અને અનમોલની તસવીર પણ સોશિયલ મીડિયા પર વાયરલ થઈ રહી છે. આ તસવીરમાં અમૃતાની બેબી બમ્પ વ્હાઇટ ટી-શર્ટ અને શોર્ટ્સ પહેરેલી સ્પષ્ટ દેખાઈ રહી છે.\nતમને જણાવી દઈએ કે અમૃતા રાવ અને આરજે અનમોલના લગ્ન વર્ષ 2016 માં થયા હતા. સાત વર્ષની ડેટિંગ બાદ બંનેએ લગ્ન કરવાનું નક્કી કર્યું હતું. અમૃતા અને અનમલે તેમના લગ્નજીવનને અતિ પ્રાધાન્ય રાખીને ગુપ્ત રીતે લગ્ન કર્યા. જેમાં ફક્ત થોડા નજીકના સગાઓ અને મિત્રો જ સામેલ થયા હતા.\nઅમૃતા અને અનમોલ બંને પોતાનું ખાનગી જીવન ખાનગી રીતે જીવવાનું પસંદ કરે છે, તેથી જ જલ્દી જ બાળકનું સ્વાગત કરવા જઈ રહેલા આ દંપતીએ જાહેરમાં આ ખુશખબર શેર કરી નથી. અમૃતાની નજીકના લોકો કહે છે કે “અમૃતા ખુલ્લેઆમ તેના જીવનના આ નવા તબક્કાની મજા લઇ રહી છે. તેની ગર્ભાવસ્થા વિશે કોઈને તેના પરિવારની નજીકના લોકો સિવાય કોઈ જાણતું ન હતું. લોકડાઉન પહેલા અમૃતા ગર્ભવતી હતી, અને લોકડાઉન દરમિયાન તેને અનમોલ સાથે સમય પસાર કરવાની ઘણી તક મળી. "\nઅમૃતા સોશિયલ મીડિયા પર ઘણી એક્ટિવ છે, પરંતુ તેણે હજી સુધી આવી તસવીર તેના સોશિયલ મીડિયા અકાઉન્ટ્સ પર શેર કરી નથી જે તેના બેબી બમ્પને બતાવે છે. પરંતુ હવે અમૃતાની આ તસવીરો સોશિયલ મીડિયા પર વાયરલ થઈ રહી છે.


ભારતની કંપનીઓ હજી વૈશ્વિક કેમ બની નથી ?\nભારતની ઘણી કંપનીઓ (ટાટા સ્ટીલ, સુઝલોન, ટાટા મોટર્સ, મહીન્દ્રા એન્ડ મહીન્દ્રા, ભારત ફોર્જ, હીન્દાલ્કો, ઇન્ફોસીસ, ગોદરેજ વગેરે) જગતના ઘણાં દેશોમાં નિકાસ કરે છે. તે ઉપરાંત તેમના ભારતની બહાર ઉત્પાદન કેન્દ્રો પણ છે પરંતુ તેઓ હજી વૈશ્વિક કંપની બની શકી નથી. વૈશ્વિક કંપનીઓ વૈશ્વિક બ્રાન્ડ ધરાવતી હોય છે જેમાં ઇન્ટેલ, ગુગલ, ટોયોટા, કોકોકોલા, પેપ્સી, સુઝુકી, માઇક્રોસોફ્‌ટ, જનરલ ઇલેક્ટ્રીક, ફોક્સવેગન, હોન્ડા, સોની વગેરેનો સમાવેશ કરી શકાય. આ બ્રાંડો જગતના કોઈ પણ ખૂણામાં જાણીતી બની છે તેવું ટાટા, અમુલ, મેરીકો, ગોદરેજ, સુઝલોન વગેરે માટે કહી શકાય નહીં. અલબત્ત ભારતની કંપનીઓ સ્થાનિક (ર્ન્બચન) અને રાષ્ટ્રીય (શર્ચૌહચન) માંથી ગ્લોબલ તરફ પ્રયાણ કરી રહી છે જેને માટે તેઓ સખત મહેનત પણ કરે છે. ગ્લોબલ બનવામાં ભારતીય કંપનીઓને અનેક અવરોધો નડે છે. તે કયા છે ?\nવૈશ્વિક માઇન્ડ સેટ ઃ\nગ્લોબલ કંપની માટે તેમજ ગ્લોબલ બ્રાંડ વિકસાવવા માટે ભારતીય મેનેજરો પાસે વૈશ્વિક દ્રષ્ટિબંિદુ (ગ્લોબલ માઇન્ડસેટ) જોઈએ. બહુ ઓછા ભારતીય મેનેજરો આવું દ્રષ્ટિબંિદુ કેળવી શક્યા છે. વળી તે માટે વૈશ્વિક ટીમ પણ બનાવવી પડે અને તેનું સંચાલન કરવું પડે, જુદા જુદા કલ્ચરના તફાવતો સમજીને તેનું એકત્રીકરણ (ઇન્ટીગ્રેશન) કરવું પડે. બહુસાંસ્કૃતિક (મલ્ટી કલ્ચરલ) ટીમ્સનું નેતૃત્વ કરવાનું સહેલું નથી.\nવૈશ્વિક કંપની બનવા માટેનો મોટો પડકાર ભારતીય કંપનીઓ માટે ઇનોવેશન એટલે કે તદ્દન નવી શોધો કે પ્રોડક્ટસમાં અવનવા સુધારાઓ કરવાનો છે. એપલ કંપનીએ ત્રીસ ગીગાબાઇટસનું આઇપોડની શોધ કરી તેની કંિમત હોલસેલ (જથ્થાબંધ) બજારમાં ૨૨૪ ડોલર્સ છે. હવે એપલ કંપનીની આઉટસોર્સંિગની કમાલ જુઓ આ પ્રોડક્ટ (આઇપોડ)ના ૪૨૪ પાર્ટસ ચીનમાં બને છે જેમાંથી ત્રણસો પાર્ટસ એવા છે કે જેની પડતર કંિમત એક સેંટ (એક ડોલરના સો સેંટ હોય છે.) કે તેનાથી પણ ઓછી છે સૌથી મોટો પાર્ટ આઇપોડનું ડીસ્પ્લે મોડ્યુલ છે જેનું પડતર ખર્ચ માત્ર ૨૦ ડોલર્સ છે. આ ડીસ્પ્લે મોડ્યુલ જાપાનમાં તોશીબા- માત્સુબીસીના કંપની બનાવે છે. ચીનમાં આ પ્રોડક્ટના બધા ભાગો એકત્ર કરીને તેને જોડવામાં આવે છે અને આ પાર્ટસનું ટેસ્ટીંગ પણ કરવામાં આવે છે. આ એસેમ્બલી અને ટેસ્ટીંગનો ખર્ચ એકમદીઠ માત્ર ત્રણ ડોલર અને સીત્તેર સેન્ટ થાય છે એપલે દરેક પ્રોડક્ટદીઠ ૮૦ ડોલરનો ગ્રોસ પ્રોફીટ (નફો) થાય છે. ભારતની ઇન્ફોસીસ અને અમેરિકાની માઇક્રોસોફ્‌ટ કંપનીને સરખાવતા જણાશે કે ૧૯૭૫માં શરૂ થયેલી અમેરિકાની માઇક્રોસોફ્‌ટ કંપનીનું ૨૦૦૮માં ૬૦ અબજ ડોલર્સનું વેચાણ હતું અને તેમાં નફો ૨૨ અબજ ડોલર્સ હતો જ્યારે ઇ.સ. ૧૯૮૧માં ભારતમાં શરુ થયેલી ઇન્ફોસીસ કંપનીનું ૨૦૦૮માં વેચાણ ૪ અબજ ડોલર્સનું હતું અને તેના પર તેનો નફો એક અબજ ડોલર્સ હતો. આનું મુખ્ય કારણ શું ? ઇન્ફોસીસ કરતા અમેરિકાની માઇક્રોસોફ્‌ટ ઘણી વધારે ઇનોવેટીવ છે. ભારતની આ કંપની જગતના અન્ય દેશોમાંથી આઉટસોર્સ થયેલું કામ મેળવે છે જ્યારે માઇક્રોસોફ્‌ટ પોતાનું પ્રાયમરી (પ્રાથમિક) બજાર પોતે જ ઉભું કરે છે. ભારતીય કંપનીઓમાં ઇનોવેશનનું કલ્ચર નથી તેનું મુખ્ય કારણ એ છે કે ઇનોવેશન કરવા માટે અબજો રૂપિયાના મૂડીરોકાણની જરૂર પડે છે અને આ મૂડીરોકાણ પણ વળતરની કોઈ ગેરંટી હોતી નથી જો કોઈ શોધ પાછળ કરોડો રૂપિયા ખર્ચ્યા પછી તે સફળ ના નીવડે તો તે પૈસા તદ્દન ડૂબી જાય છે. અલબત્ત અહીં એ નોંધવું જોઈએ કે હવે ગુજરાતની ઘણી ફાર્માસ્યુટીકલ કંપનીઓ જેમ કે કેડીલા હેલ્થકેર, ઝાયડ્‌સ કેડીલા, ટોરેન્ટસ વગેરે કરોડો રૂપિયા આર એન્ડ ડી પાછળ ખર્ચ છે. ટોરન્ટ ફાર્માસ્યુટીકલ્સનું આર એન્ડી ડીનો આફ્રીન થઈ જવાય એટલું સુંદર, સ્વચ્છ અને સંશોધનની સગવડવાળું છે. ગુજરાતમાં આર એન્ડ ડી પાછળ ખર્ચો કરવાના મૂળમાં શ્રી ઇન્દ્રવદન મોદી (કેડીલા), સ્વ. રમણભાઈ પટેલ અને પંકજ પટેલ (ઝાયડ્‌સ કેડીલા) અને ઉત્તમભાઈ મહેતા (ટોરેન્ટ ફાર્માસ્યુટીકલ્સ)ની વીઝનરી જવાબદાર છે. ગુજરાતની આ ત્રણે કંપનીઓ વૈશ્વિક બનવાની દિશામાં આગળ વધી રહી છે. માત્ર નિકાસ એ વૈશ્વિક કંપનીની ઓળખ નથી પરંતુ ગ્લોબલ બ્રાન્ડ વિકસાવીને વૈશ્વિક કંપનીની ઓળખ છે તેમ આઘુનિક મેનેજમેન્ટના નિષ્ણાતો માને છે. ગ્લોબલ બ્રાન્ડ એટલે એવી બ્રાંડ જે દુનિયાના કોઈ પણ ખુણામાં ‘ટોપ ઓફ ધ માઇન્ડ’ હોય છે કોઈ તમને પૂછે કે ઠંડુ પીણું કોનું ? તો તમને તરત જ કોક કે પેપ્સી યાદ આવે છે સોશીયો કે વીમટો નહીં. તેવી જ રીતે તમને માથુ દુઃખ છે તે અંગે પૂછે તો તરત જ એનાસીન અને શરદીમાં ડીસ્પરીન કે વીક્સ વેપોરબ યાદ આવે છે. આ બધી બ્રાંડો ‘ટોપ ઓફ ધ માઇન્ડ’ ગણાય. અડધો કલાક બાદ તમારી કંપનીની બ્રાંડનું નામ કોઈને યાદ આવે તે ગ્લોબલ બ્રાંડ ગણી ના શકાય. દા.ત. ભારતની અમુલ, વીઆઇપી (લગેજ), વીડીયોકોન કે ગોદરેજ રાષ્ટ્રીય બ્રાન્ડ ગણાય જ્યારે સોની કે કેડબરી કે ટોયોટા કે નોકીયા વૈશ્વિક બ્રાંડ ગણાય ચીન પાસે અત્યાર સુધી કોઈ ગ્લોબલ બ્રાન્ડ નહતી પણ હવે તેની હુવેઈ બ્રાંડ વૈશ્વિક થઈ ગઈ છે. આપણે ત્યાં બાસમતી ચોખા વૈશ્વિક રીતે જાણીતા છે પરંતુ ઘણાને ખબર નથી કે બાસમતી ચોખા એ બ્રાંડ નથી પણ ચોખાના વર્ગીકરણનો એક પ્રકાર છે. જે ચીજવસ્તુઓ વર્ગીકૃત (ગ્રેડીંગ) હોય તેને બ્રાંડ ન કહી શકાય અને તેના પર પેટન્ટ લઈ ના શકાય.\nભારતમાં ઉદ્યોગ સાહસિકો (એન્ટરપ્રોનીઅર્સ)ની કમી નથી. મારવાડીઓ તથા ગુજરાતીઓમાં તો ઉદ્યોગસાહસિકતા જાણે કે બાળપણથી જ વણાઈ ગયેલી હોય છે પરંતુ અહીં એક નિરાશાજનક વાત એ છે કે ઉદ્યોગસાહસિકતા અમુક નાનકડા સમૂહ કે જ્ઞાતિમાં જ મર્યાદિત થઈ ગઈ છે. ગુજરાતમાં જૈનો, મારવાડીઓ (જે ગુજરાતમા મારવાડથી આવ્યા છે) વૈષ્ણવ વણિકો અને પટેલ સમુદાયોમાં અને પારસીઓમાં વઘુ જોવા મળે છે. જ્યારે જેને આપણે ઓબીસી વર્ગ ગરીબો કે શીડ્યુલ કાસ્ટ કે ડ્રાઇવ ગણીએ તેવા તે નહીવત છે હવે આપણે આ વર્ગોમાંથી ઉદ્યોગ સાહસિકો પેદા થાય તે માટે તેમને પુષ્કળ પ્રોત્સાહનો આપવા પડશે અને એવું પણ બને કે અમુક વર્ષો પછી તેઓ વૈશ્વિક કંપનીઓ પણ ઉભી કરે. ટૂંકમાં વૈશ્વિક કંપનીઓને વૈશ્વિક ઉદ્યોગકારો ઉભા કરવા આપણે ઉદ્યોગ સાહસિકોનો બેઝ (પાયો) પુષ્કળ પહોળો કરવો પડશે અમદાવાદની ઇડીઆઇ સંસ્થા તથા ગુજરાત સરકારની સીઇડી સંસ્થા આ કામ ખૂબ સરસ રીતે કરી રહી છે. તેથી આ ક્ષેત્રમાં આપણું ભવિષ્ય ઉજળું છે.\nભારતની કંપનીઓની ટેકનોલોજી અને પ્રોડ્‌ટસ ફીનીશીંગ હજુ છેલ્લા ૨૫ વર્ષથી જ સુધર્યું છે ખાસ કરીને તો ઇ.સ. ૧૯૯૧માં મનમોહનસંિહના આર્થિક સુધારા બાદ જ ભારતીય કંપનીઓને અન્ય વિદેશી કંપનીઓ જોડે હરિફાઈ કરવાની તક મળી તે વખતે જ ભારતીય કંપનીઓને ગુણવત્તા સંચાલનના પાઠ ભણાવવા પડશે અને ખરેખર હરિફાઈ કોને કહેવાય તે શીખવા મળ્યું ભારતીય કંપની આ પાઠ ઝડપથી શીખી પણ રહી અને તેથી જ ભારતની કંપનીઓએ પરદેશી કંપનીઓ ખરીદવા માંડી છે પરંતુ સાથેસાથે ભારતની રાનબક્ષી જેવી કંપનીઓ પણ વિદેશી કંપની ખરીદી લે તે એક ચંિતાનો વિષય ગણાય. રાનબક્ષી એક એવી દવાની કંપની હતી જે ખરેખર વૈશ્વિક કંપની બનવાની દિશામાં આગળ વધી રહી હતી. ભારતની કંપનીઓ હજી વેલ્યુ ચેઇનના નીચેના ભાગે કામ કરે છે. જેનો અર્થ એમ થાય છે કે તેઓનું પ્રોડક્ટની કુલ કંિમતમાં વેલ્યુએડિશન ઓછું છે. તેમ કોઈ કારનું એન્જિન બનાવીને વિદેશી કાર કંપનીને આપો તો તેમાં મોટું વેલ્યુએડિશન ગણાય પણ જ તે વિદેશી કંપનીને માત્ર હબકેપ કે માસ્કેટ જ પૂરા પાડે તો તેમાં તમારું વેલ્યુએડિશન ઓછું ગણાય આપણા દેશની ભારત ફોર્જની કંપની શરુઆતમાં તો અમેરિકન કાર કંપનીઓને માત્ર રેડીએટરને બંધ કરવાના ઢાંકણા જ પૂરા પાડતી હતી પરંતુ હવે તે કારના અન્ય કંિમતી પાર્ટસ પણ પૂરા પાડે છે. ભારત ફોર્જમાં શરુઆતમા ૮૫ ટકા મજૂરો (બ્લ્યુકોલર વર્કર્સ) કામ કરતા હતા હવે તે વેલ્યુચેઇનમાં એટલી આગળ વધી છે કે આ કંપનીમાં હવે ૮૫ ટકા પ્રોફેશનલ લોકો કામ કરે છે. હવે મજૂરોનું સ્થાન એન્જિનિયરોએ લીઘું છે અને આ એન્જનિયરો ફેક્ટરીના ખર્નર્િ (એટલે કે જ્યાં મશીન કામ થાય છે તે સ્થળ) પર જ કામ કરે છે. એરકન્ડીશન્ડ ઓફિસોમાં નહીં અન્ય ઠેકાણે આ પ્રકારના ઉદ્યોગોમાં પ્રોડક્ટ ડેવલપમેન્ટનો સમય ૬થી ૧૨ અઠવાડિયાનો ગણાય છે જ્યારે આ કંપનીમાં ૨થી ૩ અઠવાડિયામાં તે કામ પૂરું કરે છે. ભારતની ઔદ્યોગિક ગતિશીલતાનું એક ઉદાહરણ એ છે કે ભારતમાં છેલ્લા ત્રણ કે ચાર દાયકામાં આઘુનિક ટેકનોલોજી લઈને ઘણી ડાયનેમિક કંપનીઓ અસ્તિત્વમાં આવી. રીલાયન્સ ઇન્ડસ્ટ્રીઝ, ઇન્ફોસીસ, વિપ્રો (જે પહેલાં ખાદ્ય તેલ અને વનસ્પતિ ઘીના ધંધામાં હતી), એસાર, નિરમા, ટોરન્ટસ વગેરેનો તેમાં સમાવેશ થઈ શકે. વળી ભારતીય કંપનીઓમાં પ્રોફેશનાલીઝમ ધાર્યા કરતા વઘુ ઝડપથી વઘ્યું અને ગુમાસ્તા કેન્દ્રી મેનેજમેન્ટનો અંત આવ્યો. પરતુ એક ચંિતાની વાત એ છે કે સ્વતંત્રતા પછી કે તે પહેલા ભારતીય કંપનીઓ જેને આપણે બ્રેક-થુ્ર પ્રોડક્ટ કહીએ તેવી એક પણ શોધ કરી નથી. ભારતીય કલ્ચર ઇમીટેશનનું (અનુકરણ)નું કલ્ચર છે. અલબત્ત સમગ્ર ઇસ્ટ એશિયાના દેશો- તૈવાન, થાઇલેન્ડ, ચીન, જાપાન, મલેશિયા, કમ્બોડિયા, ઇન્ડોનેશિયા આપણી સાથે ‘ઈમીટેશન’ની જ હોડમાં બેઠા છે. તેથી કંઈક રાહત થઈ શકે પરંતુ તેમ લાંબુ નહીં ચાલે આપણી સસ્તી મેન્યુફેક્ચરીંગ પ્રોડક્ટના લાભ આપણે ઝડપથી ગુમાવી રહ્યા છીએ અને ચીન જગતનું સસ્તા ભાવોનું મેન્યુફેક્ચરીંગ કેન્દ્ર બની રહ્યું છે કે બની ગયું છે. ભારતમાં પણ ભાવવધારો પુષ્કળ ઝડપથી વધતા આપણે આપણો સસ્તી મજૂરી અને સસ્તા કાચા માલસામાનના લાભો ગુમાવી રહ્યા છે. આપણે હવે મસલ પાવરથી નહીં પણ બ્રેઇન પાવરથી જગતના બજારો જીતવાના છે.


Gujarati News » Mumbai » | weather forecast imd predicts unseasonal rain in maharashtra on 28 29th december\nમેઘાનું મંડાણ : મહારાષ્ટ્રમાં ફરી કમોસમી વરસાદની આગાહી, ધરતીપુત્રો પર ઘેરાયા ચિંતાના વાદળો\n28 ડિસેમ્બરે રાજ્યના ઔરંગાબાદ, જાલના, જલગાંવ, પરભણી, હિંગોલી, યવતમાલ, વર્ધા, અમરાવતી, નાગપુર, ભંડારા અને ગોંદિયા જિલ્લામાં ગાજવીજ સાથે વરસાદ પડી શકે છે.\nMaharashtra: ભારતીય હવામાન વિભાગ (IMD)ના મુંબઈ પ્રાદેશિક કેન્દ્ર દ્વારા મહારાષ્ટ્રમાં 27 ડિસેમ્બરથી 29 ડિસેમ્બર સુધી વરસાદની આગાહી (Rain Forecast) કરવામાં આવી છે. હવામાન વિભાગના જણાવ્યા અનુસાર વેસ્ટર્ન ડિસ્ટર્બન્સ (WD)ની અસર ઉત્તર પશ્ચિમ ભારતમાં જોવા મળશે, જેને કારણે અનેક વિસ્તારોમાં કમોસમી વરસાદ થવાની સંભાવના છે.\nઆ સંદર્ભે હવામાન વિભાગે યલો એલર્ટ જાહેર કર્યું છે. મહારાષ્ટ્ર ઉપરાંત પંજાબ, હરિયાણા, ચંદીગઢ અને દિલ્હીમાં 26થી 29 ડિસેમ્બર દરમિયાન હળવો વરસાદ થવાની સંભાવના છે. ઉપરાંત રાજસ્થાનમાં 27-28 ડિસેમ્બરે અને 27-29 ડિસેમ્બરે ઉતરપ્રદેશના કેટલાક ભાગોમાં હળવો વરસાદ થવાની સંભાવના છે. આ સિવાય મધ્યપ્રદેશ અને ઓડિશામાં 27થી 29 ડિસેમ્બર સુધી હળવો વરસાદ પડશે. ત્યારે હાલ કમોસમી વરસાદની આગાહીને પગલે જગતના તાતની ચિંતામાં વધારો થયો છે.\nમહારાષ્ટ્રના આ જિલ્લામાં થશે વરસાદ\n28 ડિસેમ્બરે રાજ્યના ઔરંગાબાદ, જાલના, જલગાંવ, પરભણી, હિંગોલી, યવતમાલ, વર્ધા, અમરાવતી, નાગપુર, ભંડારા અને ગોંદિયા જિલ્લામાં ગાજવીજ સાથે વરસાદ પડી શકે છે. ઉપરાંત 30-40 કિમીની ઝડપે પવન ફૂંકાવાની સંભાવના છે. જ્યારે 27 ડિસેમ્બરે વિદર્ભના કેટલાક સ્થળોએ હળવો વરસાદ થવાની આશંકા વર્તાઈ રહી છે.\n29 ડિસેમ્બરે વિદર્ભ અને મરાઠવાડામાં વરસાદની આગાહી\nઉપરાંત 29 ડિસેમ્બરે ખાસ કરીને વિદર્ભ અને મરાઠવાડામાં વરસાદ થવાની સંભાવના છે. વિદર્ભમાં નાગપુર, ભંડારા, ગોંદિયા, ચંદ્રપુર, ગઢચિરોલી, યવતમાલ, નાંદેડ, હિંગોલી, પરભણી અને જાલના જિલ્લામાં વરસાદ પડી શકે છે.\nજગતના તાતની વધી ચિંતા !\nઉલ્લેખનીય છે કે નાંદેડ જિલ્લામાં છેલ્લા કેટલાક દિવસોથી ઠંડીનું જોર વધ્યું છે. રાત્રે તાપમાનમાં તીવ્ર ઘટાડો થાય છે. સવારે ઠંડીનો અહેસાસ થાય છે. રવિ પાક માટે ઠંડીનું પ્રમાણ વધુ સારું માનવામાં આવે છે. જ્યારે બીજી તરફ રાજ્યમાં કમોસમી વરસાદની આગાહીને પગલે ધરતી પુત્રો પર ચિંતાના વાદળો ઘેરાયા છે.\nઆ પણ વાંચો: Mumbai : નવા વર્ષની ઉજવણી પર કોરોનાનુ ગ્રહણ, એક લેબમાં 12 કર્મચારીઓ કોરોના સંક્રમિત થતા તંત્ર એક્શનમાં\nઆ પણ વાંચો: કોરોનાનો કહેર યથાવત : મહારાષ્ટ્રમાં સતત ત્રીજા દિવસે કોરોના કેસમાં ઉછાળો, તંત્રની વધી ચિંતા\nIMDmaharashtrarainrain forecastunseasonal rain


74 સુધીમાં વિશ્વની 2100% વસ્તી ઘાતક ગરમીના તરંગો સામે આવી શકે છે નેટવર્ક મીટિઓરોલોજી\n74 સુધીમાં વિશ્વની 2100% વસ્તી ઘાતક ગરમીના તરંગો સામે આવી શકે છે\n2100 વર્ષનું સંભવિત દૃશ્ય જેમાં ઉત્સર્જન ઘટ્યું નથી. પીળો 10 દિવસની જીવલેણ ગરમી અને કાળો 365 દિવસ રજૂ કરે છે. છબી - સ્ક્રીનશોટ.\nગરમી તરંગો હવામાનવિષયક ઘટના છે વધુ અને વધુ વારંવાર ઉત્પન્ન કરવામાં આવશે વૈશ્વિક સરેરાશ તાપમાનમાં વધારો થતાં જ આગળ વધવું. નેશનલ ઇન્સ્ટિટ્યૂટ ofફ સ્ટેટિસ્ટિક્સના ડેટા અનુસાર, હાલમાં, કોણ કોણ ઓછામાં ઓછું યાદ કરે છે જે 2003 માં થયું હતું, જેણે એકલા ફ્રાન્સમાં 11.435 લોકોની હત્યા કરી હતી.\nહાલમાં, વિશ્વની 30% વસ્તી સંભવિત જીવલેણ ગરમીના તરંગના સંપર્કમાં છે વર્ષમાં 20 દિવસ અથવા તેથી વધુ સમય માટે. જો ઉત્સર્જન ઘટાડવામાં નહીં આવે, તો વર્ષ 2100 સુધીમાં હવાઈ યુનિવર્સિટી (મનોઆ, યુએસએ) માં વિકસિત અને નેચર ક્લાયમેટ ચેન્જ જર્નલમાં પ્રકાશિત થયેલા એક અભ્યાસ મુજબ આ ટકાવારી 74% થઈ શકે છે.\nઅભ્યાસ લેખકોએ આબોહવા પરિવર્તન માટે આંતર સરકારી પેનલ દ્વારા વિકસિત ત્રણ પ્રકારનાં દૃશ્યોનો ઉપયોગ કર્યો હતો (આઈપીસીસી) ઇન્ટરેક્ટિવ નકશો જ્યાં તમે જોખમો જોઈ શકો છો. તેમાંથી દરેકને પ્રતિનિધિ એકાગ્રતા પાથ અથવા સીપીઆર તરીકે ઓળખવામાં આવે છે.\nઆમ, આપણે જોઈ શકીએ છીએ કે 2.6 માં, પનામા જેવા સ્થળોએ, આજે (આરસીપી 2050 દૃશ્ય) સમાન સ્તરે ઉત્સર્જન રાખવું. ઘાતક ગરમીના 195 દિવસ વર્ષ બેંગકોકમાં (થાઇલેન્ડ) 173 દિવસ, અને કારાકાસ (વેનેઝુએલા) માં, 55 દિવસ. પરંતુ જો ઉત્સર્જનમાં વધારો થાય છે (આરસીપી 4.5.)), સદીના અંત સુધીમાં માલાગા જેવા સ્થળોએ સંભવિત ખતરનાક ગરમીની લહેર 56 XNUMX દિવસની રહેશે.\nદુ sadખની વાત એ છે કે જોકે દેશો પર્યાવરણીય પ્રદૂષણ ઘટાડવા માટે જરૂરી પગલાં લે છે લોકો અતિશય ગરમીથી મૃત્યુ પામે છે. એક એવી ગરમી કે જ્યારે highંચી ભેજ હોય, ત્યારે શરીર મુક્ત કરી શકતું નથી.\nલેખનો સંપૂર્ણ માર્ગ: નેટવર્ક મીટિઓરોલોજી » નેટવર્ક મીટિઓરોલોજી » આગાહીઓ » 74 સુધીમાં વિશ્વની 2100% વસ્તી ઘાતક ગરમીના તરંગો સામે આવી શકે છે\nસ્ટ્રેટોસ્ફિયરની લાક્ષણિકતાઓ અને મહત્વ\nહવામાન પલટાના ઘટાડા સામે લડવાનું બજેટમાં 16% ઘટાડો


ભારત દોસ્તોની મદદ માટે હંમેશા તૈયાર: પીએમ મોદી | India always ready to help friends: PM Modi - Gujarati Oneindia\ncoronavirus pm modi israel india પીએમ મોદી ઇઝરાયલ\nભારત દોસ્તોની મદદ માટે હંમેશા તૈયાર: પીએમ મોદી\n| Published: Friday, April 10, 2020, 12:03 [IST]\nઇઝરાઇલના વડા પ્રધાન બેન્જામિન નેતન્યાહુએ ભારત અને વડા પ્રધાન નરેન્દ્ર મોદીને મેલેરિયાની દવા હાઇડ્રોક્સાઇક્લોરોક્વિન મોકલવા બદલ આભાર માન્યો છે. હવે પીએમ મોદીએ નેતન્યાહૂને જવાબ આપ્યો છે. પીએમ મોદીએ કહ્યું છે કે ભારત હંમેશા તેના મિત્રોને મદદ કરવા તૈયાર છે. તમને જણાવી દઇએ કે અત્યાર સુધી ભારત અને પીએમ મોદીને યુ.એસ., યુકે, બ્રાઝિલ અને સ્પેને મેલેરિયાની દવાઓ મોકલવા બદલ આભાર માન્યો છે.\nપીએમ મોદીએ શુક્રવારે ટ્વીટ કરીને લખ્યું કે, 'આપણે સાથે મળીને આ રોગચાળો લડવો પડશે. ભારત તેના મિત્રોને શક્ય તેટલી મદદ કરવા તૈયાર છે. અમે ઇઝરાઇલના લોકોના સારા સ્વાસ્થ્ય માટે પ્રાર્થના કરી રહ્યા છીએ. ' આ અગાઉ નેતન્યાહૂએ ટ્વિટ કરીને લખ્યું હતું કે, ઇઝરાઇલને હાઇડ્રોક્સિક્લોરોક્વિન મોકલવા બદલ મારા પ્રિય મિત્ર નરેન્દ્ર મોદીનો આભાર.\nઆ પણ વાંચો: બ્રિટનને પણ દવાઓ મોકલશે ભારત, અંગ્રેજોએ પણ પીએમ મોદીને કહ્યુ\nIndia always ready to help friends: PM Modi\nStory first published: Friday, April 10, 2020, 12:03 [IST]


બજેટ બાદ હવે RBIની સમીક્ષા બેઠકના નિર્ણય પર મંડાયેલી મીટ – NET DAKIYA\nબજેટ બાદ હવે RBIની સમીક્ષા બેઠકના નિર્ણય પર મંડાયેલી મીટ\nફુગાવાના ઊંચા દરને ધ્યાનમાં રાખતા વ્યાજ દરમાં ઘટાડાની શકયતા ઓછી\nનાણાં પ્રધાન નિર્મલા સીતારામને દેશની જાહેર ક્ષેત્રની બેન્કોને બળ પૂરું પાડવા બજેટમાં ખાસ બેડ બેન્ક સ્થાપવાની જાહેરાત કરી છે ત્યારે રિઝર્વ બેન્ક ઓફ ઈન્ડિયા હવે બેન્કો માટે કેવી ભૂમિકા ભજવે છે તે જોવાનું રહે છે. નાણાં નીતિની સમીક્ષા કરવા રિઝર્વ બેન્કની મોનિટરી પોલિસી કમિટિની બેઠક આજથી અહીં શરૂ થઈ રહી છે.\nનાણાં પ્રધાને બજેટમાં જે છૂટછાટો પૂરી પાડી છે તેને જોતા આરબીઆઈ પોતાનું એકોમોડેટિવ સ્ટેન્સ જાળવી રાખશે એટૅલું જ નહીં વ્યાજ દરમાં કોઈપણ ફેરબદલ કરશે નહીં એવી એક વિશ્લેષકે શકયતા વ્યકત કરી હતી.\nતાજેતરમાં ફુગાવાના દરમાં ઘટાડો ખાધાખોરાકીના ભાવમાં થયેલા ઘટાડાને કારણે જોવા મળ્યો છે. મુખ્ય ફુગાવો હજુ નીચે નથી ગયો. ૬ સભ્યોની એમપીસીની બેઠક ૩થી ૫ ફેબુ્રઆરી દરમિયાન યોજાનાર છે. બેઠકના નિર્ણય પાંચમીએ જાહેર થનાર છે.\nઆ અગાઉ ગયા વર્ષના મેમાં રિઝર્વ બેન્કે મુખ્ય વ્યાજ દરમાં ઘટાડો કર્યો હતો. ગયા વર્ષના ફેબુ્રઆરીથી અત્યારસુધીમાં રિઝર્વ બેન્કે રેપો રેટમાં ૧૧૫ બેઝિસ પોઈન્ટનો ઘટાડો કર્યો છે. રિટેલ ફુગાવો ભલે ઘટયો હોય પરંતુ તેની માત્રા હજુપણ ઊંચી છે. આર્થિક વિકાસને નાણાં નીતિનો ટેકો મળવો જરૂરી છે અને આ માટે જ રિઝર્વે બેન્કે એકોમોડેટિવ સ્ટેન્સ જાળવી રાખ્યું હોવાનું અન્ય એક વિશ્લેષકે જણાવ્યું હતું.\nPrevપાછળરિલાયન્સ-ફ્યૂચર ડીલમાં મુકેશ અંબાણીને ઝટકો, સોદો સ્થગિત રાખવા દિલ્હી હાઇકોર્ટનો આદેશ\nઆગળતલોદની સરકારી કચેરીમાં સરકારી કર્મચારી ઝૂમ બરાબર ઝૂમ, Video વાયરલNext


નલિયાકાંડ: સેક્સ સીડીને લઇને રાજકારણ ગરમ, સીડી જાહેર કરવા ભાજપનો પડકાર– News18 Gujarati\nનલિયાકાંડ: સેક્સ સીડીને લઇને રાજકારણ ગરમ, સીડી જાહેર કરવા ભાજપનો પડકાર\nનલિયાકાંડને પગલે ભાજપના નેતાઓની કથિત સેક્સ સીડી હોવાના કોંગ્રેસ વિરોધ પક્ષના નેતા શંકરસિંહ વાઘેલાના દાવા સામે ભાજપે જો આવી સીડી હોય તો એને જાહેર કરવા માટે પડકાર ફેંક્યો છે. સાથોસાથ ચૂંટણીને લઇને કોંગ્રેસ આવી ગંદી રાજનીતિ ન કરે એવું પણ કહ્યું છે.\nગાંધીનગર #નલિયાકાંડને પગલે ભાજપના નેતાઓની કથિત સેક્સ સીડી હોવાના કોંગ્રેસ વિરોધ પક્ષના નેતા શંકરસિંહ વાઘેલાના દાવા સામે ભાજપે જો આવી સીડી હોય તો એને જાહેર કરવા માટે પડકાર ફેંક્યો છે. સાથોસાથ ચૂંટણીને લઇને કોંગ્રેસ આવી ગંદી રાજનીતિ ન કરે એવું પણ કહ્યું છે. નલિયાકાંડમાં ભાજપના નેતાઓની સંડોવણીને લઇને કોંગ્રેસ નેતા શંકરસિંહ વાઘેલાએ પત્રકાર પરિષદ કરી ભાજપના 12 મંત્રીઓ અને અન્ય નેતાઓની કથિત સેક્સ સીડી હોવાનો દાવો કર્યો હતો. જેને પગલે ભાજપે જો આવી સીડી હોય તો એને જાહેર કરવાની માંગ કરી હતી. ભાજપના વળતા પ્રહારને પગલે શંકરસિહ વાઘેલાએ એવું કહ્યું છે કે, મારી પાસે ભાજપના અન્ય નેતાઓની સેક્સ સીડી છે અને હુ એ નિતિન પટેલને મોકલી આપીશ. કોંગ્રેસના આવા દાવાને પગલે ડેપ્યૂટી સીએમ નિતિન પટેલે કહ્યું હતું કે, જો કોંગ્રેસ પાસે આવી સીડી હોય તો એ જાહેર કરવી જોઇએ, ચૂંટણી આવી રહી છે ત્યારે કોંગ્રેસે આવી ગંદી રાજનીતિ ના કરવી જોઇએ. કોંગ્રેસ સત્તામાં આવવામાં ખોટા દિવાસ્વપ્ન જોઇ રહી છે.


3 trans formative quick to commend the police |3લૂંટારાને યુવકે ઝડપી પોલીસને હવાલે કર્યા - Divya Bhaskar\n3 Trans Formative Quick To Commend The Police\n3 લૂંટારાને યુવકે ઝડપી પોલીસને હવાલે કર્યા\n(તસવીરમાં ઝડપાયેલા યુવકો જોઇ શકાય છે)\n-3લૂંટારાને યુવકે ઝડપી પોલીસને હવાલે કર્યા\n- શિકારી ખુદ યહાં શિકાર હો ગયા...લૂંટ કરવા જતા ત્રણેયને જેલમાં જવાનો વારો આવ્યો\nવડોદરા : વડસર જ્યુપિટર ચાર રસ્તા પાસે રવવિારે રાત્રે બાઇક પર સવાર થઈ ત્રણ લૂંટારુઓએ રસ્તો પૂછવાના બહાને યુવક પાસેથી મોબાઇલની લૂંટ ચલાવી હતી. જોકે, યુવકે સમયસૂચકતા વાપરી ત્રણેય લૂંટારુઓને ઝડપી પાડી પોલીસને હવાલે કર્યા હતા. જ્યુપિટર ચાર રસ્તા પાસે આવેલી ઝૂંપડપટ્ટીમાં નરૂ માલા ખરાડિયા (મૂળ રહે. દાહોદ) રહે છે. મજૂરી કરી પોતાનું જીવન ગુજારે છે. રવવિારે રાત્રે સાડા દસ કલાકે તે જમીપરવારીને ઘરે બહાર બેઠો હતો. દરમ્યાન ત્રણ યુવકો પલ્સર બાઇક પર આવ્યા હતા.\nતેમણે બહાર બેઠેલા યુવકને માંજલપુર ગામ ક્યાં આવેલું છે, અમે લોકો બહારથી આવીએ છીએ તેમ જણાવી ત્રણ લૂંટારુ યુવકો પૈકી એક યુવક તેની પાસે આવ્યો હતો. તેણે નરૂ ખરાડિયાના હાથમાંના મોબાઇલની લૂંટ ચલાવી હતી. તે યુવક ઝડપથી તેની બાઇક પર બેસી ત્રણેય યુવકો ફરાર થવા જતા હતા. જોકે, નરૂ ખરાડિયાએ સમયસૂચકતા વાપરીને તુરંત જ તેમની બાઇકને પાછળથી પકડી પાડી તેમને ત્રણેયને બાઇક પરથી નીચે પાડી દીધા હતા. બૂમાબૂમ કરતાં લોકોનાં ટોળાં એકત્ર થઈ ગયાં હતાં.\nલોકોએ ભેગાં મળી ત્રણેય યુવકને ઝડપી પાડી બીજી તરફ પોલીસ કંટ્રોલમાં ફોન કર્યો હતો. માંજલપુર પોલીસેે ત્રણેય યુવકોની પૂછપરછ હાથ ધરતાં એક યુવક મુકુંદ શ્રીનવિાસ ઉપાધ્યાય (રહે. પાવનધામ સોસાયટી, મકરપુરા), વિપુલ રઘુનાથસીંગ રાજપૂત (રહે. વૈકુંઠધામ, મકરપુરા) અને પ્રફુલ્લ અજય શર્મા (વૈકુંઠધામ, મકરપુરા) હોવાનું બહાર આવ્યું હતું. પોલીસે ત્રણેયની ધરપકડ કરી લૂંટનો ગુનો દાખલ કરી આગળની તપાસ હાથ ધરી છે.\nપ્રથમ વખત જ લૂંટનો પ્રયાસ કર્યો\nલૂંટના બનાવમાં ઝડપાયેલા ત્રણેય યુવકો કોઈ ગુનાહિત ભૂતકાળ ધરાવતા નથી. પ્રફુલ્લ શર્માના પિતા ખાનગી કંપનીમાં ફરજ બજાવે છે. જ્યારે વિપુલ રાજનાથસીંગ રાજપુત છૂટક કામ કરી રોજગારી કરે છે. વધુ પૈસા કમાવવા માટે તેઓએ પ્રથમ વખત જ આ કૃત્ય કર્યું હતું પોલીસ ડિપાર્ટમેન્ટ દ્વારા ભવિષ્યમાં તેનું સન્માન કરવામાં આવશે. જેથી અન્ય લોકોને પણ તેનામાંથી પ્રેરણા મળે.\n- એન.એમ. ઘોડ, PI માંજલપુર


લોકપ્રિય સિરિયલ તારક મહેતા કા ઉલ્ટા ચશ્માના પત્રકાર પોપટલાલે પરિવાર સાથે સ્ટેચ્યુ ઓફ યુનિટી ની લીધી મુલાકાત | નવગુજરાત સમય\n1 / 1 ૨૦૧૯માં તારક મહેતા કા ઉલ્ટા ચશ્મા ની સમગ્ર ટીમ એ સ્ટેચ્યુ ઓફ યુનિટી ખાતે પતંગ ઉત્સવ ની પણ મજા માણી હતી\nપોપટલાલનું પાત્ર ભજવતાં શ્યામ પાઠક કોરોનાના માહોલમાંથી કઁટાળીને પરિવાર સાથે કુદરતી માહોલમાં આવી ને ખુશ થયાં\nલોકપ્રિય ટીવી સિરિયલના તારક મહેતા કા ઉલ્ટા ચશ્માના કલાકાર પત્રકાર પોપટલાલના તરીકે જાણિતા થયેલા શ્યામ પાઠકએ આજે સ્ટેચ્યુ ઓફ યુનિટી ની મુલાકાત લીધી હતી. પોપટલાલ કોરોનાના માહોલમાંથી કંટાળીને ઘણા વખતથી બહાર નીકળી શકતા ન હતા. ત્યારે પ્રવાસીઓ માટે સ્ટેચ્યુ શરૂ થતાં કુદરતી માહોલમાં પરિવાર સાથે સ્ટેચ્યુ કુદરતી નજારો જોઈને ખુશ થયાં હતા.\nસ્ટેચ્યુ ઓફ યુનિટી હવે દેશ વિદેશ માં પ્રસિદ્ધિ પામી રહ્યું છે. વર્ષ ૨૦૧૮ માં સ્ટેચ્યુ ઓફ યુનિટી નું લોકાર્પણ વડાપ્રધાન નરેન્દ્ર મોદી ના હસ્તે કરવામાં આવ્યું હતું. ત્યારબાદ આ ત્રણ વર્ષ માં પચાસ લાખ થી વધુ લોકો એ મુલાકાત લીધી છે. જેમાં વર્ષ ૨૦૧૯માં તારક મહેતા કા ઉલ્ટા ચશ્મા ની સમગ્ર ટીમ એ સ્ટેચ્યુ ઓફ યુનિટી ખાતે પતંગ ઉત્સવ ની પણ મજા માણી હતી. તારક મહેતા ના ડાયરેક્ટર અસિતકુમાર મોદી એ સ્ટેચ્યુ ઓફ યુનિટી વિસ્તાર માં શૂટિંગ પણ કર્યું હતું. હાલ કોરોના કાળ માં મહારાષ્ટ્ર સરકાર દ્વારા લોકડાઉન આપવામાં આવ્યું હતું. ત્યારે શૂટિંગ કરવાની મંજૂરી પણ નહોતી આપી, જેના માટે ગુજરાત ના દમણ ખાતે એક મહિના થી તારક મહેતા નું શૂટિંગ એક ખાનગી રિસોર્ટ ખાતે ચાલી રહ્યું હતું. આજે તારક મહેતા ના પત્રકાર પોપટલાલ એટલે કે શ્યામ પાઠક પોતાના પરિવાર સાથે સ્ટેચ્યુ ની મુલાકાતે આવ્યા હતા.\nઆમ તો ૨૦૧૯ માં શ્યામ પાઠક (પોપટલાલ) પણ શૂટિંગ માટે આવ્યા હતા. સ્ટેચ્યુ ઓફ યુનિટી થી પ્રભાવિત થઈ ને ફરી થી લગભગ3વર્ષ બાદ પરિવાર સાથે ફરી થી સ્ટેચ્યુ ઓફ યુનિટી ની મુલાકાત લીધી હતી. સ્ટેચ્યુ ઓફ યુનિટી જોઈને મંત્રમુગ્ધ થઈ ગયેલા પોપટલાલ એટલે કે શ્યામ પાઠક એ જણાવ્યું હતું કે, આ એક વિરાટ પુરુષ ની વિરાટ પ્રતિમા છે. જેને જોવા માટે વારે વારે આવાનું મન થાય છે. જયારે સરદાર વલ્લભભાઈ પટેલ ના દિલ માંથી એટલે કે સ્ટેચ્યુ ઓફ યુનિટી ની વ્યુઇંગ ગેલેરી માંથી ગુજરાત ની જીવાદોરી નર્મદા ડેમ નો નજારો પણ અદભુત લાગી રહ્યો હતો. સ્ટેચ્યુ ઓફ યુનિટી ની આજુબાજુ સાતપુડા ની ગિરિમાળા હાલ ચોમાસાની ઋતુ માં "હરિ હરિ વસુંધરા"નો નજારો જાણે ત્યાં થી જાણે હટાવા નું મન જ ન થાય તેવો લાગી રહ્યો હતો. પરિવાર ઘણા સમય થી લોકડાઉન માં હતા હાલ કોરોના કાળ ગુજરાત માં થોડો હળવો થયો છે. ત્યારે સ્ટેચ્યુ ઓફ યુનિટી જોવા આવાની ઈચ્છા પરિવારે પ્રગટ કરી હતી ઓનલાઈન ટીકીટ બુક કરાવી ને પરિવાર સાથે સ્ટેચ્યુ ની મુલાકાત લીધી છે. પરિવાર ને પણ સ્ટેચ્યુ ઓફ યુનિટી જોઈને ખૂબ જ આનંદ થયો છે. ખાસ કરીને સ્ટેચ્યુ ઓફ યુનિટી તો વિશ્વ ની સૌથી ઊંચી પ્રતિમા છે જ પણ ત્યાં જંગલ ખાતા દ્વારા બનાવવામાં આવેલ સરદાર પટેલ જુઓલોજીકલ પાર્ક પણ ખૂબ સરસ છે. જ્યારે બાળકો માટે બનાવવામાં આવેલ ચિલ્ડ્રન ન્યુટ્રીશન પાર્ક ના પણ શ્યામ પાઠક (પોપટલાલ) ખૂબ વખાણ કર્યા હતા. આમ તો અહીં ના તમામ પ્રોજેક્ટ એક અજાયબી જેવા જ છે અને અહીં ફરી આવાનું મન થાય તેવા પ્રોજેકટ રાજ્ય સરકાર એ નિર્માણ કર્યા છે


admin June 22, 2021 અજાણી વાતો, પાળિયા કથા, લોક કથાઓ No Comments\nભગવાન ને અવતાર લેવાનું મન થાય તેવી ધરતી, સૌરાષ્ટ્રની ધીંગી ધરા જ્યાં વિર પુરૂષોની જેમ નારીઓએ હાથમાં હથિયાર ઊઠાવી અત્યાચારનો મુકાબલો કર્યો છે. રણચંડી બની કંઈક ને રણમાં રોળ્યા છે, વળી એવી બહાદુરી એકલી રજપુતાણી, કાઠીયાણી કે ગરાસણી જ બતાવી શકે તેવું નથી સમય પ્રતિ સમય સમાજની દરેક કોમની ભામીનીઓએ ખાંપણને ખાડીયામાં લઇ ગર્જનાઓ કરી છે ધન્ય ધરા સૌરાષ્ટ્રની…\nસાલેમાળ ડુંગરમાળઓ માંથી ઓપતી પંચાળ ભુમી તેનાં સીમાડે આવેલું બાબરા. આ બાબરા થી ચિતલ જતાં રસ્તા પર એક ઇંગરાળા ગામ આવે છે. ગામ નાનું પણ રળિયામણું. થોડી થોડી બધી કોમ વસે તેમાં દામોદર તરવાડી નામે એક ઔદિચ્ય ઝાલાવાડી બ્રાહ્મણ રહે. બચરવાળ કુટુંબનું ભર્યું ભાદર્યુ ઘર, એમાં દામા મહારાજ ને સાત દિકરા અને દેવના છતર જેવી એક અંબા નામની દિકરી અંબા એટલે નામ જેવાં જ ગુણ. સાક્ષત જગદંબા નો અવતાર. દામો મહારાજ તેનાં સાતેય દિકરા અને આઠમી અંબા પણ હિંમત અને મજબુતાઇ ભલભલાને ઠોકર મારે તેવાં..\nનીડરતા માત્ર વાતો ન હતી પરંતુ સમયાંતરે તેણે દાખવેલી મર્દાનગી ઊપર વારી જઇ કોટડા પીઠા ના દરબાર પીઠાવાળા બાપુએ દામા મહારાજ ને જીવાઇ માટે ૨૦૦ વીઘા જમીન બક્ષિસ આપેલી. આમ દામો મહારાજ ધીંગી ખેતીનો માલિક બન્યા. મોલ ઢોર સાધનથી સમ્પન્ન થયા. અધુરામા પુરૂ દામા મહારાજનાં દિકરા ને ઘોડી રાખવાનો અનેરો શોખ હવે મુળ વાત પર આવીએ…\nએકવાર જુનાગઢનો હાકેમ યાત્રાએ નીકળ્યો. ગ્રામ્ય વિસ્તારોમાં ફરતા ફરતા તેનો બોહળો રાસલો ઇંગરાળા આવી ચડ્યો ને ઊતારો કર્યો. ઉતારાના બીજાં દિવસે સવારમાં હાકેમની સવારી ઉપડવાની તૈયારી ચાલે છે. બરાબર એ જ વખતે દામા મહારાજનો સૌથી નાનો દિકરો પોતાની ઘોડી લઇ ને આવ્યો. ઘોડીને પાણી પાઇ પાછો ફરવા જાય છે ત્યાં હાકેમના સૈનિકે ઘોડીની લગામ જાલી. તેના અસ્વાર ને હાકેમ પાસે લઇ જાય છે.\nસૈનિક કહ્યું નામદાર એ તાજણ આપકે લાયક હૈ. કોઈએ કહ્યું ઘોડી રખલો ઔર ઉસકો પૈસે દેદો પરંતુ દામા મહારાજનાં દિકરા એ ધોડી વેંચવાની નથીં કહીને ગામમાં જતો રહ્યો .પોતાનુ અપમાન થતું જોઇ નવાબ ચીડાયો હઠે ભરાણો. સૈનિકો ને દામા મહારાજ ને ઘરે મોકલ્યા. બળજબરીથી ઘોડી લાવવાનો હુકમ કર્યો. કા ઘોડી આપ કા સંગ્રામ ખેલવા તૈયાર થઈ જા. સામા પક્ષે પડકાર ઝીલાયો, ઘડીમાં વાત પલટાઈ ગઇ, સાતેય ભાઈઓ હાથે હથિયાર લઇ કુદી પડ્યા. નીડર પણે લડવા લાગ્યા. કંઇક ને ધાયલ કર્યા. ધીંગાણું જામ્યું પરંતુ શસ્ત્ર સરંજામ થી સજ્જ સૈનિકો સામે ટક્કર ઝીલી શક્યા નહીં. સાતેય ભાઈઓ ખતમ થયાં.\nઇંગરાળાના ચોકમાં એક પછી એક સાતેય ભાઈઓ અન્યાયનો મુકાબલો કરતાં વીરગતિ ને પામ્યા. અન્યાય કરતા મોત વધારે સારું લાગ્યું. નાની બહેન અંબા થી આ સહન થયું નહીં. રૂંવે રૂંવે શૂરવીરતા પ્રગટી. રણચંડી બની સૈનિકો ને પડકાર ફેંક્યો. મર્દના દિકરા માટી થાજો. બાજુમાં જ લુહાર ની કોઢમા ગાડામાં નાંખવાનો લોખંડનો ધરો ગરમ કરવા મૂકેલો તે અંબા એ ઉઠાવ્યો અને સૈનિકો ઊપર તુટી પડી. કોઈની ચામડી ઉતારતી, કોઈનાં માથાં ફોડતી ફોજમાં રાડ પડી. ધરાના ઝાટકાથી તલવાર કટાર તુટવા માંડી, પીછે હઠ થઇ. આ બાજું અંબા એકલી સામે ખુરાટ સૈનિકો તેમ છતાં સૈનિકો ને પીછે હઠ કરવી પડે છે. પાછાં હટતા ઇંગરાળા ના સીમાડા સુધી ફોજ ને લઇ જાય છે. પરંતુ સીમાડે જતાં સૈનિકો ના સામુહિક હુમલાથી અંબા ઘાયલ થાય છે ને સૈનિકો પાછાં ફરે છે..\nઆટ આટલું ધમાસાણ મચ્યુ. નવાઇની વાત એ બની કે ઇંગરાળા ગામમાંથી એકપણ માણસ મદદે આવ્યુ નહીં. અંબા ને આ વાતનું બહું લાગી આવ્યું. તેને જીવવામાય રસ રહ્યો નહીં. તેણે સીમાડાની વાડીઓ વાળા ખેડૂતો ને એકઠા કર્યા. પોતાની ચિતા ખડકાવી. અંબા ચિતા પર ચડી બેઠી બળી. મરતાં પહેલાં તેને પોતાની અંતિમ ઈચ્છા તરીકે સાત ભાઈઓ અને એક બહેન આવો ભીષણ સંગ્રામ ખેલી ખતમ થયાં, છતાં ઇંગરાળા ગામના લોકો વ્હારે ન આવતાં તેનાં વંશ વારસદારો માંટે ઇંગરાળા નુ પાણી અગ્રાજ કરાવ્યું ને અંબા સળગતી ચિતા પર ચડી બેઠી. સૈનિકો તેને મારી ન શક્યા ખુદે પોતાનું બલિદાન આપ્યું.\nઆજે પણ ઇંગરાળા ને સીમાડે અંબા ની દેરી મોજુદ છે. જે આપ જોઇ શકો છો અને તેનાં ભાઈ ના ચાર પાળીયા પણ વિરતા ની વાત વાગોળતા ઊભાં છે. હાલમાં પણ પુજાઇ છે..\nધન્ય ધરા અમ દેશની જ્યાં રતન પાકતાં આવાં..\nફોટો સૌજન્ય:- દિલપભાઇ. આર. દેત્રૌજા


મેવાણી-ખાલિદનાં મુંબઈમાં યોજાનારા કાર્યક્રમને મંજૂરી ના મળી\nનવગુજરાત સમય | Publish Date: Jan42018 2:15PM\nભીમા-કોરેગાંવમાં થયેલ હિંસાનો મુદ્દો સતત ચર્ચામાં રહ્યો છે. મહારાષ્ટ્ર અને ગુજરાતથી લઈને ભારતની રાજધાની દિલ્હી સુધી આ હિંસાનાં પડઘા પડી રહ્યાં છે. આ દરમિયાન મહારાષ્ટ્ર પોલિસે આ મામલમાં ગુજરાતનાં દલિત સમાજનાં નેતા જિજ્ઞેશ મેવાણી અને જેએનયૂનાં વિદ્યાર્થી નેતા ઉમર ખાલિદ સામે કેસ દાખલ કર્યો છે. આ બંને પર હિંસા ભડકાવવાનો આરોપ લગાડવામાં આવ્યો છે. પુનાનાં વિશ્રામબાગ પોલિસ સ્ટેશનમાં આઈપીસીની કલમ ૧૫૩ એ, ૫૦૫ અને ૧૧૭ અંતર્ગત આ કેસ નોંધવામાં આવ્યો છે.\nઆ દરમિયાન પોલિસે મુંબઈમાં યોજાનારા જિજ્ઞેશ મેવાણી અને ઉમર ખાલિદનાં કાર્યક્રમને પણ મંજૂરી આપવાની ના પાડી દીધી છે. મુંબઈ પોલિસે કહ્યું છે કે તેમના કાર્યક્રમથી કાયદો અને વ્યવસ્થા બગડવાની પૂરી સંભાવનાઓ છે. પોલિસે મંજૂરી નહીં આપતા જિજ્ઞેશનાં સમર્થકોએ પ્રદર્શન અને નારાબાજી કરી હતી. આ દરમિયાન ઘણા બધા કાર્યકર્તાઓની પોલિસે ધરપકડ કરી છે. તમને જણાવી દઈએ કે જિજ્ઞેશ મેવાણીએ ૩૧ ડિસેમ્બરનાં રોજ ભીમા-કોરેગાંવમાં પોતાના ભાષણ દરમિયાન વડાપ્રધાન મોદી પર વાક્બાણ છોડ્યા હતાં.\nજિજ્ઞેશે કહ્યું હતું કે, ’ગુજરાત પછી પૂરા દેશમાં અમે ૫૬ ઈંચની છાતીને ફાડીને મૂકી દઈશું. આ દેશનાં વાપ્રધાન જ્યારે ગુજરાતનાં મુખ્યમંત્રી હતાં ત્યારે તેઓએ ’કર્મયોગી’ નામનું એક પુસ્તક લખ્યું હતું. તેમાં તેમણે કહ્યું હતું કે ’સફાઈકામદારોને સફાઈમાં ફણ આધ્યાત્મિકતાનો આનંદ મળે છે. તો હું વડાપ્રધાનજીને આહ્વાન કરું છું કે તેઓ અહીં આવે અને દલિતો સાથે એક દિવસ માટે ગટરમાં ઉતરે અને આધ્યાત્મિકતાનો આનંદ ઉઠાવે. જેથી તેમને પણ ખબર પડે કે સફાઈમાં કેવો આધ્યાત્મિક આનંદ મળે છે.’\nપોલિસનો આરોપ છે કે જિગ્નેશ મેવાણી અને ઉમર ખાલિદે કાર્યક્રમ દરમિયાન ભડકાઉ ભાષણ આપ્યા હતાં અને જિગ્નેશ મેવાણીના ભાષણ બાદ જ મહારાષ્ટ્રમાં જાતીય હિંસા ભડકી ઉઠી. કેમકે, ભાષણ દરમિયાન જિગ્નેશ મેવાણીએ એક ખાસ વર્ગને રસ્તા પર ઉતરી વિરોધ કરવા ઉશ્કેર્યા, તે પછી લોકો રસ્તા પર ઉતરી આવ્યા અને પછી ધીરે-ધીરે ભીડે હિંસક રૂપ લઈ લીધું. ફરિયાદકર્તાઓ મુજબ, પુના હિંસા માટે આ બંને જવાબદાર છે અને તેમની સામે કાર્યવાહી થવી જોઈએ.


Gir Gujarat Kesar keri raw mango production - કેસર કેરીનું ઉત્પાદન ઓછું થશે – News18 Gujarati\nગીર: કેસર કેરીના રસિકો માટે માઠા સમાચાર, આ વર્ષે ઉત્પાદન ઘટશે\nકેસર કેરીનું ઉત્પાદન ઘટશે\nGujarat News: છેલ્લા ઘણા વર્ષોથી ગ્લોબલ વોર્મિંગની અસર અને કુદરતી આફતોને કારણે ગીરમાં કેસર કેરીના ઉત્પાદનમાં સતત ઘટાડો જોવા મળી રહ્યો છે.\nLast Updated : April 07, 2022, 12:22 IST\nદિનેશ સોલંકી, ગીર: આ વર્ષે નહિ પાકે ઉતાવળે આંબા. ગીરમાં (Gir Kesar Keri) હજારો હેકટર જમીનમાં કેસર કેરીના (Kesar Keri) બગીચાઓ આવેલા છે.જેનાથી ગીરના ખેડૂતો પોતાનું ગુજરાન ચલાવતા. પરંતુ છેલ્લા કેટલાક વર્ષોથી ગ્લોબલ વોર્મિંગની અસર અને તાઉતે વાવાઝોડા ની અસરનાં કારણે કેસર કેરીના ઉત્પાદકો ની માઠી દશા બેઠી છે.ચાલુ વર્ષે કેસર કેરીના રસિકોને પણ કેરી કડવી લાગશે.\nગીર વિસ્તારનાં આંબાનાં બગીચાઓમાં હાલ વિચિત્રતા જોવા મળી રહી છે. એકજ આંબા પર મોર, નાની ખાખડી અને મોટી કેરી પણ જોવા મળી રહી છે.તો ભૂકીછારો અને મધિયાનો રોગ પણ ખેડૂતોને સતાવી રહ્યો છે. ગરમી વધવાને કારણે રોગ પર તો કુદરતી કાબુ આવી રહ્યો છે. પરંતુ આ વર્ષ કેસર કેરીનું ઉત્પાદન ઘટશે તે વાત નક્કી બની છે. આથી કેસર કેરીના ભાવ આસમાને આંબશે અને કેસર રસિયાઓ માટે કેસર કડવી બનશે તેવું દર્શાઈ રહ્યું છે.\nગીર વિસ્તારનાં જ્યાં હાલ 35થી 40 ડિગ્રી તાપમાનનો પારો છે. જેમ જેમ તાપમાન વધે તેમ કેસર કેરીના બગીચાઓમાં વૃદ્ધિ થતી હોય છે. પણ ગત વર્ષે તૌકતે વાવાઝોડાએ ગીરનાં આંબાવાડિયા ઓને ખેદાન-મેદાન કરી નાખ્યા હતા. આંબાનાં મૂળ હલી ગયા હોય મોટાભાગના બગીચાઓમાં આવરણ ઓછું આવ્યું હતું.\nવાતાવરણની વિષમતાને કારણે હજુ પણ એકજ આંબામાં હજુ મોર પણ છે નાની ખાખડી પણ છે અને મોટી કેરી પણ જોવા મળી રહી છે.આથી આ વર્ષ પેલી કહેવતની જેમ 'ઉતાવળે આંબા નહિ પાકે.' આથી કેસર રસિયાઓ માટે માઠા સમાચાર છે. કેરીનું ઉત્પાદન ચોક્કસ ઘટશે અને ભાવો પણ ખૂબ ઊંચા રહેશે.\nકેસર કેરીને લઈને ખેડૂતો ઈજારદાર અને વેપારી ઓ છેલ્લા કેટલાક વર્ષોથી દુઃખી છે. પેલી કહેવત વર્તમાન સમયમાં સાર્થક થઈ રહી હોય તેવું લાગી રહ્યું છે...'ગોળ,કેરી અને કાંદા,તેના વેપારી કાયમ માંદા..' દર વર્ષ તાલાળા મેંગો માર્કેટમાં સરેરાશ 8 થી 10 લાખ કેસરનાં બોક્સ આવે છે. જે આ વર્ષ માત્ર4થી5લાખ બોક્સ આવવાની સંભાવના ખેડૂતો અને વ્યાપારીઓ વ્યક્ત કરી રહ્યા છે. તો બીજી તરફ કેસર કેરીના બાગાયતી પાક પર નિર્ભર ખેડૂતો પાયમાલી તરફ ધકેલાયા છે અને પોતાનું ઘરનું ગુજરાન ચલાવું પણ મુશ્કેલ બન્યું છે.\nછેલ્લા ઘણા વર્ષોથી ગ્લોબલ વોર્મિંગની અસર અને કુદરતી આફતોને કારણે ગીરમાં કેસર કેરીના ઉત્પાદનમાં સતત ઘટાડો જોવા મળી રહ્યો છે. જે ચિંતાનો વિષય છે. કેમ આંબાના ઝાડ માત્ર કેરી જ નથી આપતા પણ આજના પ્રદૂષિત વાતાવરણમાં પણ એટલો જ ભાગ ભજવી રહ્યા છે. કેમ કે, તે આખરે એક વ્રુક્ષ છે. અને આ વૃક્ષોની કિંમત આપણે કોરોનાકાળમાં ઘટતા ઑક્સિજન ની અસર સમયે બહુ સારી રીતે સમજાય ગઇ છે. ત્યારે જોઈએ છેલ્લા પાંચ વર્ષમાં તાલાળા મેંગો માર્કેટમાં કેસરનાં બોક્સની આવક.\n★વર્ષ 2016-17 માં 10,66,860 બોક્સની આવક સામે પ્રતિ બોક્સનો સરેરાશ ભાવ-283/-રૂપિયા. (એક બોક્સમાં 10 કિલો કેરી ભરવામાં આવે છે.)\n★વર્ષ 2017-18 માં 10,67,755 બોક્સની આવક સામે પ્રતિ બોક્સનો સરેરાશ ભાવ -265/-રૂપિયા.\n★વર્ષ 2018-19 માં 08,30,340 બોક્સની આવક સામે પ્રતિ બોક્સનો સરેરાશ ભાવ -310/-રૂપિયા.\n★વર્ષ 2019-20 માં 07,75,395 બોક્સની આવક સામે પ્રતિ બોક્સનો સરેરાશ ભાવ -345/-રૂપિયા.\n★વર્ષ 2020-21 માં 06,87,931 બોક્સની આવક સામે પ્રતિ બોક્સનો સરેરાશ ભાવ -375/-રૂપિયા રહ્યો હતો.\nઆ પ્રમાણે જોવા જઈએ તો છેલ્લા પાંચ વર્ષમાં ગીર વિસ્તારમાં કેરીનું ઉત્પાદન ઘટતું ગયું છે.તેમ ભાવ થોડા વધ્યા પણ છે.\nગીરમાં કેસર કેરીનાં આંબાઓમાં ગત વર્ષે ફૂંકાયેલા વાવાઝોડાની અસરથી ગીરમાં ઉના-ગીરગઢડા અને કોડીનાર તાલુકામાં વૃક્ષોમાં તારાજી સર્જાઈ હતી. વાવાઝોડાની અમર્યાદિત પવનની ઝડપમાં આંબાનાં મૂળ તૂટી જવા સાથે મુળિયામાં હલચલ થતા આંબાવાડીઓમાં દર વર્ષે ચાલતી ક્રિયાની કુદરતી સાઇકલ ખોરવાઇ ગઈ છે. જેના કારણે આંબામાં મોર ઓછા ફૂટતા અને જે મોર ફૂટ્યાં તે આખરી તબક્કામાં ફૂટ્યાં તો ખેડૂતોમાં બંધારણની ફરિયાદ હતી.\nનવેમ્બર માસથી આંબાઓમાં મોર ફુટવાની પ્રક્રિયા શરૂ થતાં ખેડુતોએ આંબામાં આવતાં રોગ મધિયો, ફૂગ, કથીરી જેવા રોગો સામે દવાનો છટકાવો કર્યા. જોકે હાલ ગીરમાં 35 થી 40 ડિગ્રી તાપમાનમાં રોગો તો દૂર થઈ રહ્યા છે. શરૂઆત ના પ્રથમ તબક્કાનું જે ફલાવરિંગ આંબા ઓમાં થયું હતું તેમ કેરી બંધાઈ ચુકી હતી પણ માવઠું થવાને કારણે તેમાં નુકશાન ગયું.હાલમાં ત્રણ તબક્કાનું ફલાવરિંગ આંબાઓમાં જોવા મળી રહ્યું છે. શરૂઆતની કેરી 20 થી 30 દિવસમાં પાકી જશે.જેનો શરૂઆતી ભાવ 1500 થી2હજાર રૂપિયા પ્રતિ બોક્સનો રહેશે.બીજા તબક્કાની કેસરનો ભાવ પણ ઉંચોજ રહેવા પામશે.જ્યારે ત્રીજા તબક્કાની કેરી જૂજ માત્રામાં બજારમાં આવશે ત્યારે ચોમાસું આંબી જવાની સંભાવના રહેલી છે.માટે ત્યારે પણ ભાવ ઊંચા રહેશે.જો ભાવ ઘટી જાય તોખેડૂતો ને મોટી નુકશાની જઈ શકે. ઓછા ઉત્પાદનને કારણે ભાવો તો જળવાઈ રહેશે. પણ ખર્ચના પ્રમાણમાં ખેડૂતો અને ઇજારદારની આવક ઘટી રહી છે.\nગીર સોમનાથ જિલ્લામાં વર્ષ 2019-20 માં 16 હજાર હેકટરમાં આંબાનાં બગીચા ઓ હતા. જેમાં તાઉતે વાવાઝોડાને કારણે 2200 હેકટરમાં આંબાઓનો નાશ થયો અને મોટાપાયે નુકશાની થઈ હતી. આથી હાલમાં 13800 હેકટર જમીનમાં આંબાનું વાવેતર ગીર વિસ્તારમાં છે. આ ઉપરાંત છેલ્લા પાંચ વર્ષમાં વાવાઝોડું, માવઠાઓ,ઝાંકળ,કમૌસમી વરસાદ અને રોગ જીવાતને કારણે 150 થી 200 હેકટર જમીન માંથી આંબા કાપી અને ખેડૂતોએ પોતાની જમીનમાં બીજા પાકો વાવ્યા છે. વર્તમાન સમયમાં વાતાવરણની વિષમતાને કારણે ગીર વિસ્તારમાં કેસરનું ઉત્પાદન ઘટશે. સામે 10 કિલોનાં એક બોક્સનો ભાવ ન્યૂનતમ 1000 થી 1200 રૂપિયા રહેશે. આમ છતાં ખેડૂતોને પોતાના ઉત્પાદન ખર્ચની સામે યોગ્ય વળતર મળતું નથી.તેવું ખેડૂતો અને કૃષિ નિષ્ણાંતો જણાવી રહ્યા છે.\nTags: ગીર સોમનાથ, ગુજરાત


This page is printed from: http://www.akilanews.com/Main_news/Print_news/26-11-2021/271902\nદ.આફ્રિકાની પંડિત લુસીએ વિષ્ણુ ભગવાન પર પુસ્તક લખ્યું\nભગવાન વિષ્ણુના ૧૦૦૦ નામનો અંગ્રેજીમાં અનુવાદ કરાયો : પંડિત લુસી સિગબાને પોતાના જીવનની એક ઘટનાથી પ્રેરિત થઈને વિષ્ણુ ૧૦૦૦ નેમ્સ નામનું પુસ્તક લખ્યું\nકેપટાઉન , તા.૨૫ : દક્ષિણ આફ્રિકાની પંડિત લુસી સિગબાને હિન્દુઓના આરાધ્ય ભગવાન વિષ્ણુ પર એક પુસ્તક લખ્યું છે. જેને લોકો ખુબ પસંદ કરી રહ્યા છે. ખાસ વાત એ છે કે આ પુસ્તક માત્ર હિન્દુઓમાં જ નહીં પરંતુ અન્ય ધાર્મિક સમુદાયના લોકોમાં પણ લોકપ્રિયબન્યું છે. આ પુસ્તકમાં ભગવાન વિષ્ણુના ૧૦૦૦ નામનો અંગ્રેજીમાં અનુવાદ કરાયો છે. જેથી કરીને દક્ષિણ આફ્રિકાના લોકો અને ખાસ કરીને એવા હિન્દુ યુવાઓ માટે સુલભ બનાવી શકાય જે હિન્દી કે સંસ્કૃત વાંચી શકતા નથી.\nપંડિત લુસી સિગબાને પોતાના જીવનની એક ઘટનાથી પ્રેરિત થઈને 'વિષ્ણુ ૧૦૦૦ નેમ્સ' નામનું પુસ્તક લખ્યું છે. તેમણે 'વિષ્ણુ સહસ્ત્રનામ'નો સાત વર્ષ સુધી અભ્યાસ કર્યો અને પછી બીજા સાથે પોતાના વિચારો શેર કરવાનો નિર્ણય લીધો. સિગબાને ન્યૂઝ એજન્સી પીટીઆઈ સાથે વાત કરતા કહ્યું કે ૨૦૦૫માં મારી સ્થિતિ ખુબ ખરાબ હતી. તે સમયે હું એક વર્ષથી વધુ સમય સુધી નોકરી વગર હતી અને મારી કાર બેંકે પાછી લઈ લીધી હતી. મારા પુત્ર નિતાઈ અને ગૌરા નાના હતા અને આ સમય ખુબ જ કપરો હતો.\nતેમણે કહ્યું કે જેમ બુદ્ધિશાળી લોકોએ કહ્યું છે કે- કપરા સમયમાં ઉપરવાળા પર વિશ્વાસ રાખવો જોઈએ, મે એ જ કર્યું અને પરિણામ ખુબ સારા આવ્યા. સત્યનારાયણ વ્રત કથાથી જીવનના પડકારોને ઓછા કરી શકાય છે. ભારતમાં તાલિમ લેનારા સિગબાન બૃહદ જોહાનિસબર્ગ ક્ષેત્રમાં હિન્દુ સમુદાય, વિશેષ કરીને નિમ્ન સામાજિક-આર્થિક સમૂહના લોકોની ખુબ મદદ કરે છે. તેઓ વિભિન્ન પૂજાઓથી લઈને હિન્દુ રિતી રિવાજથી લગ્નો અને અંત્યેષ્ઠી પણ કરાવે છે.\nહિન્દુ, મુસ્લિમ, ખ્રિસ્તિ અને પરંપરાગત આફ્રિકી ધર્મ સમુદાયના સભ્યોએ સપ્તાહના અંતમાં જોહાનિસબર્ગના દક્ષિણમાં ખાસ કરીને ભારતીય વસ્તી લેસિયા સ્થિત દુર્ગા મંદિરની અંદર પંડિત લુસી સિગબાનના પુસ્તક વિમોચનમાં ભાગ લીધો. આ દરમિયાન જોહાનિસબર્ગ શહેરમાં ઈન્ટરફેથ ડેસ્કના પ્રમુખ મેશેક ટેમ્બેએ પોતાના કામના માધ્યમથી સામાજિક અને ધાર્મિક એક્તા લાવવામાં સિગબાનના પ્રગતિશિલ દ્રષ્ટિકોણની પ્રશંસા કરી.


Knock Death - 11 in Gujarati Horror Stories by Akshay Bavda books and stories PDF | મૃત્યુ દસ્તક - 11\nમૃત્યુ દસ્તક - 11 in Gujarati Horror Stories by Akshay Bavda books and stories Free | મૃત્યુ દસ્તક - 11\n‘મે ડો.શર્મા ની રેકોર્ડ બુક હાથ માં લીધી. તેના પર પહેલા પેજ પર ખૂબ મોટા અક્ષરો એ લખેલું હતું. “આ બુક ખોલવી નહિ..ટોપ સિક્રેટ માહિતી “ આવું લખ્યું હોવા છતાં મે તે બુક ખોલી. તેમાં વર્ણવેલા પ્રયોગ મન ને વિચલિત કરી દે એવા હતા. ડો.શર્મા એ નિર્દોષ પલક પર કરેલા અત્યાચારો મારી આંખ સામે હતા. પણ મને એ ન સમજાયું કે પલક પર આવા અત્યાચાર ડો. શર્મા એ શા માટે કર્યા? માટે તે જાણવા માટે મે થોડી તપાસ કરી. પહેલા તો કોઈ ઓનલાઇન કેસ ન નીકળતા હતા, માટે જૂના થયેલા કેસ ને લાઇબ્રેરી માં અંદર ની બાજુ એ સંગ્રહ કરવા માં આવતા હતા.'\n'હું દરરોજ કોલેજ નો સમય પૂરો થાય તે પછી પલક ના કેસ ની ફાઈલ શોધવા લાગી જતી હતી. ઘણા દિવસો શોધ્યું છતાં પણ મને તે કેસ ની ફાઈલ મળી નહિ, પછી અચાનક એકદિવસ તે ફાઈલ મને મારા ટેબલ પર મળી. હું સમજી ન શકી કે આ કેસ ની ફાઈલ મારા ટેબલ કેવીરીતે આવી. હું લાઇબ્રેરી નું ભણેલી હતી જેથી મને મેડિકલ કે વિજ્ઞાન માં ઓછી ખબર પડતી હતી છતાં મે તે કેસ ને વાંચવાનું ચાલુ કર્યું. આમતો તેમાં બધું જ મેડિકલ ની ભાષા માં લખેલું હતું જેથી મને ખબર પડતી ન હતી. હું જુદી જુદી રેફરન્સ બુક ખોલી ને સમજવાનો પ્રયત્ન કરતી હતી.’\nએક દિવસે મને ખૂબ મોડું થઈ ગયું હતું, હું છતાં પણ ત્યાં બેસી ને તે કેસ ને સમજવાનો પ્રયત્ન કરતી હતી. એવા માં એક ઝાંખી આકૃતિ મારી આંખ સામે પ્રગટ થઈ. તે જોઈ ને ક્ષણભર તો હું ગભરાઈ જ ગઈ. મે મન માં હનુમાન ચાલીસાનો જાપ ચાલુ કરી દિધો. તે આકૃતિ પડઘા પડે તેવા આવાજ માં બોલી.\n‘ ઋજુતા મારા થી ગભરાઈશ નહિ હું તને કોઈ નુકશાન નહિ પહોંચાડું, હું જાણું છું તું એક સારી વ્યક્તિ છે મે તને ડો. શર્મા ની રેકોર્ડ બુક વાંચતી વખતે રડતાં જોઈ છે. હું જાણું છું તને મારા માટે લાગણી છે.’\n'તારું નામ પલક છે ને? મારે એ જાણવું છે કે શા માટે ડો. શર્મા એ તને આટલી યાતનાઓ આપી.’\n‘ હા, તે રેકોર્ડ બુક ની યાતના ઓ મારા શરીર પર જ થઈ છે હું એ જ પલક છું.’\n‘ તારે જાણવું જ હોય તો હું તને જણાવું.’ આમ કહી પલક મને તેની આપવીતી સંભળાવે છે.\nપલક જણાવે છે કે,\n‘ હું ખૂબ નાની હતી ત્યાર થી જ મને કોઈ વસ્તુ ની બીક લાગતી ન હતી. હું ઝેરી સાપ, અંધારું, કોઈ પણ જીવજંતુ કોઈ વસ્તુ થી ડરતી જ ન હતી. આ બધું જોઈ ને મારા માતાપિતા હું કોઈ શેતાન નો અવતાર છું તેમ માની ને મને ત્યજી દીધી હતી. હું હંમેશા પ્રેમ અને હૂંફ થી વંચિત રહી હતી. મારે પણ આ જાણવું હતું કે મને ડર શા માટે નથી લાગતો. પરંતુ મને ખબર ન હતી કે હું આ વસ્તુ ની ભાળ ક્યાં થી મેળવું. વર્ષો જતાં ગયા અને હું મોટી થતી ગઈ. પગભર થઈ ને મે અનાથ આશ્રમ છોડી દીધું, હવે હું બેંક માં નોકરી કરી ને સારું એવું કમાવવા લાગી હતી. પણ આ પ્રશ્ન મને હંમેશા સતાવતો હતો. એટલે મે નક્કી કર્યું કે કોઈ મોટા મગજ ના નિષ્ણાત ને હું મળું અને આ વાત કહું. તેની માટે મારે જે કોઈ ખર્ચો કરવો પડે તે હું કરવા તૈયાર હતી. આ નીડર જિંદગી એ મારી પાસે થી ખૂબ નાની ઉમર માં ઘણું બધું લઈ લીધું હતું. મારે કોઈ પણ સંજોગ માં આ પ્રશ્ન નું નિરાકરણ જોઈતું હતું. ‘\nમે સાંભળ્યુ હતુ કે આ કોલેજ ની હોસ્પીટલ માં ઘણા સારા મગજ ના ડોક્ટરો છે માટે મે એક દિવસ અહી મુલાકાત લીધી. મારા તમામ પ્રશ્નો મે ડોક્ટર શર્મા ની સામે મૂક્યા. તેમને પણ ખૂબ આશ્ચર્ય થયું પણ તેમણે મને આ વસ્તુ નો ઈલાજ કરી આપવાની બાહેધરી આપી. હું ખૂબ ખુશ હતી, ડો. શર્મા મને જ્યારે બોલાવે ત્યારે હું તેમની પાસે આવી જતી. અમારી વધતી જતી મુલાકાતો થી મને ડો.શર્મા નો સાથ મને ગમવા લાગ્યો હતો. હું મનોમન તેમને પ્રેમ કરવા લાગી હતી. થોડા સમય બાદ શર્મા પણ મારા માં વધારે રસ લેવા લાગ્યો હોય તેવું મને લાગ્યું. પછી એક દિવસ તેમણે મને જણાવ્યું કે મારા મગજ ના રિપોર્ટ પર થી તેમને એવું જાણવા મળ્યું છે કે મનુષ્ય ના મગજ માં એક બદામ જેટલો કોઈ અવયવ આવેલો હોય છે જેને મેડિકલ ની ભાષા માં ‘એમિગલડા’ કહેવા માં આવે છે. આ ભાગ જ મનુષ્ય માં રહેલ ડર માટે જવાબદાર હોય છે. જે વ્યક્તિઓ ને આ ભાગ માં કોઈ પણ રીતે નુકશાન પહોચ્યું હોય તે લોકો ને ડર અનુભવતો નથી. આ પ્રકાર માં મેન્ટલ ડિસઓર્ડર ને. અર્બેચ વાઇથ ડીસિસ કહેવા માં આવે છે. આ પ્રકાર ના દર્દીઓ ને આજીવન ડર ની અનુભૂતિ થતી નથી.\nઆ બધું જાણી ને હું એકદમ સ્તબ્ધ હતી. કે કદાચ આ હકીકત મને પહેલા ખબર પડી હોત તો કદાચ મારા માતાપિતા એ મને આમ અનાથ આશ્રમ માં ન મુકી દીધી હોત. આ વિચાર સાથે મારી આંખ માં થી અશ્રુધારા વહેવા લાગી. મને રડતી જોઈ ને ડો.શર્મા એ મને શાંત પાડી અને રડવા નું કારણ પૂછ્યું મે મારી તમામ આપવીતી તેને કહી, જે સાંભળી ને તેણે તરત જ મારી સમક્ષ લગ્ન પ્રસ્તાવ મૂકી દીધો. હું તેને ના ન પાડી શકી. તે પણ અનાથ જ હતો, તેના માતા પિતા કોઈ વિમાન દુર્ધટના માં મૃત્યુ પામ્યા હતા. અમે બંને એકબીજા નો સહારો બનવા તૈયાર થઈ ગયા અને બીજા જ દિવસે અમે નજીક ના મંદિર માં જઈ ને લગ્ન કરી લીધા.’\nશરુઆત ના થોડા દિવસો અમારું લગ્નજીવન ખૂબ વ્યવસ્થિત અને સુખમય ચાલ્યું. એકદિવસ અચાનક શર્મા મારી પાસે આવી ને કહ્યું કે તારા જેવી દિમાગ ની પરિસ્થિતિ ખૂબ ઓછા લોકો ને હોય છે. જો તારી પરવાનગી હોય તો હું તારા પર અમુક પ્રયોગો કરું અને આ બીમારી નો ઈલાજ શોધવાનો પ્રયત્ન કરું તો તને કોઈ વાંધો ખરો?\nઆ સાંભળી ને મને પણ થયું કે જો મારા જેવા અમુક લોકો ને પણ હું કામ આવી શકું તો તેમાં મને શું વાંધો હોય. અને જો શર્મા આનો ઈલાજ શોધવા માં સફળ થઈ જાય તો તેનું પણ નામ મેડિકલ ક્ષેત્રે ખૂબ મોટું થઈ જાય. માટે મે તેને હા પડી દીધી અને એ મારા જીવન ની ખૂબ મોટી ભૂલ હતી. તે પછી તેણે મને અસહ્ય યાતનાઓ આપી તેને મારી પર જરા પણ દયા આવી તે એ પણ ભૂલી ગયો હતો કે મને ડર નથી લાગતો પણ દર્દ તો થાય જ છે. બાકી નું તો તે બધું રેકોર્ડ બુક માં વાંચ્યું જ છે કે પછી શું થયું. મને પછી થી એવી પણ ખબર પડી હતી કે શર્મા એ તને પણ પ્રેમ માં દગો દીધો છે. આપણે બંને સમદુઃખીયા છીએ.\nભીની આંખો થી મે તેને કહ્યું ‘ હા, તારી વાત તો સાચી છે આપણે સમદુઃખિયા છીએ, પણ મારા લાયક કોઈ કામ હોય તે મને જણાવ જેથી તને મુક્તિ મળી શકે. ‘\n‘ મુક્તિ! મારે કંઈ મુક્તિ નથી જોઇતી મારે તો શરીર જોઈએ છે. જેથી મારા અધૂરા રહેલા કર્યો અને ઈચ્છાઓ પૂર્ણ કરી શકું. ‘\n‘તો મારું શરીર લઈ લે જો તેના થી તને મુક્તિ મળતી હોય તો.’ મે તેને મારું શરીર પણ સોંપવા ની તૈયારી બતાવી પરંતુ તે બોલી,\n‘ હું તારા શરીર માં નહિ પ્રવેશી શકું કારણકે જે વ્યક્તિ મારા થી ડરે તેના જ શરીર માં મને પ્રવેશ મળે તે મારી કમજોરી છે. તે મને તારું શરીર સોંપવાની વાત કરી ને મારું મન જીતી લીધું. હું તને કોઈ નુકશાન નહિ પહોંચાડું તેનું વચન આપુ છું.’\nઆમ તેને મને નુકશાન ન પહોચાડવા નું વચન પણ આપ્યું. પછી મે તેને તેની અધૂરી ઈચ્છાઓ વિશે પૂછ્યું તો તેને ભયંકર હાસ્ય સાથે જણાવ્યું કે ‘તેની ઈચ્છાઓ માં બીજું કઈ નહિ પણ ડરતા લોકો ને ખૂબ ડરાવી ને ભયંકર મૃત્ય આપવાનું હતું.’\nઆ સાંભળી ને મે તેણે રોકવાનો પણ પ્રયત્ન કર્યો પણ તે મારા થી ન રોકાઈ માટે મે તાંત્રિક નો સહારો લીધો અને વિધિવત તેની આત્મા ને તે રેકોર્ડ બુક માં કેદ કરવી ને કોઈ ના હાથ માં ન આવે તેમ છૂપાવી દીધી.\nતાંત્રિક ના કહેવા પ્રમાણે તે રેકોર્ડ બુક ને આ જ લાઇબ્રેરી માં છુપાવવી પડી જો તેને બીજે ક્યાંય છૂપાવવામાં આવે તો તે તેમાં થી થોડા સમય બાદ આઝાદ થઈ જાય તેમ હતી.\nગઈકાલે લગભગ મધ્યરાત્રિ એ મારા ઘર ના દરવાજા પર ટકોરા પડયા. હું જાગી ને નીચે ગઈ તો લોહી થી લથબથ કપડા માં એક છોકરી મારી સામે ઊભી હતી. હું તેને જાણતી હતી તે નીયા હતી. મે નીયા ને કહ્યું,\n‘ બેટા, આ સમય એ તું અહી ક્યાંથી? અને તારા કપડા પર આ લોહી ક્યાંથી આવ્યું?’\nઆ સાંભળી ને નીયા એ જવાબ આપ્યો,\n‘ કોણ નીયા? ભૂલી ગઈ મને હું પલક.’\nJay Hirpara5months ago


અખિલેશએ પાંચ વધુ "બળવાખોરો"ને કર્યા છ વર્ષ માટે બહાર– News18 Gujarati\nઅખિલેશએ પાંચ વધુ "બળવાખોરો"ને કર્યા છ વર્ષ માટે બહાર\nપૂર્વાચલમાં સમાજવાદી પાર્ટીની મુશ્કેલી ઓછી થવાનું નામ લેતું નથી. પાર્ટીમાં ટિકિટ વહેચણીને લઇને ધમાસણ હવે નિષ્કાસનોનો દોર લઇ ચુક્યુ છે. બુધવારે પણ સીએમ અખિલેશ યાદવે પાર્ટી વિરોધી કાર્ય કરવા પર કેટલાય બળવાખોરોને છ વર્ષ માટે સસ્પેન્ડ કરી દીધા છે. જેમાં મિર્જાપુર અને રાયબરેલીના નેતા સામેલ છે.\nપૂર્વાચલમાં સમાજવાદી પાર્ટીની મુશ્કેલી ઓછી થવાનું નામ લેતું નથી. પાર્ટીમાં ટિકિટ વહેચણીને લઇને ધમાસણ હવે નિષ્કાસનોનો દોર લઇ ચુક્યુ છે. બુધવારે પણ સીએમ અખિલેશ યાદવે પાર્ટી વિરોધી કાર્ય કરવા પર કેટલાય બળવાખોરોને છ વર્ષ માટે સસ્પેન્ડ કરી દીધા છે. જેમાં મિર્જાપુર અને રાયબરેલીના નેતા સામેલ છે. બુધવારે પાર્ટી વિરોધી કાર્ય કરતા લાલગંજના પુર્વ પ્રમુખ જયસિંહ અને પુર્વ જિલ્લા સચિવ સમાજવાદી પાર્ટી, મિર્જાપુર, સોક્રિમ અહમદ ઉર્ફ જલ્લુ ખા પૂર્વ વિધાનસભા અધ્યક્ષ છાનવે, મિર્જાપુરના સમાજવાદી પાર્ટીના6વર્ષ માટે સસ્પેન્ડ કરી દેવાયા છે. જ્યારે રાયબરેલીના રામ જિયાવન યાદવ, રામ અભિલાખ યાદવ અને રામ નરેશ યાદવને પણ પાર્ટી વિરોધી કાર્ય કરવા પર6વર્ષ માટે સમાજવાદી પાર્ટીએ પાર્ટીથી સસ્પેન્ડ કરી દીધા છે. આ પહેલા અખિલેશ યાદવે મંગળવારે ભદ્રોહીના ગ્નાનપુર વિધાનસભા ક્ષેત્રના વિધાયક વિજય મિશ્રા સહિત તમામ નેતાઓ, પદાધિકારીઓને પાર્ટી પ્રત્યાક્ષીના વિરોધમાં ચુંટણી લડવા, પાર્ટીના નિર્દેશની અવહેલના અને અનુષશાસનહીન આચરણને લીધે સમાજવાદી પાર્ટીથી સસ્પેન્ડ કરી દીધા છે. 24 ફેબ્રુઆરીના વિધાયક વિજય મિશ્રાના સમર્થકોને પાર્ટીથી સસ્પેન્ડ કરી દેવાયા છે.


chinese-food-street-famous-for-its-insect-feast-reopens-after-a-two-month-shutdown-due-to-coronavirus-mb– News18 Gujarati\nચીનમાં2મહિના બાદ ફરી ખુલ્યું એ માર્કેટ જ્યાં મળે છે ફ્રાઇડ વીંછી અને કરોળિયા, જુઓ તસવીરો\nવોટર બીટલ્સ, કરોળિયા, સિલ્કવર્મ અને બીજા કીટકની ડિશનો સ્વાદ માણવા લોકો ફરી ઉમટી પડ્યા\nLast Updated:May 01, 2020, 15:19 pm\nબીજિંગઃ ચીન (China)માં એ ફૂડ માર્કેટ (Food Market) ફરીથી ખોલી દેવામાં આવ્યું છે જ્યાં વીંછી, ઓક્ટોપોસ, કરોળિયા અને અનેક અન્ય પ્રકારના કીટક વ્યંજન તરીકે પીરસવામાં આવે છે. કોરોના સંક્રમણ (Coronavirus)ને કારણે તેને જાન્યુઆરીના અંતમાં બંધ કરી દેવામાં આવ્યું હતું અને લગભગ 70 દિવસ બાદ તેને ફરીથી ખોલવામાં આવ્યું છે. જોકે અહીં હજુ પણ પ્રતિબંધો લાગુ છે અને એક દિવસમાં 3000 લોકો જ આ જાણીતા માર્કેટમાં પ્રવેશ કરી શકે છે.\nઆ માર્કેટ ચીનના ગુંઆંક્સી પ્રાંતની રાજધાનીમાં સ્થિત છે. તેને જોગ્ન્શાન રોડ ફૂડ માર્કેટના નામથી ઓળખવામાં આવે છે અને અહીં સામાન્ય દિવસમાં દેશ-વિદેશના પ્રવાસીઓ આવે છે. આ માર્કેટ વુહાનથી લગભગ 1350 કિલોમીટર દૂર છે, જોકે જે રીતે ખાવાનું અહીં પીરસવામાં આવે છે તેને જોઈને તેને બંધ કરી દરી દેવામાં આવ્યું હતું. આ માર્કેટ મોટાભાગે સાંજથી શરૂ થાય છે અને અહીં આપને એવા-એવા સ્નેક્સ ખાવા મળશે જે દુનિયામાં ક્યાંય પણ નહીં મળે.\nગ્રિલ્ડ ઓક્ટોપસ અને અનેક પ્રકારના કીટક મળે છે\nઆ માર્કેટમાં ગ્રિલ્ડ ઓક્ટોપસ, સ્પાલસી ક્રેફિશ, ફ્રાઇડ સેન્ટીપીડ, અનેક પ્રકારના કીટકની ડિશ અને અનેક પ્રકારના કરોળિયા, સિલ્કવર્મ પણ ખાવા મળે છે. ચીનની સરકારી મીડિયામાં આ માર્કેટની તસવીર સામે આવી છે. આ તસવીરો દ્વારા એ સાબિત કરવાનો પ્રયાસ થઈ રહ્યો છે કે હવે સ્થિતિ સામાન્ય થઈ ગઈ છે.\nઆ પણ વાંચો, બેંકો બહાર ઘાત લગાવીને બેઠા છે માફિયા, રોકડા છીનવી ગરીબોનું ભરી રહ્યા છે પેટ\nઆ માર્કેટમાં ઉપસ્થિત ડેયરડેવિલસ ડાઇનરે ડેઇલી મેઇલ અખબાર સાથેની વાતચીતમાં જણાવ્યું કે, તેમની પાસે અનેક પ્રકારના કીટક જેમ કે ક્રિકેટ, વોટર બીટલ્સ, કરોળિયા, સિલ્કવર્મ અને બીજા કીટકની સ્વાદિષ્ટ ડિશ મળે છે. જોકે તમામ રેસ્ટોરન્ટ્સને સોશિયલ ડિસ્ટન્સિંગનું પાલન કરવા અને કરાવવા માટે કડક નિર્દેશ જાહેર કરવામાં આવ્યા છે. ખાવાના તમામ સ્ટોલ્સમાં ઓછામાં ઓછું બે મીટરનું અંતર રાખવાની ગાઇડલાઇન આપવામાં આવી છે.\nઆ પણ વાંચો, કોરોનાનો ડરઃ યુવકને ગાડી બહાર લટકતો રાખીને 15 કિમી સુધી લઈ ગઈ પોલીસ\nFirst published:May 01, 2020, 15:19 pm


અજબ બદલાવ | Gujarati Inspirational Story | Bhavna Bhatt\nGujarati Story : #3600 Gujarati Story Inspirational : #1200\nસુખ સન્માન વિધવા પસ્તાવો ખાખરા\nઆજના આધુનિક યુગમાં સાચાં સંબંધો તો મુશ્કેલીમાંજ બને છે. અને જલસા હોય ત્યારે તો જગત આખું બાજુમાં જ હોય છે.\n'જ્યાં શ્વાસોના સરવાળાએ જિંદગીના ય હિસાબ કરી નાખ્યાં,\nશેષ લાગણી પડી રહી ને દાખલા બેહિસાબ કરી નાખ્યાં.'\nઅમદાવાદના એક જાણીતા વિસ્તારમાં રહેતા મમતાબેન નામ પ્રમાણેજ માયાળુ અને પ્રેમાળ હતાં. નાની ઉંમરે વિધવા થયેલા. એકજ દિકરો હતો સુનીલ. સુનીલ પાંચ વર્ષનોજ હતો જ્યારે એનાં પિતાનું આકસ્મિક મૃત્યુ થયું હતું ત્યારે. મમતાબેનને એક આધાર હતો કે રો હાઉસ પોતાનું હતું. મમતાબેને ઘરે ખાખરા અને નાસ્તો બનાવીને ઘરે ઘરે ફરીને વેચાણ કર્યું. એટલે ઓર્ડરો મળવા લાગ્યા. મમતાબેને સુનીલને ભણવા મૂક્યો અને ઘરથી નજીકમાં એક ભાડાની દૂકાન લીધી. ખુબ મહેનત કરી ને પણ સુનીલની પરવરીશમાં મમતાબેન કોઈ કચાશ રાખતા નહીં.\nઆખાં એરિયામાં મમતા બેનના ખાખરા અને નાસ્તાના વખાણ થવા લાગ્યા અને ઘરાકી પણ વધવા લાગી. મમતાબેને ખાખરા બનાવવા બે બહેનો રાખી. ધીમે ધીમે કામ વધી ગયું એટલે મમતાબેને પોતાની દૂકાન ખરીદી અને કામ કરવાં માટે સ્ટાફ પણ રાખ્યો. આ બાજુ સુનીલનું ગ્રેજ્યુએશન પૂરું થયું અને તેને ગાંધીનગરની એક મોટી કંપનીમાં નોકરી મળી. નોકરી કરવા રોજ બાઈક લઈને જતો આવતો. ત્યાં કંપનીમાં સાથે કામ કરતી માધવી સાથે પ્રેમ થઈ ગયો. રોજ બરોજ બહાર મળતાં એટલે સુનિલ ઘરે મોડો આવતો. મમતાબેન પૂછે તો કેહતો કે 'કંપનીમાં કામ બહુ હતું.'\nમાધવીએ શર્ત મુકી કે લગ્ન પછી આપણે જુદા રહીશું. સુનીલ કહે છ મહિના પછી કોઈ સજ્જડ બહાનું ધરીને નિકળી જઈશું. આમ પ્લાનિંગ કરીને સુનિલે ઘરમાં વાત કરી કે 'મમ્મી હું માધવીને પ્રેમ કરું છું.'\nમમતાબેન તો ખૂબ જ ખુશ થઈ ગયા એમણે માધવીને મળવા બોલાવી અને આશીર્વાદ આપ્યા. થોડાંજ સમયમાં સુનીલ અને માધવીનાં લગ્ન થઈ ગયાં.\nમમતાબેન તો ખૂબ ખૂબ ખુશ થયાં. માધવી અને સુનીલ નોકરી એ સાથે જતાં તો મમતાબેન જ ઘર સંભાળતા અને સાચવતાં. માધવીને રસોઈની પણ ચિંતા ના કરવી પડે પણ માધવી અને સુનીલ જમીને પોતાના રૂમમાં જતાં રહેતાં. મમતા બેન એકલાં એકલાં બેસીને પ્રભુ સ્મરણ કરતાં. માધવીના આવ્યા પછી બહું મોટો ખાખરાનો ઓર્ડર મળ્યો. એટલે મમતાબેને માધવીને સોનું લઈ આપ્યું. કે લક્ષ્મી રૂપ ધરીને આવી અને ધંધો વધ્યો તો આ મારાં તરફથી ગિફ્ટ.\nઆમ કરતાં છ મહિના પસાર થઈ ગયા. હવે માધવી એ સુનિલને કહ્યું કે 'જુદા રહેવા ક્યારે જવું છે. ?'\nસુનીલ કહે 'હજુ છ મહિના નિકળી જવા દે હું મકાનની તપાસમાં છું અને થોડું બેન્ક બેલેન્સ હોય તો આપણને તકલીફ ના પડે.'\nઆમ રોજ મમતાબેન ધંધો અને ઘર સંભાળતા પણ ના કોઈ ફરિયાદ કરી કે ના કોઈ માગણી છોકરા પાસે કરી. ધંધામાં જ્યારે જ્યારે વધુ ફાયદો થતો મમતાબેન સુનીલ અને માધવીને કંઈને કંઈ ભેટ સોગાદ આપતા. એક વર્ષ થયું અને માધવીને સારા દિવસો રહ્યા એટલે એ લોકો એ નક્કી કર્યું કે આવનારુ બાળક એક વર્ષ નું થાય ત્યાં સુધી અહીં જ રોકાઈ જવું જેથી આપણને કોઈ તકલીફ ના પડે અને બાળક મોટું પણ થઈ જાય.\nમમતાબેને આ જાણ્યું કે ઘરમાં એક નવા મહેમાન આવવાના છે એમણે દાન ધર્મદા અને પૂજા પાઠ ચાલું કર્યા અને માધવીને સોનીને ત્યાં લઈ જઈ ને એક નેકલેસ અપાવ્યો. ઘરમાં ખુશીઓનો માહોલ છવાઈ ગયો. દિવસો પૂરાં થતાં માધવીએ એક દિકરીને જન્મ આપ્યો. મમતાબેનની ખુશીનો પાર ના રહ્યો એમણે આખા વિસ્તારમાં અને સગાંવહાલાં અને દુકાનમાં કામગીરી કરતા કારીગરોને પણ મિઠાઈનો ડબ્બો ગિફ્ટ આપ્યો. દિકરી નું નામ વૈભવી પાડ્યું.\nવૈભવીને છ મહિનાની મૂકીને માધવી નોકરીએ લાગી ગઈ. મમતાબેન વૈભવીની સાર સંભાળ રાખતાં અને સારી રીતે પરવરીશ કરતાં. આમ કરતાં વૈભવી એક વર્ષની થઈ. મમતાબેને બર્થ-ડે પાર્ટીનું આયોજન કરીને ધામધૂમથી ઉજવણી કરી. અને એક સપ્તાહ પછી મમતાબેનને ગળાંમાં ખુબ દુખાવો ઉપડ્યો અને તાવ પણ આવ્યો. ફેમિલી ડોક્ટરને બતાવી આવ્યા અને દવા ચાલુ કરી પણ કોઈ ફરક ના પડ્યો. મમતાબેન તો પણ ઘરનું કામકાજ, વૈભવીની સારસંભાળ અને ધંધો સંભાળતા પણ માધવી એ રજા લઈને મમતા બેન ને આરામ ના અપાવ્યો.\nદિન પ્રતિદિન મમતાબેન ની તબિયત બગડતાં એમને મોટા ડોક્ટરને બતાવ્યું. અલગ-અલગ પ્રકારના ટેસ્ટ કરાવ્યા અને અંતે નિદાન થયું કે મમતાબેનને ગળાનું કેન્સર થયું છે. મમતાબેન આ સાંભળીને થોડીવાર સ્તબ્ધ થઈ ગયા પછી પોતાની જાતને સંભાળી લીધી. ઘરે આવીને આરામ કર્યો. સાંજે સુનીલ અને માધવી આવ્યા એમને રીપોર્ટ બતાવ્યા અને ડોક્ટરે કહ્યું હતું એ કહ્યું. અને મમતા બેન કહે 'મારે કોઈ ઓપરેશન કરાવવું નથી. જેટલું જીવાશે એટલું જીવીશ.'\nસુનીલ અને માધવી આ સાંભળીને વિચારમાં પડ્યા. ઉપર રૂમમાં જઈને બન્નેને દિલથી સાચો પસ્તાવો થયો કે, 'આપણે આપણાજ સુખનો વિચાર કર્યો પણ માનું ધ્યાન રાખ્યું નહીં. મમ્મીને હવે ખુબ ફેરવીશું અને સમય પણ આપીશું. એ માટે સુનીલ અને માધવી નાની વૈભવીને લઈને એક જાણીતા પ્રખ્યાત જ્યોતિષ પાસે ગયા અને કહ્યું કે\n"અમે ઘણી બધી ભૂલો કરી છે બસ એવો ચમત્કાર કરી આપો કે એક વર્ષ વધુ જીવે મારી મમ્મી તો એની નાનામાં નાની ઈચ્છા પૂરી કરીએ. એને દેશપરદેશ ફેરવીએ. એને ખુબ સુખ આપીએ. મારી મમ્મીએ તો પરવરીશમાં કોઈ કમી નહોતી રાખી પણ મને સમજણો થયો ત્યારથી એનું ખાખરા વેચવાનું પસંદ નહોતું એટલે હું એનાથી દૂરજ રહ્યો.\nક્યારેય મમ્મી પાસે બેસીને મેં વાત નથી કરી. મારોજ નિર્ણય હતો એનાથી દૂર જવાનો અને એમાં માધવીનો સાથ મળ્યો એટલે હું મારા મમ્મીની પરવરિશની કિંમત સમજી શક્યો જ નહીં જ્યારે આપણીજ ભૂલ હોય છે, ત્યારે સામા પક્ષે શુ માઠી અસર થાય એ અનુભવતી નથી. હવે અમે એની લાગણીઓને સમજ્યા છીએ. તમારુ બહુંજ નામ સાંભળીને આવ્યા છીએ.. કંઈક ઉપાય બતાવો. અમે એની સાથે બેસીને ખુબ વાતો કરીએ એને સમય આપીને હૂંફ આપીએ."\nઅને એ લોકો રડી પડ્યા.


મોદી સરકાર ડિજિટલ પેમેન્ટ પર આપશે કૅશબેક અને ડિસ્કાઉન્ટ | Modi government digital transactions cashback and discount offer - Gujarati Oneindia\nમોદી સરકાર ડિજિટલ પેમેન્ટ પર આપશે કૅશબેક અને ડિસ્કાઉન્ટ\n| Updated: Thursday, May 3, 2018, 10:23 [IST]\nડિજિટલ ટ્રાન્ઝેક્શનને પ્રોત્સાહન આપવા માટે કેન્દ્ર સરકાર શક્ય તમામ પ્રયાસ કરી રહી છે. ડિજિટલ પેમેન્ટને વધારવા માટે સરકાર એક નવા વિચાર પર કામ કરી રહી છે, જે મુજબ જો ગ્રાહકોને કૅશબેક અને MRP પર ડિસ્કાઉન્ટનો લાભ મળશે. અહેવાલ મુજબ મહેસૂલ વિભાગના પ્રસ્તાવ અંતર્ગત રોકડની જગ્યાએ ડિજિટલ પેમેન્ટ કરતા ગ્રાહકોને MRP પર ખાસ ડિસ્કાઉન્ટ અપાશે. આ ડિસ્કાઉન્ટ 100 રૂપિયા સુધીનું હોઈ શકે છે. ઉદ્યોગો ડિજિટલ બને તે માટે આ પ્રયાસ હાથ ધરાઈ રહ્યો છે.\nGST કાઉન્સિલમાં મૂકાશે પ્રસ્તાવ\nડિજિટલ ટ્રાન્ઝેક્શનનું પ્રમાણ વધારવા માટે તૈયાર કરાયેલો આ પ્રસ્તાવ મહેસૂલ વિભાગની4મેના રોજ યોજાનારી GST કાઉન્સિલની મીટિંગમાં પણ રજૂ કરશે. આ મીટિંગમાં કેન્દ્રીય નાણા મંત્રી અરૂણ જેટલી અને દરેક રાજ્યના નાણા પ્રધાન હાજરી આપશે. અહેવાલ મુજબ ડિજિટલ ટ્રાન્ઝેક્શનની સંખ્યા વધારવા માટે PMOમાં યોજાયેલી બેઠકમાં પણ ચર્ચા થઈ હતી.\nઆ મીટિંગમાં ડિજિટલ વ્યવહાર વધારવા માટે ઈન્સેટિવ આપવાની ત્રણ રીત પર ચર્ચા થઈ હતી. કૅશબેક ઉપરાંત કોઈ બિઝનેસને ડિજિટલ ટ્રાન્ઝેક્શનથી થયેલા ટર્નઓવર પર ટેક્સ ક્રેડિટ આપવાનો પણ પ્રસ્તાવ મૂકાયો હતો. ઉદ્યોગોને જેમ કાચા માલ પર ચૂકવાયેલા ટેક્સમાં ક્રેડિટ મળે છે, તેવી જ વ્યવસ્થા ગોઠવવાની પણ વાત હતી.\nડિજિટલ ટ્રાંઝેક્શનનો એક ચોક્કસ આંકડો પાર કરનાર ઉદ્યોગો GST ચૂકવવામાંથી પણ બચી શકે છે. અહેવાલ અનુસાર મહેસૂલ વિભાગે કૅશબેકના વિકલ્પને સહમતી આપી છે. મહેસૂલ વિભાગ માને છે કે કૅશબેક લાગુ કરવું સહેલું છે. અને તેનો દુરુપયોગ પણ અઘરો છે. સાવધાની રાખવા માટે મહેસૂલ વિભાગ કોઈ પણ ઉદ્યોગના ડિજિટલ ટ્રાન્ઝેક્શન ઈચ્છે ત્યારે ચેક કરશે, ત્યાર બાદ જ કૅશબેક તેમના બેન્ક અકાઉન્ટમાં ટ્રાન્સફર થશે.\nરોકડ વ્યવહારમાં કામ કરવાની રીત\nડાયરેક્ટ ટેક્સ પર થતા ડિજિટલ ટ્રાન્ઝેક્શનમાં બીજી કોઈ રીતે ઈન્સેન્ટિવ આપી શકાય કે નહીં તેની પણ PMOમાં થયેલી મીટિંગમાં ચર્ચા થઈ હતી. ડાયરેક્ટ ટેક્સ ડિપાર્ટમેન્ટે એ પણ માહિતી આપી છે કે કેવી રીતે રોકડ વ્યવહાર ઓછા કરવા માટે પગલાં લઈ શકાય. ઉલ્લેખનીય છે કે નાના ઉદ્યોગો જે ટેક્સ સ્કીમનો ભાગ છે, તેમને માટે જિટિલ રીતે થયેલા ટર્નઓવરના પ્રોફિટમાં રેટ ઓફ કેલ્ક્યુલેશન 8 ટકાથી ઘટાડીને6ટકા કરાયો છે.\nMore DIGITAL TRANSACTION News\nઆધાર કાર્ડ અને તમારા ખાતા સાથે મોદી સરકાર કંઇક આવું કરશે\ndigital transaction bank government gst ડિજિટલ ટ્રાન્ઝેક્શન બેન્ક સરકાર જીએસટી પ્રોત્સાહન\nModi government digital transactions cashback and discount offer